
I 


- Osamnaest minuta pedeset i osam sekundi. Osamnaest 
minuta pedeset i devet sekundi. Devetnaest minuta. 
Nuraga prekri ljekovitu sliku kuhinjskom krpom i zagleda 
se u Lebibu. Kao da joj se lice provedrilo i zateglo, pa je s 
njega nestalo mrtvačke memle. 

- Je li ti štogod bolje? 

- Rado bih kahvu popila. 
Je li je čuo? Nisu kahve popili ihahaj. U nevjerici otreperi do 
kuhinje i pristavi njihovu džezvu. Stojao je i đeđao iza vrata. 
Plašio se povratka u sobu, u strahu da bi ga mogle zaskočiti 
stare slike. 

- Hoćeš li s mlijekom? 

- Crnu ću. 
To je! O'prave je! Crnu će. A da ju je opet zaboljelo, ne bi 
crnu. Bijelu bi. Da ne pokvari utisak. Njegovo radovanje. 
Pretrpila bi se i nazor popila bijelu. A, čim će crnu, Znači, 
bolje je, posve bolje, dobro je. 

- Elmedine, hajdi s babom i mamom da šećer u kahvu 
umočiš! 
Otkud mu naumpade da zovne sina? Nije ni smislio, a Zovn- 
uo ga je. Haman, da učvrsti ovo stanje, jer kad su tu njih 
dvojica, koji je najviše vole, valjda će bol imati manje snage 
da se vrati. 
Elmedin se pojavi niotkud. Zagleda se u mater. I ona je u 
njega gledala, kao prije. Kao da će sad ustati da mu prinese 
nešto, parče zeljanice, mančmalou, ma šta. Očeva fotelja, 
pored njezine postelje, bila je prazna. A posljednjih mjeseci, 
kad god bi ušao u sobu, ista je slika. Mati leži, i gleda u 
plafon. Otac sjedi, zagledan u materine zagledane oči. I tako 

povazdan. Zagušljiva slika je iščezla. Kao tuđa. Nije više 
bilo ni teškog zraka u sobi. Mirisalo mu je na majčin zagrlj- 
aj. Na vrijeme bezgranično. 

- Šta je bilo? 

- Sad će kahva. 
Elmedin priđe majci 1 sjede pored nje. Nije više smio ništa 
da pita, jer je naslutio neki sudbinski zaokret, koji bi od- 
govorom mogao biti razbrkan, vraćen u realnost. Šuteći je 
gledao u mater, pokušavajući u tim sekundama iz njenih 
očiju pročitati šta se zbilo. A u očima njenim su se zanavlj- 
ale žeravice, palila su se dva crna ugarka, kao da se u tom 
času i ona sama uplašila čarolije koja bi mogla nestati. Nije 
se plašila bolesti, na nju je svikla, ali se plašila da ne iščezne 
ovaj prostor bez bola, koji je zaboravila i u čiji povratak je 
prestala vjerovati. 
U šutnji su se odomaćili, jer su uglavnom šutjeli posljednj- 
ih nekoliko mjeseci. Ali ova šutnja koja je zavladala nakon 
prve seanse sa ljekovitom slikom, bila je bremenitija od svih 
riječi, jer je bolesničku sobu ispunila značenjima, koja je 
bilo nemoguće brzo pohvatati 1 iščitati. Valjda niko od njih 
nije do kraja vjerovao, već se samo do kraja nadao da bi 
ljekovita slika mogla liječiti. U svakome od njih bio je ćošak 
sumnje u taj očajnički pokušaj da se ljekovitom slikom za- 
ustavi opaka Lebibina bolest. Ali kad se uzmu u obzir tele- 
vizijski izvještaji o ljudima koje su izliječile ljekovite slike, 
o onom što je mokrio krv pa je više ne mokri, o onom što je 
imao kostobolje a više ih nema, sve to im je dalo za pravo da 
zanove nadu u izlječenje. Kako se ne bi razočarali, ostavili 
su u svojim željama prostora za sumnju, koju će lako izbri- 
sati ako Bog dadne da su te ljekovite slike stvarno ljekovite 
kako se po televizorima priča. 

- Elmedine, sine, digni ovu posteljinu 1 sklopi kauč, ja 
odoh do kupatila. 

- Možeš li? 

Lebiba s lakoćom ustade, iz ormara izdvadi zelenu trenirku 
i ode u kupatilo. Elmedin je koju sekundu stojao ukopan, 
strahujući da se ne probudi. Pa, njegova mati posljednjih 
mjesec dana nije sama otišla u kupatilo! Jedva je hodala, s 
ogromnom težinom pomijerala jednu pa drugu nogu, a sad 
je gotovo normalnim korakom otišla do kupatila. I, ponijela 
je sa sobom zelenu trenirku, koju je nosila kad su išli na 
more u Zaostrog. 

- Gdje ti je mati? 

- U kupatilu. 

- Što si je pustio?! 

- Otišla. Sama. Nogama. 

- Elmedine, pobogu si, pa ne može sama, hoćeš da se 
strovali! Lebiba! Lebiba! — Nuraga spusti tablju s kahvom i 
krenu prema vratima kupatila. 

- Nuraga, 'ajde o'ladi! — podviknu mu kroz vrata kupa- 

tila u svom starom pjevačkom stilu, kao što mu je govorila 
prije, kad god bi u nečemu pretjerivao. 
Ovog časa Nuraga se posve uvjerio u čudotvornost ljekovite 
slike. Nakon samo jedne seanse, tih devetnaest minuta gle- 
danja, ne samo da se Lebibi vratio kuvet, u tijelo, u noge, 
već joj je kuvet preplavio i glavu, čim je odmah počela go- 
niti cirkus kao nekad. 

- Rekla je mati da dignem posteljinu i sklopim kauč. 

- Brzo, brzo, dok se nije predomislila... Jal ona, jal ta 

njena bolest. 
Na sklopljenom i zategnutom kauču sjedili su njih dvojica, 
koji je najviše vole, a njoj su namijenili fotelju. ... Ako je već 
takva situacija da će obući trenirku i da će se šaliti, onda joj 
fotelja 1 pristaje. Nuraga je iznasipao kahve, pa je svaki čas 
pomijerao findžane sad tamo sad vamo, kako bi napravio 
najljepši raspored tih rekvizita. 

Utom se pojavila Lebiba, uspravna k'o vila, u zelenoj tre- 
nirci, sa kosom zamotanom u peškir, kao sa reklama za 
kozmetičke proizvode. 

II 


Nuraga je prvo stavio rozu kravatu, da bude savremeniji, 
jer roze kravate sad nose političari, ali se očas predomis- 
lio, jer on ne ide pred političara, ili pred direktora, već pred 
jednog poštenog i misterioznog čovjeka, koji ima lijek za 
njegovu ženu Lebibu. Stavit će zelenu kravatu! Zelena je 
boja muslimana, a slikar Vršanin upravo surama iz Kur'ana 
usmjerava svoje slike. Bit će to izraz poštovanja prema 
Vršaninu, da on vidi kako Nuraga dolazi uniformisan pred 
njega, jer vjeruje u ljekovitost tih slika. Zato je došao, da 
zaište sliku za izlječenje svoje žene Lebibe, da zamoli slika- 
ra Vršanina, šta košta da košta, nek" nanijeti jednu sliku za 
njeno žensko oboljenje onih dol' organa. Nuraga je, evo, 
gazda jedne šupe, ,,Salona polovne robe"', u kojem po cijeli 
dan prodaje polovnu robe iz Njemačke, nađe se tu svega, 
od kožnih namještaja i seksi filmova, do rozih i zelenih 
kravata, pa nek" slikar Vršanin dođe sa svojom suprugom 
i izabere nešto što mu treba: bujrum. Ne misli on nikome 
ostati dužan! Spreman je počastiti, ljudski! Ma, prepisao bi 
on slikaru Vršaninu i komplet šupu, ako bi bilo kakve fajde 
od te njegove ljekovite slike. A bit će, ako Bog da, jer ne bi 
džaba televizija izvještavala o ljekovitom slikaru Vršaninu. 
Televizija izvijesti kad se otkrije vakcina za svinjsku gripu, 
pa tako izvještava 1 da su se otkrile ljekovite slike. Pola sata 
je televizija pričala o ljekovitosti Vršaninovih slika. Bili su 
mu u kući, slikali galone sa ljekovitim bajama, pričao je 
slikar Vršanin kako ostavi sliku u šumi, a onda dođe melek 
pa hoda po toj slici, a bili su i ljudi koje su slike izliječile, 
bio je baš jedan što živi u nekakvoj brvnari a mokrio je krv, 
doočim, kad je odgledao sliku po devetnaest minuta, krva- 

renje se zaustavilo, kao da je flaster na mokraćni mjehur Za- 
lijepio. Ne bi se država digla da priča o ljekovitim slikama, 
da te slike nisu najnovije dostignuće medicine! 

Nuragu je tištao strah da neće stići ugrabiti sliku za svoju 
Lebibu. I drugi svijet ima televizor. I drugi je svijet ugledao 
Vršanina. I drugi je svijest bolestan. Sad će svi nagrnuti da 
traže svoju ljekovitu sliku, a nema slikar Vršanin sto ruku pa 
da toliko slika! ...Bezbeli nema ni toliko meleka da vijentaju 
po šumi i da zdravlje proizvode k'o u fabrici. Mora neko i 
bolestan biti! Ne mogu svi ozdravljati! Zato je ovo sad jag- 
ma, a on se barem hodajući po Njemačkoj, kao izbjeglica, 
naučio jagmiti, i za posao 1 za hranu, a zdravlje ti je k'o i 
hrana. Zato već danima, otkad je bila emisija o Vršaninu na 
televiziji, evo, smišlja kako da dođe do te jedne ljekovite 
slike. Sva je sreća - ili je nesreća - pa su najavili da će biti 
izložba Vršaninovih slika, pa da se narod lično uvjeri kako 
te slike pozitivno djeluju čak i na fikuse. 

Vidio je tekst u novinama u kojima piše da će Vršanin na 
izložbu doći u bijelim kočijama, sa bijelim konjima, da će 
frizuru ofarbati u ljubičasto, da će mu prostrijeti tepih, da ne 
hoda po betonu, da se ne prehladi, dok bude ulazio u galeriju 
gdje će se održavati ta ljekovita izložba. Nisu tako pazili 
ni Papu Vojtilu kad je dolazio u Sarajevo, kao što će paziti 
slikara Vršanina — da mu steru tepihe i prave frizure — a to 
znači da je Vršanin sa svojim ljekovitim slikama važan za 
Planetu. 

Izložba je najbolje mjesto da ga saleti, jer mu pred svijetom, 
i pred kamerama, neće moći odbiti molbu da mu slikom 
izliječi ženu. Računao je, nema smisla da mu ode na vrata, 
jer je Vršanin poznat i zauzet, čovjek daje intervjue 1 slika 
se, i kao da je njemu sad do jednog Nurage, podrinjskog 
prognanika, koji je po zanimanju ništa, i od prije i od poslije 
rata. 

Saletit ću ja njega pred svjedocima, ispričat mu svoju tužnu 
priču, a on neće imati srca da moju tugu odbije, mislio 
je Nuraga dok se spremao na izložbu i na plavu kariranu 
košulju vezivao zelenu muslimansku kravatu, da i on bude u 
slikarskim bojama, što bliži Vršaninovim slikama. 

- Kakav sam? 

- Rano si se počeo dotjerivati. 

- Nemoj, bona... Dotjerujem se da ostavim utisak. Pa i 
sama znaš da sam u radnom kombinezonu od jutra do sutra. 

- Ma, šalim se, dragi moj Nuraga. Nek" si se ti dotjerao, 
ne bi li ta slika prije ušla u našu kuću. 

- A kad slika u kuću uđe, tako će bolest da iz kuće izađe, 
s Božijom pomoći — reče Nuraga i ode u galeriju. 

III 


Danas u Sarajevu ne radi tramvajski saobraćaj, stali 

su trojebusi, otkazani avionski letovi, taksisti ne voze, 
svi čekaju, ništa ne radi, jer — Dobri je došao u Sarajevo! 
Vi ste na talasima Omladinskog radija a naš gost je čovjek 
misterija, čovjek galerija, čovjek slika, čovjek prilika, on 
koji je izazvao medijsku pometnju širom Bosne i Herce- 
govine, ali i izvan granica naše zemlje, jer se za njega 
pročulo ono što se nikad ni za koga nije pročulo, što nije 
pošlo za rukom, nogom i glavom nikome od nas, a šta je to 
— pogađajte... Još koji čas neizvijesnosti, dok ide pozdravna 
muzička numera! —rekao jeu mikrofon Marlon Kamberović, 
omladinska medijska zvijezda, prepoznatljiv po crnoj gusar- 
skoj marami koju je i pred kamerama i bez kamera pronosio 
na glavi. 
Dok je na talasima Omadinskog radija štektao AC-DC, Fi- 
kreta Vršanina su iz jedne sobice poveli prema studiju, kao 
što se vode bokseri u ring. Marlon je otvorio golema, sefo- 
vska vrata od studija i izišao na hodnik da dočeka Vršanina. 
Slikar je televizijskim hodnicima kročio kao svjetska Zvi- 
jezda, ili je takav utisak stvarala njegova dugačka kosa, 
koja je poskakivala kao neki neobični ekstremitet, dio tijela, 
zakržljali sijamski blizanac, ruka, noga, šta li. 

- Heeej, pa tebe sam ja vidio u televizoru! Jesi li ti sad 
ovo govorio za mene, da sam misterija i galerija? — upita 
Vršanin pred vratima studija Marlona Kamberovića. 

- Jesam. Da nisam šta pogriješio? 

- Ma kakvi pogriješio! Sve si vrlo rekao. Nego mi žao 
što narod ne može da vidi da baš ti koji si sa televizije tako 
govoriš o meni na radiju. 

- Ma biće prilike i za slikanje. Evo telefoni su počeli 
zvoniti, pa ja predlažem da odmah idemo u program. 
Slikar Vršanin je uz Marlonovu pomoć stavio slušalice na 
glavu, čime je njegova rokerska pojava dobila estradnu his- 
torijsku dimenziju, jer je nalikovalo da je to neki primjerak 
iz svjetske enciklopedije rock'n'rolla sletio u studio da nas 
podsjeti na vrijeme hipija. 
Marlon Kamberović je nanovo nahajcao najavu o dugo 
očekivanom dolasku Dobrog u Sarajevo, koji je konačno 
stigao, ali, prvo i ekskluzivno u Omladinski program, da 
slušaocima dadne priliku da ga pitaju šta god žele. 
A što će uopće Dobri u Sarajevu? Možda je najbolje da 
? nam on sam objasni. Šta Vi radite večeras u Sarajevu? 
U Ja sam došao galantno i ekstravagantno, jer je Sarajevo 
T grad u kojem se rađaju umjetnici, a i ja sam umjetnik. 
Pravim ljekovite slike, koje će večeras biti izložene u Galeri- 
Ji Novi hram, koja pripada Židovima, i meni je drago gdje će 
baš kod Židova biti izložene moje slike, jer su Židovi jedna 
velika gospoda. 
Dakle, večeras u 20 sati, u Galeriji Novi hram, jedinst- 
T vena prilika da Sarajlije uživo vide ljekovite slike koje 
pravi misteriozni tuzlanski slikar Fikret Vršanin! Izložbu 
će otvoriti doajen sevdalinke Omer Pobrić, jer je sevdalin- 
ka k'o i ljekovita slika, prijeki lijek za mnoge bolesti. Dola- 
zak na izložbu najavile su mnoge ugledne ličnosti, među 
kojima ima i generala i ambasadora. Uistinu nevjerovatan 
i nezabilježen događaj! 
U nastavku je Vršanin predstavio kako pravi ljekovite slike 
i kako osluškuje kuda hodaju meleki, a Marlon Kamberović 
je pozvao slušaoce da se uključe u program sa pitanjima. 
Da li vaše slike mogu zamijeniti Viagru? — bilo je jedno 
od pitanja. 

Šta?! Mijagru? Kakvu Mijagru? 


? Nije Mijagru! Vijagru! 
Aaaaaa. Moje slike mogu sve zamijeniti. Toliko je ljepo- 
T fe oko nas da samo treba pogledati u cvijet, jabuku, 
šljivu. 
Neko je pitao nešto oko čira na želucu, neko oko kostobolje, 
a slikar Vršanin bi uvijek odgovarao da je potrebno oboljelo 
mjesto okrenuti devetnaest minuta prema slici, ujutro i 
uvečer, i tako četrdeset dana, nakon čega treba očekivati re- 
zultate. 
Ali, ne smijete preskočiti ni jedan dan, jer ako preskočite 
onda nema ništa, šćeri moja, valjda ti sve Jovo ponovo. 


T Evo imamo još nekoga na liniji. U programu ste. 
Mene zanima da li njegove slike mogu uticati na ljepo- 
T {ui da li mogu zamijeniti plastičnu hirurgiju? 
Da budemo načisto, ja na svojim slikama ne koristim 
nikakvu plastiku! Sve su to prirodne farbe, kao sok od 
duda, špinat ili spinać, kako se sad kulturnije kaže, i tako to. 
Plastika ne dolazi u obzir. A što se tiče ljepote, toga ima, jer 
moje slike pošto su lijepe utiču na ljepotu. 
Mislim da je slušalac htio upitati da li vaše slike, reci- 
T mo, mogu brisati bore i zatezati lice, povećavati grudi i 
slično? — umiješao se Marlon. 
Naravno! Naravno! Pa evo pogledajte mene, nikako ne 
starim, i sad se na drvo popnem k'o majmun. To je zato 
što stalno gledam u svoje slike. 
Dakle, vi tvrdite da žene koje daju ogromne novce da 
T im se povećaju grudi, to ne moraju više činiti, dovoljno 
je da grudi okrenu prema vašim slikama po devetnaest 
minuta ujutro i navečer, i grudi će bit povećane. A šta ako 

te grudi s vašom slikom budu u dužem kontaktu od devet- 

naest minuta? 

U E, to ne bih preporučio, jer može doći do neželjenih po- 
P sljedica, pošto bi te grudi, odnosno sise, mogle previše 

narast i, nedobog, eksplodirati. A isto važi i za neke druge 

organe, recimo, kod muškaraca, među nogama, da sad ne 

imenujemo te bezobrazne stvari. 

IV 


Znatno prije otvaranja izložbe novinarske ekipe su opkolile 
Galeriju Novi hram u iščekivanju najavljenog dolaska bijele 
kočije i ljubičaste frizure Fikreta Vršanina. Već mjesec dana 
sarajevski magazini ,,Ljiljan" 1 ,,Walter'' najavljuju ,,dolazak 
Dobrog u Sarajevo" 1 izložbu ekscentričnog slikara za ko- 
jeg postoje dokazi da pravi ljekovite slike. Dva su momen- 
ta koja uozbiljavaju ovu nesvakidašnju pojavu, prvo, da o 
čudotvornim izlječenjima za medije svjedoče ljudi koji su 
izliječeni Vršaninovim slikama, drugo, da iza Vršaninovog 
slikarstva stoje imena poznatih historičara umjetnosti i 
književnika. Izložba u renomiranoj Galeriji Novi hram je 
medijska kruna ove pojave koja se zakotrljala sa emisijom 
o Fikretu Vršaninu koju je za Federalnu televiziju snimio 
Džemal Šabić. 

Nikada ni pred jednom sarajevskom galerijom nije se do- 
godilo da publika i novinari dođu znatno prije otvaranja 
izložbe, kao da se radi o koncertu U2, a ne izložbi jednog 
osobenog amatera. Niko nije postavljao pitanje Vršaninove 
slikarske naobrazbe, jer su same slike stavljene u drugi plan 
u odnosu na njihovu ljekovitost. Otud je ova izložba bila 
samo okvir za vanestetske sadržaje koji su s njome putovali. 
Osjetila je to masa znatiželjnika koji su došli ranije, kako ne 
bi propustili ništa od ovog neviđenog performansa. Među 
njima vjerovatno ima i poneko ko je došao zbog nužde, u 
traganju za izgubljenim zdravljem. 

Nuraga je došao među prvima i zauzeo mjesto pored vrata 
galerije, da mu Vršanin ne maši kad bude ulazio. Njegova 
plava karirana košulja i zelena kravata odudarale su od 
uobičajenih stilova u ljudi koji obilaze gradske događaje, pa 


Zatočenik slike 17 


dolaze i na izložbe. U odnosu na druge, Nuraga je mogao biti 
neko kome je granata pobila cijelu familiju pa se rastavio sa 
standardima oblačenja i ponašanja. Ličio je i na zastarjelog 
gasterbajtera, koji je potrošio njemačke pare, a od stare slave 
mu je ostala samo ta šarena odjeća. Bilo je u njemu nečega 
zalutalog u vrijeme i prostor. Odjeven u garderobu starih, 
umrlih Nijemaca, koju su oni nosili 1970-tih godina, da bi 
nakon njihove smrti, 2000-tih godina, hladnokrvne švapske 
familije taj emotivni otpad poizbacivale na ulicu, na štrase 
i gase. Tuda bi baš prolazio Nuraga, bosanski sakupljač 
njemačkog smeća, koji bi to demodirano šarenilo dovozio 
u Bosnu i prodavao takvim kakav je on, ljudima koje je 
izbjeglička sudbina dovela u gradske sredine, gdje i dalje 
ne prave razliku između ovakve i onakve kragne, pošto je 
košulja samo košulja — a šta bi drugo bila. Budući da familije 
žrtava genocida ne dolaze na izložbe, kao što ne dolaze ni 
izbjeglice odjevene u njemački sekndhend iz 70-tih godina, 
najprije je ličilo da je takav, ušaranjen, Nuraga dio same 
predstave koja slijedi. Jednostavno, nije se moglo pristići na 
izložbu a da se ne spazi Nuraga, dotjeran, zalizan, nervozan. 

- Jesi li ti zadužen za kočije? — upita policajac Nuragu. 

- Ja samo tu stojim. 

- Pa jesi li ti iz organizacije ove izložbe? Najavljeno 
nam je da će doći kočije, pa treba da znamo kad, kako bismo 
regulirali saobraćaj. 

- Nisam, nisam. Ja samo tu stojim. 

- Pa nemoj da stojiš! Hodaj malo, stani malo tamo, malo 
vamo, nemoj tu da stojiš bezveze! — ljutnu se na njega poli- 
cajac, kojemu je odjednom Nuraga počeo ličiti na nekog 
problematičnog klošara, pedera ili narkomana, a maločas 
mu je ličio na ekstravagantnog umjetnika koji ima šarenu 
košulju i kravatu na sebi, te je mislio da nema ko drugi do on 
biti uključen u tu nekakvu izložbu sa kočijama. 

- Dobro, ali ja čekam slikara — dosjeti se Nuraga. 

- Pa to te i pitam! Čekaš slikara?! Pa i mi čekamo slika- 
ra. Kad će mu te kočije doći? 

- Svaki čas će doći — skonta Nuraga da se ne mora uvi- 
jek istina govoriti, već može kao po Njemačkoj smustafiti 
policajca. 

Policajci odoše sebi, a Nuraga ode u sebe... 

...Ovaj svijet što oko mene hoda ne zna da ga iza sutra, iza 
prekosutra, čeka što je mene snašlo. Baška je samo kad će be- 
laj da iskoči, u ovaj ili u onaj sat. A belaj iskočiti mora. Nije 
se rodio ko oči nije iskolačio. Dotad, on hoda kao što sam i 
ja hodao, pamet na pašu, glavu u flašu, navij pjesmu i udri u 
veselje. Otkad sam zglajz'o sa životom, sve se pitam ko je u 
pravu, čije je istinito, je li ovo moje sad, ili ono moje jučer?! 
Eno, i oni što leže po mezarjima nekad su bili k'o i mi što 
smo, gledali su da nabave lijepa mesa, da bace na roštilj, da 
zamiri, pa da zapjevaju sevdalinku, pjesmu najmiliju, da sve 
bude čilo 1 veselo, a vidi došta su dogurali, da leže i šute, k'o i 
svaki komad zemlje. O tome nisam mislio dok se Lebiba nije 
razboljela. Šta sam mislio? Da samo drugi boluju i umiru? 
Kad mi kažeš da su Jusufu odsjekli nogu, to je isto kao da si 
mi rekao da je u Jusufovog ,,fiata"' otp'o točak, pa je svejedno 
da li Jusuf neće moći hodati bez noge, ili Jusuf neće moći 
voziti na tri točka. Ljude sam gledao kao neku vrstu auta, 
a ljudske organe kao auto-dijelove: dobio kataraktu — otišla 
mu letva volana, dobio cirozu — crk'o mu karburator, dobio 
moždani — crk'o mu alternator pa nema struje, što u kolima, 
što u glavi. Batali su stvoreni za druge, a ne Za nas. 

Lebiba i bolest? Lebiba i smrt? Ja, Nuraga, pa udovac? Moj 
Elmedin, pa siroče, bez matere? A sad se sve to nadvilo nad 
nas, kao da će stvarno biti. Vjerovao bih da neće, ali kad po- 
gledam u Lebibu, čini mi se da hoće. Ona se za pola godine 
prepolovila, ufitiljila, više je nema, nego što je ima. Ako 

može moja Lebiba umrijeti, i ja mogu umrijeti. I umrijet ću, 
za njom. Zato je važno da mi ona oživi. Kad bi mi ona 0z- 
dravila, ja bih se vratio na stare staze veselja i rahatluka. Ne 
bi mi više po glavi hodale crne baje. Stalno mislim o smrti. 
Prije nisam ni znao, ni mislio, da se sastojim od godine po 
godine, od mjeseca po mjeseca, a sad sam se sav pretvorio 
u brojanje i čuvanje dana. Kao da su dani pare, pa da se bro- 
je?! Prije sam mislio, ako bi me ko pitao, da se ja sastojim 
od krvi, mesa, kostiju, k'o 1 svaki vo što se od toga sastoji. 
Ali, volu nije žao kad mu odvedu kravu, jer je vo hajvan i 
ništa ne zna, a meni je žao što ostajem bez svoje Lebibe. I, 
malo je reći - žao! Meni je propast i svijeta i vijeka ako osta- 
nem bez svoje Lebibe. Oca nemam, majke nemam, zavičaja 
više nemam, protjeran sam iz svoga djetinjstva, evo, sad me 
tjeraju 1 iz života, 1 jedina soba u kojoj stanujem je ova soba 
moje Lebibe, koja mi je sve što nemam zamijenila, jer me je 
sve ove godine pazila i mazila skroz. 

- Jeste li vi iz galerije? — upita ga gospođa pod crvenim 
šeširom. 

- Ja sam privremeno u Ilijašu. Ali sam iz Podrinja. Tre- 
nutno sam ispred galerije. 

- Mislila sam da ste u organizaciji izložbe. Jeste li 1 vi 
došli zbog zdravstvenih problema? 

- Jesam. Ali nisam. Došao sam za ženu, ona je teško 
bolesna. 

- Znate li hoće li u galeriji biti ordinacija za pregled? 

- Ordinacija? Ali moja žena jedva do zahoda dođe. 

- Mislim da biste u tom slučaju morali sanitetom su- 
prugu dovesti u galeriju na pregled. Ipak, pitajte gospodina 
ljekovitog slikara. 

- A vi stanite iza mene, jer sam ja prvi došao, pa da 
napravimo jedan poseban red zdravstvenih posjetilaca. Jer 
ako bude zbrda-zdola, drugi će nas preteći. 

Gospođa pod crvenim šeširom ozbiljno shvati Nuraginu pre- 
poruku i obrati se ljudima koji su stajali na platou ispred 
galerije. 

- Dame i gospodo, ja sam Jevrosima Stefić iz orga- 
nizacije pregleda pacijenata... 

Policajci koji su stajali na trotoaru, iščekujući neki znak O 
dolasku bijele kočije, prenuše se na ovaj povišeni ton, jer je 
to značilo da se nešto konačno događa. 

- Rekoste, gospođo, da ste iz organizacije!? — prekide 
gospođu Jevrosimu onaj špicastiji policajac kojemu je crve- 
ni šešir djelovao kao pečat vjerodostojnosti, jer, pobogu, ko 
bi nosio takve šešire ako nema veze sa klavirima, akvariju- 
mima i salvetama. 

- Da, da, ja organizujem ove koji su za pregled. 

- A nas zanima dolazak bijele kočije, sa bijelim konjem. 

- Tja! Pa to stvarno nema smisla! Ljudi i konji zajedno!? 
Pa nije gospodin Vršanin veterinar, molim vas lijepo! Šta 
zna konj o slikarstvu, pa da gleda u ljekovite slike?! Ko je 
dao takvo odobrenje? 

- Gospođo, nemojte vikati na nas, mi samo izvršavamo 
naređenja. I mi mislimo da nije u redu petljati konje 1 tram- 
vaje. 

- Ajmeeee! Pa ne mislite valjda tramvaj... Ajmeeee! 
Kako da tramvaj gleda u ljekovitu sliku?! Isuse Hriste! Pa 
nije gospodin Vršanin mehaničar! On je renomirani um- 
jetnik! Sve je to izraz neobrazovanosti! ...Ne mislim vaš, 
drugovi policajci, ali vjerovatno nekog iznad vas. A tom 
nekome poručite - ako misli da ću ja ući u ordinaciju sa 
konjem, grdno se vara! A sa tramvajem, pogotovo! To ne bi 
dopustio ni gospodin Vršanin, sigurna sam! 

- Gospođo, mi se ne želimo u to petljati, naša je obaveza 
da konja, a i tog gospodina slikara, uspješno uparkiramo 
pred galeriju, a ko će kog pregledati, konj njega ili on vas, 

e, to nije naša nadležnost — reče policajac, a gospođa Jev- 
rosima elegantnim, dirigentskim pokretom glave pokaza 
ignoranciju prema policajcima, i nastavi svoje prekinuto 
obraćanje prisutnima. 

- Dakle, ko želi da ga gospodin Vršanin pregleda, i ko je 

došao zbog svoje ili nečije bolesti, neka se izvoli pridružiti 
ovdje u redu! 
Nekoliko ljudi, stidljivo, valjajući korake, primakoše se 
gospođi Jevrosimi 1 stadoše iza nje, a Nuragi se ote blagi os- 
mijeh, što je prvi na čelu kolone, pa ga ljekovita slika garant 
neće mašiti. Eh, kad večeras sliku donese kući, kad izmami 
rumenilo na licu svoje Lebibe, pa kad sutra, s jutra, okače 
sliku i zajme gledati, sve će krenuti na bolje! 

V 


Eh, da sam mogao ovo što je sad vidjeti 1983. godine, uoči 
Olimpijade, kad sam na kartonu prenoćio na gradilištu 
Holidej Ina! Umačem gulaš, pijem pivo, okrenem se sad li- 
jevo, sad desno, i sam sebi kažem: vidi Fikro dokle si stigao, 
da usred Sarajeva zjale prodaješ i gledaš uživo tramvaje! A 
sad će ovi tramvaji, u koje sam tada blehnuo kao u meta- 
Ine stonoge, zbog mene lično da se zastave, da kočije moje 
prođu, kao da sam car Franjo. 


- Molim vas jednu galantnu i ekstravagantnu frizuru 
za izložbu slika u Sarajevu — reče Vršanin čuvenom frizeru 
Dini Pekariću, kod kojega su ga producenti izložbe maksuz 
naručili da ga uredi prije sjedanja u kočiju. 


Dino je počeo izvoditi bravure sa dugokosim materijalom, 
koji je slikara Vršanina uobličavao u estradnu figuru, za 
koju ne moramo znati ko je i šta je, ali ćemo biti sigurni da 

je — nešto - čim nosi takvu frizuru, natapiranu i protkanu 
ljubačistim svjetlosnim kuglicama. Dok se Dino Pekarić, 
poput dirigenta na Novogodišnjem koncertu Bečke filhar- 
monije, bravurozno nadnosio nad Vršaninovom glavom, i 
dok su dlake zaplesale u ritmovima svih svjetskih plesova, 
u Vršaninovoj se glavi premotavao film burnog dana u ko- 
jem je dijelio intervjue, susreo brojne bradate i filozofične 
ličnosti, te evo na koncu došao na startnu liniju tog ključnog 
događaja, dikerisanja za izložbu slika. 

U zgusnutom danu prvu je pauzu napravio nakon emisije na 
radiju. Producenti izložbe su ga smjestili da malo ohane u 
kafani ,,Sirano"', gdje je imao priliku i čast da sjedi sa pravim 
sarajevskim bradama i umjetnicima. Iz svoga crnog fonda 
koji je uščuvao za izložbu u Sarajevu, džometno je turama 
alkoholnog pića čašćavao sarajevske brade. Zapisivao je 
njihove telefone, govorio da će im se javiti kad opet bude 
dolazio u Sarajevu, oni su mu govorili: ma, može, može!, i 
lokali brže nego uobičajeno, pri spoznaji da treba iskoristiti 
ovu rijetku priliku da ti slikar iz provincije plaća piće zbog 
tvoje privilegije da si Sarajlija. 

- Bi li ja mogao kurje oko metnuti na tu tvoju sliku, pa 
da mi prođe? — upita ga bradoliki urednik kulture sa državnoj 
televiziji, dok su ostali grohotom podržali to petljanje kurjih 
očiju u umjetnost. 

- Može, naravno da može, kad mogu hemoroidi, mogu i 
kurije oči — odgovori Vršanin. 

- A možda bi ti trebao te svoje ljekovite slike da prodaješ 
u formi toalet papira, kao praktičan lijek za hemoroide — do- 
dade neki drugi umjetnik, a kafana se zatrese od smijeha. 

- Može, naravno da može — staloženo produži Vršanin — 
ali bi onda morao da guzicu brišeš devetnaest minuta ujutro i 
uveče. A to ne bi ni auspuh izdržao. Pije li se ovdje šta, ili se 
zabušava?! Ne dolazim ja svaki dan u Sarajevo 1 ne sjedim 

ja svaki dan sa ovakvim uzvišenim ličnostima. Konobare, 
care, Vidi fali li ovdje nešto, da vas ratni vojni invalid od 
svoje penzije počasti! 

Utom nastade natezanje oko plaćanja. Brade i umjetnici kao 
ne žele da oštete Vršanina, a on im veli da ne da obraza za 
šaku maraka, da je štedio i uštedio za ovaj mubareć dan, 
kada se lično prikazuje u Sarajevu košto se niko njegov 
dosad nije prikazivao. 

- Ima da se pije i da se smije, jer nije svaki dan petak, 
doš'o ti tetak dao ti gusku da ideš u Tursku! — reče Vršanin 
i na opće zadovoljstvo prekide teatar oko plaćanja računa. 
Bravurozni frizer Dino Pekarić nije bio baš džometan na 
riječima, više je šutio, nego pričao. A i kako bi pričao kad 
se satirao oko zavijanja i previjanja Vršaninovih dlaka. Čuo 
je Vršanin da ga neko nešto pita oko Božijih Poslanika, a 
da mu Dino odgovara kako je lično putovao tragom Božijih 
Poslanika, po Saudijskoj Arabiji, Izraelu, Turskoj... Otkud 
li da se o Božijim Poslanicima priča u frizeraju — zamisli 
se Vršanin — jer on pamti da su brice po Slavinovićima ug- 
lavnom pričale o rakiji i mezetu. Ali, brale, ovo je Sarajevo, 
i ovdje ima što nigdje nema! Najbolje će biti da zažmirim i 
razmislim otkud ja ovdje. 

- Oduvijek sam imao telefonsku liniju sa natprirodnim 
silama. Jedne prilike me poslovođa u Fabrici poliuretana, 
jedan Obrad, odredio da istovaram kamion, iako sam već bio 
uznapredovao do olovke, da popisujem iznesene vreće, a ne 
da ih nosam i da se vraćam u prošlost. Samo sam ga špicasto 
pogledao i pomislio sam u sebi — e, dabogda se ukočio do 
akšama! Neće proći ni sat vremena, a povikaše ljudi da 
dođemo i virimo u hangar, ima čudo neviđeno, koprcaju se 
po podu Obrad i Mileva. Što će se koprcati iz čista mira? - 
nikom nije jasno. A oni radili - ono. A neko naiš'o. Au Mileve 
se Zgrčila. ...Ona. Ni tam ni vam. Prišlo je nas dvadesetak Zi- 

dovima hangara, pa virimo. U Mileve se guzovi umastili od 
kolomasti s poda, dok su se valjali prema vratima. Sad stoje 
zgureni u ćošku, i dahću, k'o neka životinja sa četiri guza i 
sa dvije glave. Šta da radimo? — upita neko. Nezgodno gle- 
dati, još nezgodnije pomagati — odgovori drugi neko. Dok 
smo blehnuli u tu prestrašenu životinju, začu se sirena, neko 
već pozvao sanitet, a mi ti se brže bolje prebacismo na ulaz 
hangara da gledamo kako će ih iznijeti. Iznesoše njih dvoje 
na jednim nosilima, a i kako bi drugačije, kad su ugrčeni, 
prekrili ih jednim čebetom, vire im glave, a i pokoja ruka i 
noga. Nisam mogao a da ne podviknem Obradu: Šefe, eno 
sam istovario kamion! A mislim u sebi — rekoh ja tebi da ćeš 
se do akšama ukočiti. Eto, i u ovakvim situacijama sam se 
uvjeravao u svoje natprirodne moći — rekao je slikar Vršanin 
novinarki ,,Jutarnjih novina". 

- A kako se konkretno realizira ta Vaša veza sa Dobrima, 
mislim, kada je riječ o slikama? 

- A o slikama kad se radi, njih ja odnosim na čvorove 

pozitivne energije u šumama, gdje prolaze Dobri, odnosno, 
meleki. Mene je moj rahmetli djed, koji je bio travar i nar- 
odni hećim, podučio gdje se nalaze ti čvorovi. Tu Dobri fer- 
mentiraju proces na platnima, a onda ja ta platna doslikam 
i nanijetim za određenu bolest. Nema tu nikakve filozofije, 
sve je posve prirodno, bez konzervansa, limuntosa i esen- 
cije. 
Vidio je Vršanin kroz poluotvorene oči kako se nad njim 
nadnosi kamera državne televizije, kako ga griju reflektor 
kojeg onaj guzavi momak nosa tamte-vamte, a neko se u 
pozadini kikoće, hoće da se uguši od smijeha, valjda mu 
smiješno to što s njega rade u ovom frizeraju. Smijao bi se i 
on da je u boljoj situaciji, ali njemu nije do smijanja. Neka 
svako, brate lijepi, radi svoj posao. Zažmirit će, da ne bude 
da gleda u kameru k'o krava u emisiji za poljoprivrednike. 

- Produval se kad? — upitao ga je studentski aktivista 
Rijad Zirdum koji mu je ujutru pomagao da polijepi plakate 
po centru Sarajevu. 

- Šta ću duvat? 

- Pa, travu. 

- Zašto da duvam u travu? Ko je to vidio?! Ja travu po- 

kosim dvaput godišnje. Pa znaš koliki bi ventilator trebao da 
počupa i otpuše travu?! Nema to ni Amerika. 
Zirdum je razumio da ga Vršanin kuša, jer je logično da ne 
može odmah imati povjerenje u nekoga koga ne poznaje 
najbolje. On se vrtio oko redakcije ,,Waltera", volio je da 
upoznaje poznate ličnosti, a kako je bio student, volio je i 
da se privali nekoj situaciji u kojoj ima džabalame. Proci- 
jenio je da Vršanin nije sklon sjedenju u sarajevskim kafe- 
-slastičarnama, gdje bi se od njega mogao ogrebati za neku 
split-bananu ili kapučino, jer takve filozofske pojave sve 
svoje potrebe zadovoljavaju džointima. Ne bi Vršanin imao 
takav hipi stajling, kakav nije viđen još od Morisona 1 Hen- 
driksa, da travu ne meće i u zeljanicu. A šta bi drugo ra- 
dio po tim šumama gdje se susreće sa Dobrim, nego sadio, 
njegovao, obilazio i rezao indijsku konoplju? To što mu se 
kobejagi prikazuju Dobri nije ni od kakvih čvorova pozi- 
tivne enegrije, već od napušenosti. Na očima mu se vidi da 
je napušen i kad spava. Hašoman sa dna kace! Samo, kako 
da ga omekša, pa da Vršanin izvadi te čokolade, da se malo 
zaslade? Objesiš ovo lijepljenje plakata ako neće zadimiti 
jedan džiont. 

- Oprostite, o čemu se radi? — upita slučajni sarajevski 
prolaznik. 

- O meni se radi — odgovori Vršanin. 

- A o čemu se radi? 

- Pa o meni se radi! Vidiš da sam ovo ja. 

- Pa vidim. A o čemu se radi? 

- Gospodin je slikar, a večeras je njegova izložba slika, 
u Galeriji Novi hram — upade Zirdum. 

- A, krasno. Ali, to nigdje ne piše. Plakat je krasan, ali 
niko neće znati ni šta se dešava, ni gdje se dešava. 

- Kakav je majstor bez olovke! Evo, olovke, pa ćemo 
fino napisati — reče Vršanin i poče lijevom rukom i her- 
lavim rukopisom po zalijepljenjim plakatima dopisivati: 
DODŽITE VEĆERAS NA MOJU IZLOŽBU U NOVI 
HRAM U SEDAM UVEĆE. 


FIKRET. U 

Kad je Vršanin dovršio dopisivanje na plakatima, i kad su 
krenuli prema novom zidu, studentski aktivista Rijad Zir- 
dum je procijenio da je baš sad pravi momenat da Vršanina 
priupita za džoint. 

- I šta kažeš, toliko imaš trave da je kosiš? 

- Toliko imam da Šabanove krave mogu mjesec dana 
žvakati. 

- Auu, čovječe, kravlje ludilo! Kakve li su te drogirane 
krave!? 

- Nigdje nema mlijeka k'o od Šabanovih krava. 

- Auu, čovječe, pa mogu misliti kakvo je to mlijeko! 
Ima da te pukne! 

- Ima, vala. Još kad zeljanicu zaliješ, ne možeš se usta- 
viti pred tepsijom. 

- Šta je tebi draže, direkt trava ili to mlijeko od trave, 
ha? Hajde, priznaj? 

- Ja sam ti veliki ljubitelj zeljanice, a zeljanica kad je 
suha, suha je. 

- Pravo si progresivan. A produva li se kada? 

- Produva? Šabanovo mlijeko protjera u sekundi, k'o 
kad je masno, pa se očistiš do kraja. 

- Nirvana je to. 

Studentski aktivista Zirdum sačeka da pored njih prođe 
tramvaj, kako se njegovo završno pitanje ne bi zagubilo u 
klepetanju metalnih točkova, ali ga Vršanin preduhitri. 

- E, što bih volio ovo čudo naopačke okrenuti da vidim 
šta je ispod! 

- Jednom kad sam se naduvao i mene je spucala slična 
furka. 

- Hoće to od promahe. Eno, u mom komšiluku ima je- 
dan Bumbar što sve vidi duplo otkad ga je produvalo. Dva 
oka dvije slike. Poljev'o se kantama iz bunara i stao na pro- 
puh. Išao je on i pravim i seoskim doktorima, a jedan mu 

rekao da zažmiri na jedno oko pa će vidjeti jednoduplo. Sad 
mu ja pravim dvije ljekovite slike, jednu za jedno, a drugu 
za drugo oko. To se zove diptih. 

- Čovječe, pa jedna kanta je dosta da te razvali, a više 
kanti ne bi mogao produvati ni King-Kong. 

- Mjera je vjera. Pripazi se. Od propuha se može i um- 
rijeti. 

- Ma ja to ponekad. 

- Ma i ja. A zimi rijetko. Ložimo samo u jednoj sobi. 

Hladno kupatilo — odgovori mu Vršanin, a studentski aktiv- 
ista Zirdum pretrnu od nagovještaja moralisanja i uvođenja 
mjere i vjere. 
Pogotovo mu je bilo nejasno zašto Vršanin spominje nekak- 
vo kupitalo u kojem uništava džointe. Možda je to neka 
uzvišena metafora, a možda umjetnik voli da se drogira u 
kupatilu, kao što i on voli da čita Ničea kad kenja. Ipak, os- 
jetio je da se stvari otežu i izmiču kontroli, da se približavaju 
galeriji, pa je zadnji voz da ga upita za jedan džoint. 

- Jesi li donio hašiša u Sarajevo? 

- Šiša? Ma, jok, ja ako šta popijem, pivu popijem. 

- Ma nije pivo, nije šiša, već hašiš, kontaš, hašiš! — pod- 
viknu Zirdum, unezvjeren od otezanja, a Vršanin zakoči svoj 
brzi hod 1 presiječe Zirduma pogledom iz kojeg se nije mo- 
glo pročitati hoće li sijevnuti bokser, ili će sijevnuti tabla 
hašiša. 

- Kakva je sad to priča? Našta ti ja ličim? 

- Na hašišara. Majke mi. Ko je vidio nosati takvu kosu, 
a ne biti hašišar?! — pokuša Zirdum da krezavim osmijehom 
odmrzne ovu nejasnu situaciju. 

- Što se tiče kose, ona je jedan moj imidž, da izgledam 
ljekovitije 1 prirodnije, kao svaka roba bez hemije i konzer- 
vansa. A što se tiče hašišara, ja bih njih na prinudni rad, na 
njivu, na utovar-istovar, pa da vidiš majčin sine hoćeš li se 

drogirat! Sve je to od bjesluka! Da li moraju zaraditi sebi za 
hljeb, ne bi njima bilo do tih padavica. A nije valjda da se i 
ti drogiraš, bogteneubio?! 

Čuveni frizer Dino Pekarić je uključio točkove na frizer- 
skoj fotelji u kojoj je sjedio Vršanin, kao na aerodromskoj 
pisti, te odvezao njegovu figuru do nekog aparata iz kojeg 
je zračila ljubičasta svjetlost. Slikar Vršanin se malo pre- 
pao, jer mu je ovo friziranje počelo ličiti na neki medicin- 
ski pregled, namjesto da kao kod svakog brice bude češalj, 
budu makaze i to je to. Mora biti na visini situacije, jer se 
od njega očekuje da bude egal tom ljubičastom aparatu koji 
ljudima s televizije proizvodi televizijske frizure. Jest da mu 
je došlo zlo, stislo mu se u stomaku, kao onda kad je ostvario 
dječački san i od prve plate kupio kilu goveđih kobasica, da 
se ljudski najede, te je dva dana i tri noći ćućao i povraćao 
u poljskom zahodu na minus deset stepeni. Sada nije smio 
ništa reći da ne ispadne kako nije dorastao estradnoj situ- 
aciji. Zažmirio je. 

Kada je sinoć iznosio ljekovite slike iz Šabanovog kombi- 
ja, pred njega je iz Galerije Novi hram izišao jedan mršavi 
čovjek u žutom džemperu, i rekao mu kako pretpostavlja da 
je on Vršanin. 

- A ja pretpostavljam da ste vi Židov! I posebno mi je 
drago da mogu uživo da upoznam jednog Židova, jer Židovi 
su precizni ljudi. 

- Ma, ne, ja samo tu pomožem. Ja sam student medicine, 
Drakče Dragojlović, drago mi je — i pruži mu svoju bibavu i 
mokru studentsku rukicu. 

- I meni je, vazdan — otpozdravi mu, a onu rukicu s 
kojom se rukovao osjeti kao komad kuhane i rashlađene 
slanine. - E, pa onda smo kolege, kolega, ja pravim ljeko- 
vite slike, a ti propisuješ lijekove, to ti je kao autolimar i 
autoelektričar, je li tako Šabane? 

- Brumdr, drumbr — odgovori Šaban, unezgođen što ga 

iko išta pita usred Sarajeva, on je tu da vozi i pomogne svom 
amidžiću, koji se upetljao u te njekake umjetničke vode pa 
je dogurao dokle nije dogurao niko njihov. 
Kad su pounosili slike, pozdraviše se familijarno sa studen- 
tom medicine Drakčetom Dragojlovićem, 1 odoše na konak 
kod nečije stare sarajevske tetke, kod koje mogu prenoćiti, 
ali moraju odmah ujutro izaći, jer tetka ide na terapije. 
Međutim, stara tetka ih nije pustila u stan. Rečeno joj je da 
će doći dva muškarca, a njoj se kroz špijunku, od njih dvo- 
jice, pričinilo da su joj na vrata došli - neki ružan čovjek i 
neka ružna žena. 

- ...Svega mi, a što ih ne bi pustila kad smo se tako do- 
govorili, ali sam ja dobro vidjela da je to bila žena sa fri- 
zurom, ružna žena, nalik na onu našu rodicu, Mukasemu, 
što je proljetos upala u šaht — pravdala se tetka sutradan u 
telefonsku slušalicu. 

Vršanin i Šaban su te noći zalud zvonili k'o mutavi, virili 
kroz špijunku naopačke, ali ta mutava tetka čiji su se koraci 
čuli oko vrata očito nije htjela da im otvori. 

- Grljumb, sjekirica, frljubm — predloži Šaban. 

- Ma, ni govora! Da nije žena unutra, hajde i nekako. 
Dala bi se ujutro vrata popraviti. Nismo jednoć štošta raz- 
valjivali! Ali, ovako može ispasti da smo je htjeli ubiti — 
odbi Vršanin Šabanov prijedlog o razvaljivanju vrata. 

Neko su vrijeme posjedili pred vratima ovog sarajevskog 
stana. Šaban je potegao oštar gutljaj iz čuture i zapalio jed- 
nu. Nekakav cvikeraš, očito komšija, očito 1 student, čim 
nosa naočale, tuda je prolazio uz basamke, a njih je zaobišao 
u širokom luku, kao da su svježa govna ili šugavi psi. Poslije 
ovog Vršanin je shvatio da nema ništa od te ideje koja mu 
se zalegla, u primisli, da legitimno prenoće tu pred vratima 
i da se pokriju čebadima za krompir iz Šabanovog kombija. 

- E, Šabane, Šabane! Ne gine nam ili da se tri sata voZi- 
mo nazad do Tuzle, ili da poravnimo u tvom kombiju. 

- Brumdr, drumbr — odgovori Šaban. 
Odvezli su se na parking olimpijskog stadiona, jer su 
zaključili da je taj ogromni i prazni parking sigurno bes- 
platan. Ako bi bilo kakvog belaja, Šaban ima sjekiricu, bez 
koje nikud ne ide, a i ubio je već jednom nekakvog čovjeka, 
pa ima iskustva u tim stvarima. Tu je i pajser, ako zatreba. 
A Šaban je brz na pajseru. Ispostavilo se da nije on zalud 
razmišljao o tome da bi ih neko mogao napasti. Sarajevo 
je ovo, brale! Ako je glavni grad u politici, mora biti i u 
lopovluku. U neko doba noći, dok je Šaban pijan hrkao, a 
on se preturao po podu kombija, začuše se škripe guma i 
ona muzika što te od nje glava zaboli. Došli su sarajevski 
drogeraši da vratolomije s kolima izvode. Ako ih Šaban 
čuje, biće ortopedija! Sva sreća, ubrzo odoše, a on se još 
dugo premetao s lijeva na desno, tonuo u plićak sna i ponovo 
se vraćao pod limeni svod Šabanovog kombija, čekajući taj 
veliki dan. 
A dan, kao i svaki, što bi Šaban rekao, treba početi pišanjem. 
Dok je on tražio mjesto gdje bi usred grada, a na skrovitom 
mjestu, obavio i veliku nuždu, Šaban je otišao do obližnjeg 
grila 1 zbavio im dvije kahve u plastičnim čašama. Sjedili su 
u ustima kombija, pili kahvu i prebirali otpočeti dan. 

- Brumdr, drumbr, šeelkoza zvingal žena ti i djeca. 

- Lijepo sam im rek'o, ja vam neću braniti da dođete. 
Ako vam se gleda moje prikazivanje po Sarajevu, bujrum, 
sjedite na autobus. Ali mi se nećete, majčin sine, vraćati 
autobusom i trošiti pare! Povaljat ćemo se po Šabanovom 
kombiju k'o ovce, pa ćemo nekako stići do kuće. 

- Žvelke krljak zilba turbal. 

Osjetio je Vršanin kako ga neka pederska vodica pršće po 
licu, a miriše mu na komšiju Zejnila, koji se noću oblačio u 
ženske haljine i hodao oko kasarne ne bi li kakvog ćoravog 
vojnika uvjerio da je žensko pa da se ljube i fataju kroz 
ogradu. Otkad je čuo da Zejnil zejtinom maže gujcu i plaća 
manijacima da ga jebu, otad je zamrzio mirisove, jer ga 
svaki miris podsjeća na Zejnilovo pederisanje. On se volio 
ljudski okupati safunom za veš, kabašom, a poslije brijanja 
namazati lice rakijom, da ga žacne, da sprži nečist, a da ne 
zasmrdi košto zasmrde oni mirisovi. Ali, šta sad da radi? U 
ovoj estradnoj situaciji ne može sikterisati ovog kulturnog 
frizera, koji da mu ugodi, da ga učini još ljepšim, eto, šprica 
ga i nekakvim mirisom. 

- Da li Vam je dovoljno ekstravagantna i galantna fri- 
zura za izložbu slika u Sarajevu? — upitao je Dino Pekarić. 

- Da, dovoljno sam galantno ekstravagantan za Sarajevo 
— odgovorio je Vršanin dok su kamere državne televizije sni- 
male svaki pokret u ovom frizeraju, jer je neko izračunao da 
je važno, ko zna zašto, valjda za kulturnu historiju Bosne 
i Hercegovine, kada Vršanin pravi frizuru. Napose, ako su 
u kulturnoj historiji svijeta ostale zabilježene raznobojne 

frizure Endija Vorhola ili antenski brkovi Salvadora Dalija, 
zašto i ova seansa u frizeraju Dine Pekarića ne bi bila od his- 
torijskog značaja?! Možda će ovi prizori nekada ispunjavati 
studije i udžbenike iz historije umjetnosti. 


Vršanin je napustio frizeraj sa frizurom koja je duplo 
nadmašivala obim njegove glave i koja je bila uistinu 
reprezentativan primjerak frizerskog i likovnog umijeća. 
Nakon što je obišao krug u pratnji kamera koje su iz 
različitih uglova slikale njegovu galantnu estradnu pojavu, 
sa akcentom na frizuru, Vršanin se vrati pred vrata frizeraja 
i u maniru pravih zvijezda, a i državnika, o čijem hodanju 
odlučuju drugi, upita: 

- A gdje sad idemo? 

- Sad ćemo u kočije — odgovori televizijski reditelj Dže- 
mal Šabić i pogura Vršanina nazad, sa vrata frizeraja. 

- Stani malo mali balo! Hoću da se zahvalim ovom ve- 
likom gospodinu, Dini Pekariću, svjetskom čovjeku, jed- 
nom vedeti i ministru. 

- Nema na čemu, bilo mi je zadovoljstvo, imate baš za- 
hvalnu kosu za sve vrste frizura. 

- Nema na čemu, takođe. Blago državi koja ima takve 
brice! 

VI 


Lijepo nam je krenulo sa tom polovnom robom iz Njemačke. 
Evo smo uspjeli ispod kuće i šupu skovati, a u šupi dva sa- 
lona napraviti, jedan za polovne televizore 1 radijone, je- 
dan za ostalu robu. Ode Nuraga tri-četiri put godišnje do 
Njemačke, natovari kamion i svašta nam doveze. Švabo jed- 
nom mjesečno izbaci nove stvari na ulicu, a moj ti Nuraga, 
ne bi mu mrsko, sve to pokupi i doveze u Bosnu i Hercegov- 
inu. Tam pokupi džabe, a ovdje sve po deset i po sto maraka 
prodaje. Znali smo nekad i po dvije nečije plate za mjesec 
okrenuti. A evo smo i ovu kuću iznad šupe započeli. Jedan 
sprat nama, a drugi mom Elmedinu kad se nekad oženi. Kad 
se uzme odšta smo krenuli i dokle smo došli — pravi smo 
šampioni života. To što smo imali kad je rat krenuo, kad 
smo pred pokoljima izbjegli u Njemačku, bilo je manje od 
nule, jer i nula stanuje u nekom računu, a mi nismo bili ni u 
kakvom. Ne znaš jezik, ne znaš hodat po Njemačkoj, ne znaš 
šta smiješ a šta ne smiješ, već sjedi mjesecima k'o kokoš u 
šupi po tim izbjegličkim centrima. A onda i ne osjetiš kako 
život navire u tebe 1 ti u njega, kako se javi želja da se vratiš 
u Bosnu, pa makar kuće svoje nikad ne vidio, jer shvatiš 
da ti je kuća tamo gdje je jezik kojim govoriš. San po san, 
dan po dan, Nuraga i ja krenusmo, jedno prema drugom, pa 
prema Bosni, pa prema gradilištu da vidimo pošto je ma- 
terijal za kuće, pa prema porodilištu, da Elmedina na svijet 
donesemo, i dogurasmo, evo, do trgovine polovnom robom 
iz Njemačke. Jest da radimo na crno, bez papira, ali 1 ova 
država radi bez papira. Naiđe poneki inspektor, Nuraga mu 
dadne jal radijon, jal stolnu lampu, da nam kroz prste progle- 
da, i on progleda, tako da nismo imavali nikakvih problema. 

Mnogi su nas važni ljudi upoznali otkad radimo sa robom 
iz Njemačke. Dođe doktora, advokata, političara, direktora. 
Znaju oni da u Njemačkoj ima što kod nas nema. Imali smo 
prilike razgovarati s tim velikim ljudima. Jedne smo prilike 
preko jednog doktora sredili da Elmedin ima sve petice u 
breg, a učiteljica je Elmedinu upisala sve petice. ...Da i mi 
imamo dijete odlikaša! Nuraga mu poklonio barsku stolicu, 
crvenom kožom presvučenu, i rekao mu: Saradnja će se nas- 
taviti. A jedne je prilike uvratio nam i onaj poznati političar 
Svenser Mrzina, tražio je njemačku rešetku za sušenje veša, 
sjećam se baš, žena ga poslala, i vidjela sam ga uživo, na 
razdaljini od pola metra, niži je u prirodi nego što izgleda, pa 
ga je Nuraga moj upitao kad će pohapsiti lopove u vlasti, a on 
mu je rekao da u Bosni ima toliko lopova da bi trebalo pola 
države pohapsiti, a drugo pola da budu čuvari. Simpatičan 
jedan čovjek. Biznis je taj naš dobar, jer džabe kupiš, dobro 
prodaš, sjediš po cijeli dan u šupi ili pred šupom, kad je lij- 
epo vrijeme, susrećeš se s narodom, čuješ svakakvih priča, 
i dok se okreneš padne mrak, a moj ti Nuraga voli uveče 
jedno do dva piva popiti, malo se izlafiti, i tako nam je život 
proticao. Najvažnije nam je bilo da nam naš Elmedin apetitli 
jede i razrede završava. Dobro se živjelo, nema šta. 

A otkad sam se razboljela, razbolio se i moj Nuraga. Čini mi 
se da je više on bolestan, nego ja, jer ja znam i da nisam pra- 
vo bolesna, već moraju bakterije da odrade svoje, da same 
sebe pojedu, pa ću ja opet biti k'o stara. Tako mi je rekla 
Igbala, njena kćer Lala studira medicinu, pa joj je pričala o 
ovom mom slučaju, našta je ona kazala da to nije ništa, već 
se bakterije upale, uzjogune, pa zaganjuje bolesna zdravu a 
zdrava bolesnu, i nema lijeka dok zadnja bakterija zadnju ne 
ubije. A za to vrijeme ću i smršati, i onemoćati, možda malo 
da padnem i u nesvijest, obalijestim se, ali, da se ništa ne 

brinem, jer ako ko zna onda zna Igbalina kćerka, doktorica 
u majke. Izborit ću se ja sa tim bakterijama protiv bakterija! 
Kad sam mogla po Njemačkoj stubište prati na minus de- 
vet, mogu i bakterije nadurati. Ali, meni je briga šta ću su 
sa svoga Nurage. Kakav je on brzac bio! Vozi brzo, jede 
brzo, priča brzo, smije se brzo, sve brzo, a sad se savio k'o 
jufka, sjedi, hudi, ne govori. Digao je ruke 1 od našeg salona 
njemačke robe. Sve više sjedi u ovoj fotelji pored mene i 
sve češće šalje Elmedina da umjesto njega trguje polovnim 
televizorima. 

- Nuraga, maco, idi za poslom. 

- Neka. Neće posao pobjeći. 

- Neću ti ni ja pobjeći. Ne mogu, i da hoću. 

- Šta ja znam! 

Pokušavala je da Nuragu odragovolji, da se vrati u život, ali, 
nije išlo. Uvijek bi se priča završavala na svome početku. 
Nuraga je postao njojzi bolesnoj veći teret, nego ona njemu 
zdravom. Ne bi ni znala da je bolesna da pored nje ne sjedi 
i ne boluje njen Nuraga. Sjedio bi u šupi, farbao ljude, ona 
bi deverala 1 sebe ubjeđivala kako je to samo malo prilegla, 
poslije krompiruše, da se odmori. Ovako, kad god otvori oči, 
vidi Nuragu u sevdahu, nalik na onu ciganiju iz indijskih 
filmova, koji haman i ne znaju doživjeti ništa lijepo, već sve 
što je lijepo pretvaraju u plakanje i kukumakanje. Nuraga, 
takav plačan, počeo ju je nervirati. Dugačko je kad i seksi 
filmove gledaš dva-tri sata, a kamo li da ti se po čitave dane 
neko razvlači, hudi i izmotava! A nije mu ništa, mogao bi 
umjesto traktora raditi! 

- Nuraga, maco, kad si mislio tepihe isklofati? — reče 
mu, ne bi li ga otrgnula od fotelje 1 tuge, da malo dahne 
dušom. 

- Neka. Neće tepisi pobjeći. A imamo i onaj njemački 
usisivač, što je bolji od klofera. 

- Mogao bi kupus pokiseliti, eto zime. 

- Neka. Sutra ću. Da još malo posjedimo. 

- Nuraga, maco, ja bih bila bolje kad bi ti bio bolje volje. 
Evo, počela sam i pjesmice da ti pišem... Bolje—volje—bolje... 

- Evo, evo, ustat ću, prohodat ću, tepihe klofat ću, sve 
ću! Ali, nek znaš da nije ni meni lahko kad tebi nije lahko. A 
nekako mi je lakše kad sam s tobom. 

- Volim i ja da si sa mnom, a više volim kad si s po- 
lovnim televizorima. Ako meni bude lakše i tebi će. 
I otišao bi Nuraga dan-dva do šupe, odmijenio bi Elmedina 
u salonu, ali bi u mislima sve bio sa svojom Lebibom. To- 
liko je bio odsustan od posla da je sve davao u pola cijene. 
Ljudi su ga mustafili košto je i on njih godinama mustafio. 
Prije bi on znao od marke napraviti pet, od pet deset - taj nije 
popuštao i praštao. 

- Pošto ti košta ova kosilica za travu? 

- Stoja. Njemačka je to roba. Švabo ima najbolju travu, 
jer ima najbolje kosilice. 

- Može li za sedamdeset? 

- Jučer sam ja imao devedeset, ali nisam dao. 

- Može li osamdeset? 

- Devedeset i nosi. Tebe znam, a i dobar si čovjek. 
U ove dane kada bi Lebiba otjerala Nuragu u šupu, pazara je 
bilo k'o nikad, jer su kupci skontali da im svako cjenkanje 
ide od ruke, pa su kupovali 1 što im ne treba. 

- Pošto su patike? 

- Pedeset. 

- Može li za dvadeset 1 pet? 

- Nosi. 

- A ako ti ostavim ove svoje patike, može li za dvadeset? 

- Može. Ali nosi i te svoje, da mi ne smrde pod nosom. 
Nuraga bi se poslije dan-dva došunjao do fotelje, kao mačak 
kome ne daju u kuću, pa računa da su domaćini zaboravili 

kako su ga tjerali, tiho bi se spustio, tiho disao, nastojeći 
da uhvati Lebibin ritam umiranja. Činilo mu se da ne može 
udisati drugi zrak do onaj što ga Lebiba udiše, jer svaki dru- 
gi zrak ne bi mu mogao nahraniti pluća. Disao je on pred 
šupom, u šupi, okolo, na svježem zraku, ali, uvijek do pola 
pluća, kao da mu je stavljena neka gumifufna u stomak, od 
koje dalje ne prolazi zrak, pa ga samoća guši. 

Taj osjećaj manjka zraka prvi put mu se uselio u pluća kad je 
kao dječak ostao bez majke, pa je sebe ubijedio kako je majka 
živjela u toj polovici stomaka, u koju više nije mogao udah- 
nuti. Tek kada bi na dosadnim školskim časovima zamišljao 
da majka nije umrla, da ga čeka kod kuće, pa će ga s vrata 
dočekati miris njenog sataraša, tek tad bi nakratko nestaja- 
la ta pregrada. Ponekad bi, kada ne bi bilo oca i maćehe u 
kući, sa tavana vadio i grlio skriveni majčin jastuk, u koji bi 
tonuo kao u oblak. Zrak bi mu se vraćao u stomak, a boje 
ispod spuštenih kapaka zadobijale šare sa majčine šamije. 
I djetinjstvo, i mladost, i momkovanje, živio je s manjkom 
zraka. Navikao se da je normalno da brzo diše, brzo hoda, 
brzo jede, da bi jednog jutra, kad su Lebiba i on otišli na 
izlet kao momak 1 cura, nestalo te pregrade u stomaku. Znao 
je on da mu je Lebiba uklonila taj teret - jer mu je prvi put 
nakon toliko godina neko dao batkove sa pileta. Tako bi nje- 
gova rahmetli mati prvo njega namirila ljepšim komadima 
mesa, a njoj šta ostane, i tako je Lebiba sada nastojala da sve 
najljepše prvo stigne do Nurage, a njoj šta bude. To pile što 
su ga pojeli na Guberu, poviš Srebrenice, bilo je za Nuragu 
presudno da donese životnu odluku i da Lebibu upita bi li 
pošla za njega. Kakve su današnje cure, sve prvo sebi grabe, 
pa bi svaka prvo poletjela za batkovima. A ova Lebiba, čim 
se susrela sa prvim pečenim piletom u njihovoj vezi, odmah 
je odvalila batkove 1 stavila pred Nuragu. 

- Ti se zasladi batkovima, a ja ću šta ostane. 

- Sladim se ja rađe pravim batkovima, pa da mi ne bude 

previše — našali se šeretski Nuraga i raščavrlji prvi batak zu- 
bima, a Lebiba pritisnu dugme kasetofona na baterije 1 pusti 
Omera Pobrića. 
Kad je Nuraga smirio batkove, a uz batkove i jedno Nikšićko 
pivo, pa kad je zapalio cigaretu Filterpedesetsedam 1 otpuh- 
nuo dim prema zalasku sunca, zagledao se u Lebibu, zauzeo 
pozu i pošao da je upita hoće li se udati za njega, ali mu se 
riječi otkotrljaše u pogrešnom pravcu: 

- Ti si meni sve, ti mi daješ sve i kad tebe nema teško 
mi je. 

- Misliš da ne znam? To pjeva Plavi orkestar. 

- Pa hoćeš li se onda udati za mene? 

Lebiba je vidjela i drugih i ljepših momaka, ali ni jedan kao 
Nuraga nije bio stasit, brz i precizan. Gledala je ona kako 
Nuraga naručuje u kafani ražnjiće 1 salatu — konobaru daj mi 
ovo i ono - kako zna da se svjetski ponaša, kao da je iz Beo- 
grada, pa je i njoj godilo kad sa sobom ima muškaraca koji 
se ne stidi ništa pitati 1 tražiti. Momci koje je dosad imala 
bili su, brate, nekakvi guzavi, sa rumenim i otrombošenim 
obrazima, a kad bi pričali, pljuvačka im se slijevala niz gu- 
bice. Sa izuzetkom rahmetli Ferida, doduše, s kojim se nije 
zabavljala ali je ponekad samo 'nako pričala. U garnituri 
gledajući, ona nije znala za bolje, to sada vidi, kad uzme 
Nuragu za primjer ljepote 1 sposobnosti, pa s te uzvisine po- 
gleda svoje prijašnje momke. Jest da joj je malo dosađivala 
Nuragina osjetljivost i nježnost, ali joj je zato godila njegova 
sposobnost. Nikako nije htjela ispustiti Nuragu iz ruku, jer 
je teško naći takvog momka, koji s milicionerima razgovara 
kao sa sebi ravnima, pa se i našali s njima, oni mu se nas- 
miju, a on jednog od njih potapše po ramenu, kao da su ovce 
zajedno čuvali, a što se dogodilo na onom pravcu kod Kale- 
sije, kad ih je milicija zaustavila jer je Nuraga, po običaju, 

svog crvenog ,,stojadina"' vozio sto kilometara na sat, sve u 
četvrtoj brzini. 

- Nuraga, dragi, a gdje ćemo živjeti ako se uzmemo? 

- Ja ću u tvom srcu, a ti, bujrum, živi u mom srcu. 

- Ma, hoću, Nuraga, hoću, udat ću se za tebe, ali, ne 
možemo pod ovom bukvom... — reče Lebiba i spontano mu 
pade u zagrljaj, dok je on izbjegavao da je stisne prstima 
masnim od piletine, da joj ne ostanu masne trake na bijeloj 
bluzi, a 1 dole niže. 

Nije prošlo malo, a izbio je rat. Na dan kad su zakazali 
porodičnu svečanost zaruka, stizale su vijesti o pokolju mu- 
slimana u Bijeljini. Radio-aparat je u Lebibinoj kući ugašen 
kad su na vrata pozvonili prosci, na čelu sa Nuragom u bijeloj 
košulji. Kao da su na zidovima ostali poput slika prikovani 
glasovi spikera koji govore o situaciji u Bijeljini. A svi oni, 
ponaosob, znali su više i tragičnije od samih spikera, jer su 
od rođaka 1 prijatelja iz Bijeljine saznavali kakav se pokolj 
bošnjačkih domaćina tamo dogodio. Istinu su donosili oni 
koji su iz Bijeljine pobjegli tokom noći i oni koji su se tele- 
fonom javljali familiji. SVud po napirlitanoj sobi, oko čaša, 
escajga i uštirkanih salveta, lebdjele su te vijesti, te glasine, 
koje su se poput loze obmotavale oko svake izgovorene 
riječi. Kad kažeš ,,dobro nam došli", oko prve, druge, treće 
riječi sapletu se riječi ,,Bijeljina", ,,klanje", , pljačkanje". 
Te riječi niko nije izgovorio, a svako ima osjećaj da ih je 
namjesto izgovorenih riječi čuo. Prosci gotovo da su bili 
prestrašeni tim isparavanjem izgovorenih riječi. Dotad su svi 
vjerovali da izgovorena riječ znači sebe, a ne nešto drugo. 
Nespremni na takvu mogućnost, prvi put su osjetili da to što 
je rečeno može odzvučati kao neko drugo značenje. Njihove 
misli bile su sve pod pritiskom jedne slike i nekoliko riječi, 
što su se cijeli dan presovale u misao 1 osjećaje. Svaki drugi 
sadržaj, pa i onaj formalni, bio je označen tim gustim talo- 

gom panike. Otud niko nije smio spomenuti datum svadbe, 
jer se nije znalo kakav će dan osvanuti. Kroz čaršiju su pro- 
lazili pijani četnici i pucali po munarama. Zato su pokušaji 
njihovih rođaka da otope strah, kroz stalno nazdravljanje, 
ostajali jalovi. Neko je i zapjevao, dva-tri glasa su prihvatila, 
a onda je pjesma ispuhala kao probušena guma na starom 
autobusu. Zavladala bi teška tišina, pet-deset sekundi, a 
onda bi se neko opet dosjetio da viče: Živeliiii!, a to vikanje 
bi nestajalo u blijedim pogledima i usporenim pokretima 
zvanica. Neko bi se potom sjetio da je bolje slavlje prizem- 
niti, u realnost, nego ga uzalud uzdizati. 

- Neće ovo Amerika dozvoliti. A neće ni Turska. Ima da 
im bombarduju Beograd u roku dvadeset 1 četiri sata. 

- E, kad je tako, onda — živeeeeliii! — podviknu onaj 
najveseliji. 
Pamtili su i Lebiba i Nuraga kako su te njihove zaruke prošle 
u torturi teške 1 guste tišine, koju ništa nije moglo olakšati i 
razblažiti. Zima se uvukla u sobu, iako su gorjele proljetne 
vatre, hladno je bilo u glasu, po očima i po potiljku. Šta 
god da je neko uradio, ta zima i ta tišina ostale bi apsolutne 
vladarice svečanosti. Čin zaruka kojim je trebalo da se ka 
budućnosti odveže i pusti jedan brod, pred kojim su godine 
i godine plovidbe, svedena je na sate, možda i minute, u 
kojima se može očekivati da četnici otvore 1 ova vrata, pa da 
svi slavljenici, koji se, dakako, smatraju vlasnicima svojih 
života, budu poslagani na pod, kao debla, prerezanih vratova 
i upucanih potiljaka. 
Tek godinama poslije, kada je u njihov tek uspravljeni dom 
ušla bolest, Lebiba i Nuraga će ponovo osjetiti tu nestvarnu 
blizinu života i smrti, tog nevjerovatnog jedinstva u okviru 
kojeg ravnopravno možeš slaviti budućnost, a da ne znaš 
hoćeš li dočekati jutro, kao što možeš planirati postavljanje 
parketa u sobi na spratu u istom danu kad ideš na kemote- 

rapiju od koje će ti se mantati 1 povraćati. Lebibina bolest 
je ipak bivala protkana nadom u ozdravljenje, u koju se 
uzdizala 1 tonula poput kakvog letećeg zmaja prepuštenog 
nepredvidljivom vjetru. Ta samrtna svečanost na zarukama 
bila je koncentrat dodira života i smrti, koji su se izmiješali, 
poistovijetili u perspektivama, budući da su bili posve 
ravnopravni u mogućim dometima: kao što je bila opipljiva 
optimistička nada da će Amerika 1 Turska bombardovati 
Beograd 1 spriječiti genocid nad Bošnjacima, tako je bila 
opipljiva realnost u kojoj su bošnjački civili prepušteni beo- 
gradskim hordama ubica, pljačkaša i silovatelja. Da nije bilo 
svečanog povoda, koji je podrazumijevao nasmijana lica, 
uzdignute obrve 1 čaše, možda ne bi bila tako osvijetljena, 
razgolićena, zastrašujuća realnost, koju je bolno bilo uzeti 
za ozbiljno. 

Do prije mjesec-dva niko nije vjerovao da u Bosni može 
pasti krv, jer se nije znalo ko bi koga ubijao. Srbi nam nisu 
bili tek komšije, kako se poslije govorilo, već su bili dijelovi 
naših porodica, jer se sa Srbima živjelo kao sa najrođenijim. 
Kako se onda moglo dogoditi — a to se Nuragi nikad nije 
razbistrilo — da oni nas gledaju drugim očima od onih očiju 
kojima smo mi gledali njih?! Mi smo njih voljeli, kao braću 
i kao sestre, a oni su lagali da vole nas. Dovraga, možda nisu 
ni lagali, možda se nama od naše ljubavi i dobrote samo 
činilo da 1 oni to isto osjećaju! Ali, valjalo je sve te godine 
bratstva i jedinstva skrivati mržnju, koja je preko noći izbila, 
svirepa i divlja, nakazna i prljava, obestiđena u namjeri da se 
pokazuje. Kao da nam Srbi sad hoće kazati — mrzimo vas do 
dna, toliko da vas javno ubijamo, da vam žene i kćerke silu- 
jemo, kuće pljačkamo i palimo, da za sva vremena upamtite 
kako s nama više živjeti nećete. A zašto? - pitao se Nuraga 
u toj vlažnoj 1 hladnoj noći pred zaruke sa Lebibom, i to ga 
pitanje nikad nije napustilo. 

U te dane vijesti su prestizale jedna drugu, plazale su poput 
raspuštenih zmija njihovom mahalom. Najčešće se govorilo 
o kurvinskom ponašanju, ali 1 o učešću u zločinima srpskih 
komšija. Osjetili su to i Lebiba i Nuraga, jer im na zaruke 
nisu došli ni njena drugarica Milica, a ni njegov pajdoš iz 
djetinjstva Cvijetin. Njihov izostanak je dodatno ohladio 
svečanost, jer su svi odgađali početak slavlja i zdravice, ne 
bi li se na vratima pojavili Milica i Cvijetin. 

- Ma, njima su njihovi zabranili da dođu. A koga nema, 
bez njega se može — reče Lebibin otac 1 ufati za flašu, a Lebi- 
bina mati oval sa svinjetinom skloni sa stola. 

Imali su sreću da se izvuku. Svako svojim putem. Nuraga 
preko koncentracionog logora, a Lebiba preko Tuzle. Kako 
su okupatorske vlasti Nuragu deportovale preko Srbije u 
Mađarsku, pa u Njemačku, i Lebiba je jednim od posljednjih 
autobusa prije ratne blokade uspjela prebjeći za Hrvatsku, 
pa dalje do Njemačke. U Njemačkoj su postali porodica. 
Predratni dani vratit će im se u život kad su saznali da Lebiba 
boluje od teške bolesti, koja može a i ne mora trajati. Tako 
je bilo i kada su jedno drugom stavili zaručničke burme na 
ruke: života je bilo 1 nije ga bilo. A sve što može a ne mora 
biti, prije da nije nego što jeste. Tako se i njihov život pod- 
vukao pod kapu upitnika, uzdrman i nesiguran, kao kuća 
poslije grdnog zemljotresa. Po takvom se životu, kao po toj 
rastrešenoj kući, sad moralo hodati pipavo, da ne otpadne 
sprat na sprat, da se godina pred nama ne uvuče u godinu 
pod nama, jer je vrijeme sve što nam je ostalo. A to se ne 
može znati dokle god se nečim, a najčešće bolešću, ne oiViči 
naše trajanje. 

VII 


Dugo se Lebiba opirala. K'o i svako razboljen što se opire 
duže od očekivanja. Ali, Lebibino je opiranje bilo tersli i 
dersli, jer je zadugo osjećala huju na bolest i potrebu da se 
svojoj bolesti naruga, da je unizi i izvrijeđa pred svjedoci- 
ma. U tom nadmenom poniživanju ozbiljne dijagnoze i pre- 
poruka ljekara, Lebiba je dosegla samouvjerenost da joj nije 
ništa, već se ta bolest dogodila onoj smotanoj Lebibi u njenoj 
glavi, koju je čitav život prezirala. Znao bi se strefiti dan da 
ni jednog časa ne pomisli na bolest, ili joj se tako to činilo, 
jer je sebe tjerala da misli na lijepo, da se kreće, smije, pjeva 
uz radio-aparat, zivka telefonom koga i treba i ne treba. Nije 
željela priznati kako se usljed bolova u krstima sve češće 
odmarala, polijegala, pa i veći dio dana provodila u krevetu. 
Danima je još ujutro oblačila trenirku, da bude mobilna, kao 
prije, da može u papučama skoknuti do prodavnice, kupiti 
crvenu papriku kad joj usfali, a i sebi jedan kokos za zasla- 
du, ali, po cijeli dan ne bi makla iz kreveta. Onda je počela 
dane provoditi u spavačici, a trenirku je držala na stolici 
pored kreveta, ako joj zatreba da začas obavi nešto. Trenirka 
je bila uz nju i kad je već podobro zglajzala s kilažom, kad 
su joj obrazi ispuhali a oči zaskočile 1 začinile glavu. Sve je 
planirala da će sutra minuti bol u krstima, a i u nogama, pa 
će ustati, presvući se i razliti razljevak za svog sina Elme- 
dina, a i Nuragu, bogami. 

Bolesnik je postala onog dana kada je Zulejhin mali, Sem- 
ber, ušao u kuću da joj dadne činiju punu ljekovitog sirupa 
od cvekle. Komšinica Zulejha, prognanica iz Semberije, veli 
da je sirup od ukuhane cvekle ljude vraćao s onog svijeta, pa 
joj je predložila da joj, "nako, od sebe, pripravi to čudo. A 

malog Sembera Lebiba nije vidjela ima i mjesec dana, i baš 
joj je bilo drago kad je Zulejha javila da će Sember donijeti 
taj sirup. Sjeća ga se kad ga je Zulejha donijela, iz bolnice, 
malehnog k'o kahveni mlin. U Nuraginim kamionima iz 
Njemačke uvijek bi bio neki zevzevat za Sembera, ili međed 
što žmiga, ili lutka što plače: Ueeee, ueeee!, pa bi se ona 
uvijek radovala da Sembera obraduje. A i Sember bi njoj 
naberi 1 donesi cvijeća sa poljane, a i ona bi njemu jal pola 
marke za sladoled, jal jednu kokos čokoladicu iz kredenca. I 
sada je spremila dvije marke ispod jastuka, da mu dadne, jer 
dugo ga nije vidjela. 

- Teta Bibo! — poviknu Sember s kućnih vrata. 

- Hajde ljepoto moja semberska! 

Onog časa kad je mali Sember zakročio u sobu, zaledilo je 
vrijeme i kretanje. Sekundu, dvije, ili više, trajala je Sem- 
berova skipljenost, ali i Lebibin šok zbog njegovog šoka. 
Sember je razgoračio oči, otvorio usta, zakovao. Vratio bi 
se, ali, šta će materi reći. Pitat će ga. A da napravi korak 
naprijed, ne može - prepao se. Nije to više bila njegova teta 
Biba! Bila je to prikaza, kao iz filma ,Groblje kućnih lju- 
bimaca"', što ga je gledao na dividiju, pa se te noći dvaput 
upiškio u krevet. Sad je on razumio zašto mati kaže ocu: 
, Ma ona ti je jednom nogom u grobu". Nije da je jednom 
nogom... Teta Biba je skroz u grobu! 

- Nemoj se prepadati — reče Lebiba više u nastojanju da 
prekine šutnju, iako je bila do kosti pogođena spoznajom da 
se neko, a pogotovo mali Sember, uplašio njenog izgleda. 
Sember je zavrtio glavom, dok su mu se oči 1 usta kren- 
uli skupljati u grč, kao da će zaplakati. Lebiba je osjetila 
majčinski nagon da zaštiti nesretno dijete, da ga prigrli, da 
mu kaže kako će ona koja je velika otjerati tu baju koja ga je 
prepala. U toj lomljavini između ranjenosti svojim ogleda- 
lom, i nagona da zaštiti dijete, kazala je šta joj je naumpalo: 

- Dođi svojoj teti Bibi, dođi — pružila je suhonjavu 
ruku prema Semberu i otvorila svoja ljubičasta usta, u znak 
povjerenja i bliskosti. 

Dječak zajeca, zatrese se kao da ga je neko u struju uključio, 
a posuda sa cveklom poče preko njegovih ruku, po zelenom 
tepihu i Lebibinoj posteljini, preljevati krvavu tečnost, koja 
se na podu miješala sa mokraćom, što je curila kroz Sem- 
berove nogavice. Lebiba je prvi put u životu ostala isključena 
od riječi 1 od misli. Zurila je u dječakov šok, prestrašena 
njegovim strahom, kojemu je ona uzrok, prestrašena sobom, 
za koju nije znala, blokirana tom nevjerovatnom scenom u 
kojoj se sirup od cvekle sasipa po njenom njemačkom tepihu 
i miješa sa Semberovim pišanjem kroz nogavice. Šta god da 
kaže, ništa ne može popraviti. A nema više šta ni pokvariti. 
Prekrila je dlanovima oči, bez ikakve namjere, refleksno. 
Sember je ovu zavjesu preko očiju tete Bibe doživio kao 
šansu da pobjegne, pa je poput upišanog pingvina odbobao 
prema vratima. Zulejha joj se više nije javljala, a ni ona Zu- 
lejhi. Nuraga je ribao njemački tepih, promijenio posteljinu, 
u uvjerenju da je Lebibi ispala činija sa cveklom, koja, si- 
gurno zbog zaprašivanja hemikalijama - pas im mater! - sad 
smrdi i na pišaču. 

Narednih dana Lebiba se borila sa svojim bolesničkim izgle- 
dom. Zagledala se u ogledalo, nalazila razloge za 1 razloge 
protiv da je nakaza i prikaza koja straši djecu. Pitala se — da 
li je se počeo plašiti i njen sin Elmedin, ali samo iz ljubavi 
prema njoj, gdje mu je majka, to neće da pokaže. Ufatila 
bi mu oči kad ih izmiče u stranu. Jedino je Nuraga u njoj 
vidio onu staru Lebibu, i to joj je davalo snage i utjehe. Ali, 
Nuraga je u nju zaljubljen k'o blećak, 1 on je po tim pitanji- 
ma izgubljen slučaj. Ona zna šta joj je, kako joj je, kakva 
je 1 dokle je, pa ako tu bolest ne može sprćiti, makar će joj 
parirati do kraja, sa visine - nek" vidi bolest ko je u nje- 

nom životu gazda! Koga ne možeš pobijediti, pridruži mu 
se - davno su rekli u lektirama, pa će tako i ona da razmatra 
ljepšu budućnost. 

.--Moja će me raja sačekati. Pola korza je rasuto po masov- 
nim grobnicama. A i ono pola čaršije što je raseljeno, po 
Bosni i po svijetu, tamo će se sabirati. Kao što ja dolazim, 
doći će i drugi, raseljeni. Tako se sabiru maturanti poslije 
dvadeset i trideset godina, da se prisjete školskih tantavica. A 
mi se sakupljamo da se prisjetimo života. Nama, bošnjačkim 
izbjeglicama, 1 uspomene su otete. Mature, igranke, prvi 
poljupci, vjenčanja 1 rođenja, sabirat će se samo na Drugom 
svijetu. Ali, s okusom bola. Na tom korzu smo sanjali lijepu 
budućnost, a dočekali ili smrt ili progon. Izbleglice smo i u 
smrti. Kad ugledam bosanske šehide, Hajrudina i Nermina, 
Huseina i Merima, Haruna i Damira, kad susretnem Sane- 
lu koju su četnici živu na smrt izrezali, pred očima babe 
Halila, kad ih vidim dotjerane, za korzo uštificane - kako da 
od njih sakrijem, i kako oni od mene da sakriju, istinu koja 
nas čeka?! Tamo su, valjda, kompletni naši životi, pa jedna 
godina drugoj godini ništa ne može slagati. Zato više ne 
možemo rahat korzirati ni u sjećanjima, na Drugom svijetu, 
jer naše duše nose dange 1 biljege. Nemamo kuće, nemamo 
avlije, nemamo mladost, nemamo osmijeh, više ni u šta se ne 
možemo vratiti, prognani, pobijeni, poniženi. Mi, bosanski 
prognanici, ni na Drugi svijet ne možemo ići u nadi da ćemo 
sresti ljepši dio svoga života. Možemo se naći na stepeništu, 
ispred škole, zapaliti cigaru, navit' Radio-Šabac, pjevušiti 
Halidove hitove, sve kao nekad. Ali, naše duše znaju šta je 
bilo. Prići će mi Ferid, zalizan kao Džon Travolta, zovnut 
će me da se idemo ljubiti i fatati iza škole, i ja ću krenuti, 
jer je Ferid imao usta kao mušmulu, pogled kao mačak, sav 
zanosan i plah, ali... 

- Feride, bolan, pa znaš li ti da će tebe zaklati četnici? 

- Smiri se, bona! Neće, neće... 

- Kako neće?! Bilo na vijestima da si ekshumiran iz 
masovne grobnice. Bila ti mati, 1 sestra ti bila. Ti ležiš sav 
rasklopljen, u kostima, jedna ti ruka nije nađena, prepoznali 
te po tom zlatnom zubu. 

- Oni su ti mene već zaklali... Ne mogu me zaklanog 
klati. 

- ...Pa je li te boljelo, Feride? — reče i pomilova ga po 
vratu. 

- Više se ništa ne može dogoditi. Možemo ašikovati sto 
godina, jer više ničega nema. 

- Hajde onda da zapalimo po jednu. Ili ćeš prvo da se 
malo pofatamo? 

- Vala, svejedno je, i onako sve može trajati koliko te 

bose noge nose — reče Ferid. 
Tamo nema sata. Ne mora hićeti kući. Sve se dešava u onom 
satu u kome se i desilo. A ako može sa Feridom biti u nedo- 
gled, onda svaki dio svog života može živjeti u nedogled. 
Može se 1 porađati u nedogled. Najljepše joj je bilo kad je 
Elmedina, mrgavog 1 slipavog, na prsa privila. Sve traje u 
nizu 1 pojedinačno. Može ući u svaku godinu svog života. 
Kuršluz je jedino što će uvijek znati za kraj priče. Zato će 
tada živjeti za sada. Gdje god uđe, tu će biti. Isto kao i sad. 
Šta ona ima od toga što zna kako će život završiti? Doći 
će Hitna, dati infuzije, dati morfijum, kao što su Sadetinoj 
materi davali kad se od bolova raspadala, oko nje će plakati, 
u susjednoj sobi šaptati, kad izdahne neko će prići i učiti, 
metat će joj ogledalo na usta da vide diše li, usta će joj za- 
vezati mahramom da ne ostane Zinuta, prekrit će joj glavu 
čaršafom, 1 sve će ići kao što ide i kod ostalog svijeta koji 
ne umre u bolnici. Onda će Nuraga otići u općinu, kod onog 
Fatmira, što izdaje potvrde o smrti, kao što je i ona išla sa 
Sadetom za njenu mater, da dobije muhur da je mrtva. 

Sve ja znam kako će biti. I je li sada trebam zbog toga što 
znam kako će biti na kraju da kvarim svaki dan koji mi je 
preostao do kraja? Eno tamo fikusa, nuto mu liske, eno, kroz 
prozor oblaka, liči na kurjaka, eno mi ovog velikog prsta na 
lijevoj nozi, nalik na mladi krompir! 

- Elmedine, sine, šta imaš za zadaću, reci mami? — upita 
ga što ga nije pitala ni kad je bila zdrava, da ne dangubi vri- 
jeme, da bude prava mati koja se za dječije zadaće zanima. 
Elmedin, koji više nije znao šta radi iz potrebe, a šta da 
olakša materinu bolest, bez pogovora donese torbak, izvadi 
knjige i poče nizati riječi koje nije čuo ni on koji ih je izgo- 
varao, a još manje njegova mati. 

Ja možda imam nekakvog puta, ali, kakvog puta ima ovaj 
moj Elmedin, zlato materino blumbavo?! Ja znam, ja vje- 
rujem, da me tamo čeka život kroz koji sam prošla, pa ka- 
kav je takav je, ali, kako Elmedinu objasniti gdje mu je mati 
otišla?! Za njega ću ja prvo biti tupa, nesnošljiva bol, koju 
znaju oni što su bez roditelja ostajali. Kao da ti fali jedno 
oko, pola usta, bubreg. Sve pođeš da gledaš na to oko, a oka 
nema! A onda ću se Elmedinu mome pretvarati u sjećanje, 
koje blijedi, i mezar koji se za Bajrame obilazi. Vratit će mu 
se vid, pročepit će se bubreg, naučit će hodati sam po životu. 
Ali, kako će izdeverati ove godine u kojima svako dijete ima 
mater, a on nema mater? Daleko je on od godina kada će 
vjerovati da ćemo se opet sresti, u svim godinama do ove 
godine, u kojoj se rastajemo. 

Jednom je bilo da ga je kamenom u glavu udario onaj mali 
krmak, Sijalica što ga zovu, pa sam ti ja otišla i svašta se 
nagovorila Sijalicinoj materi. Zaprijetila sam, košto samo 
ja znam! ,,Ja ću ti tvog Sijalicu razbiti pred svom djecom, 
nek" mi samo još jednom na dijete udari!" — podviknula sam. 
Drugi put je opet bilo da ga je udario taj Sijalica, ali to je bilo 
sad, kad nisam u kuvetu da odem i da se nagovorim. Svaki 


Zatočenik slike 23 


treći put mog ti Elmedina može svako izudarati, jer neće 
imati matere da ga zaštiti. Nuraga je tanak po tim pitanjima, 
jer sve okrene na — lahko ćemo. Zato mi je najteže kad se 
sjetim tih Elmedinovih pustih godina, u kojima će ulaziti u 
kuću bez zidova i riječi, bez šporeta i šerpe, u pustinju za 
oči i dušu. 

- Babo, sutra je materi pet godina. 

- Elmedine, sutra je materi deset godina. 

- Babo, htio bih prije maturske večeri da odem majci na 
mezar. 

- Sine, ima u mom životu jedna žena, gospođa, izbjeg- 
lica, takođe, iz Podrinja, takođe, bez ćojka, takođe, košto 
sam i ja bez žene, takođe, pa sam mislio da ne bude iza leđa, 
ne bih se ženio, ali bih kahvenisao, ako nemaš ništa protiv. 

- Nuraga, Nuraga! Misliš da ja ništa ne znam?! — kazat 
će mu kad ga prvi put vidi. — Mislio si da možeš krivine fa- 
tati a da te tvoja Biba ne ufati?! 

- Bibo, ljubavi, ništa tu nije bilo. Jesmo se malo polju- 
bili, ali je ona jela ćevape, smrdila na luk, pa se više nismo 
ljubili. A i prošlo je petnaest godina otkad si otišla. 

- Pa nije svaki dan jela ćevape da ti na luk smrdi! Nemoj 
mi samo reći da joj nisi gaće skinuo košto si i meni gaće 
skidao? 

- Ma, stare smo mi drtine bili za one stvari. Meni je 
prostata, da prostiš, počela popuštati čim si otišla, tako da 
mi je halat bio skroz u unfalu. A i ona je imala šum na srcu 
pa se nije smjela uzbuđivati. 

- Baš bi se uzbudila od tvog ćevapa! Zaradila bi sevapa. 

- Ejhs, nemoj da me provaljuješ pred narodom! 

- Ma šalim se, Nuraga moj dragi. 

- Gdje bih ja Bibo moja tebe i s kojom zamijenio!? — 
reče Nuraga i pade joj u zagrljaj, kao da je on žensko, a ona 
muško. 

Utom se pojavi Nuraga, siv k'o radnik u fabrici cementa, 
samo mu oči vire, nalik na fildžane u noći, kad ih zaboravi 
unijeti iz avlije. Upali mu obrazi, ufitiljile usne, kao da ga 
nešto iznutra ispumpava. Gleda u Lebibu, reklo bi se da je 
hipnotizer, a nije, zna ona ponajbolje. 

- Šta ti je, bolan, Nuraga, šta si te oči u mene uperio? 

- Dva je iza pola noći, a u ponoć si trebala one bijele 
tablete da popiješ. San nas oboje prevario. 

SPAJAM 2 Rako insana 
ZALJUBLJENE = tako i u hajvana 


Šesta kuća od autobusne u Šerićima, 
samo nijaj za mene 

VIII 


Pred Galerijom Novi hram nakupilo se već nekoliko deseti- 
na posjetitelja, od kojih je njih petero stajalo postrojeno u 
redu do vrata. Prvi je stajao Nuraga, odvažan i raspršen, što 
je na čelu kolone i što će biti u prilici da svojoj Lebibi ugrabi 
jednu ljekovitu sliku. Potom, gospođa Jevrosima Stefić, čiji 
crveni šešir je ovom redu pacijenata davao poseban akcent. 

- Tja, molim vas lijepo, pa nismo u tramvaju da se toliko 
stiskate uz mene! 

- 0,0,0,0... Oproostite, goospoođo! Ja sam jedan jadni 
Trešnjo da jadniji ne mogu biti. Moje su sve poobili, proot- 
jerali, pooopalili, pa sam doošao da vidim ima li lijeka — od- 
govori joj sićušan čovjek, u nekim prnjama, koje su zauda- 
rale na mem i daljinu, 1 odmah joj se zgadi što je vidjela taj 
negalerijski prizor iza sebe. 

- Odmaknite se od mene! Pola metra! Pola metra! Taaa- 
ko. 

- Aaaa. Mooguu li neešto da piitam? 

- Ne može! — presiječe gospođa Jevrosima ovu prljavu 
sliku 1 ton, te se okrenu prema Nuraginom potiljku, koji je 
barem izgledao kao i svaki potiljak. 

- A mooogu li vas da pitam? — očito se tužni čovječuljak 
okrenuo prema ženi koja je stajala iza njega. 

- Pitaj. 

- Moože li oovaj slikar da mi naaslika mooju kuću, da 
u njuu uuđem? 

- Može — odgovori miran ženski glas. 

Utom, brzim korakom, koji je odavao čovjeka iz organizaci- 
je izložbe, na plato galerije stiže student medicine Drakče 
Dragojlović, čije se glava, od te sreće 1 ushićenosti, klatila li- 

jevo-desno. Svi su primijetili da čovjek sa takvim klaćenjem 
glave mora biti neko veoma blizak centru izložbe. Ljudi su 
se okrenuli prema Drakčetovoj klatećoj glavi, ali je samo 
gospođa Jevrosima imala smjelosti da u ime svih postavi 
glavno pitanje. 

- Jeste li vi iz organizacije izložbe? 

- Pa, da, može se reći. 

- E, ako ste vi iz organizacije izložbe, ja sam iz orga- 
nizacije pregleda pacijenata. Jevrosima Stefić. 

- Ja sam Drakče Dragojolović. Drago mi je. 

- Željela sam samo da povedete računa da mi u ovom 
redu imamo prioritet u kontaktu sa slikarom Vršaninom, jer 
smo ovdje zbog zdravstvenih problema. 

- Ja mogu to prenijeti njegovim menadžerima, a oni će 
odrediti protokol. 

- A šta Vam je to u rukama? Katalog? Molim vas za 
jedan! — gospođa Jevrosima gotovo da istrgnu jedan katalog 
za sebe, dok su drugi čeznutljivim pogledom popratili hrpu 
kataologa koju je Drakče Dragojlović unio u galeriju, a nisu 
imali hrabrosti da zatraže jedan za sebe. 

Onih nekoliko desetina posjetitelja, koji su se okupili na pla- 
tou ispred galerije, krenuše lijenim koracima prema Drakčetu 
Dragojloviću, računajući da će on otvoriti vrata galerije i 
upustiti ih unutra, ali je on brzinski, klateći glavom tamte- 
-vamte, uletio u galeriju i ovaj grozd ljudi ostavio skupljen 
oko samih vrata. Dobijao se utisak da se nešto važno događa 
tik pred vratima, a ljudima je bilo nezgodno da se vraćaju na 
pozicije na platou sa kojih su krenuli prema lažnom otvara- 
nju galerije. Oni koji su pristizali žurili bi prema ovoj gužvi, 
koja je zračila bitnošću trenutka, pa niko nije hito da pro- 
pusti nešto važno, a kad bi se primakao ostao bi iznenađen 
izlišnošću takve zgomilanosti okupljenih. Kako je vrijeme 
izmicalo, na platou je bivalo sve više i više ljudi, kao na 

kakvom mitingu. Gospođa Jevrosima nije željela da izgubi 
predsjedavajuću poziciju ovog skupa, pa je u Visini očiju po- 
digla katalog, da se vidi da samo ona ima zvanične papire. 
Nastojala se udubiti u čitanje teksta likovnog kritičara Alek- 
sandra Adamovića, ali su joj smislovi riječi i misli bježali iz 


glave kao vrapci kad ih prepadne mačka. 
Duhovno sazvučje prirode 


Za vijek kome ističu posljednji sati sa sigurnošću 
možemo reći da je bio vijek slike - civilizacijskog in- 
strumenata sažimanja, artikulacije, promišljanja i po- 
imanja stvarnosti. Sa modrenom umjetnošću postaje 
upitan i sam pojam stvarnosti. Zapravo, moderna slika 
i sama postaje bitan činilac jedne nove stvarnosti. Bez 
uvida u jezik moderne slike, bez suštinskog poznavanja 
strukture savremene slike, nemoguće je poimanje stvar- 
nosti koja informatičkom revolucijom sve više zaprema 
prostore virtuelnog. Upravo virtuelna stvarnost, struk- 
tuirana elektronskom digitalnom slikom, postaje pros- 
tor savremene ljudske egzistencije. Tako ljudsko iskustvo 
oposredovano sintetičkom iluzijom stvarnosti u koju smo 
duboko uronjeni svakodnevnim nekritičkim konzumiran- 
jem masovnih medija komunikacije u urbanoj ikonosferi 
napučenoj agresivno digitalnim zapisima reklamne slike, 
koja nam obećava jedan novi konzumentski svijet ,, novog 
slobodnog tržišta", koncept slike kao kritičkog instru- 
menta promišljanja stvarnosti izgubio je svoje djelatno 
područje. Bitka za sliku koja će bez posredovanja globalne 
tehnicizirajuće i tržišne mašine donositi ljudsko iskustvo 
u svom nepatvorenom obliku prebačena je u getoizirane 
prostore umjetnosti. Tako su umjetnici ostali jedini za- 
stupnici humanog smisla slike. U njihovim radionicama 

se svakodnevno odvija proses oduhovljenja materije. Oni 
su posljednji alhemičari koji u otuđenom svijetu pokušaju 
pronaći kamen mudrosti. Riječ je zapravo o utopističkom 
pokušaju razotuđenja slike: procesu odvajanja ljudskog 
smisla i egzistencije iz okova globalizirajuće tehnicističke 
mašinerije koja ljudsko iskustvo proizvodi kroz simulakre, 
slike koje imitiraju stvarnost. 

Jednom takvom utopističkom projektu upravo smo svjed- 
oci kroz ovu izložbu. Fikret Jahić pokušava naći arca- 
num, mistički lijek za civilizacijsku bolest slike. Stoga se 
neslučajno obraća Prirodi tražeći kroz biljni svijet onaj 
eliksir koja će slici omogućiti novi život. Radeći sa biljka- 
ma kao primarnom strukturom slike ovaj autor pokušava 
dokučiti onaj iskonski Red duhovnog sazvučja Prirode. 
Stoga slika nastaje u jednom gotovom apersonalnom pro- 
cesu: biljke procesom fermentacije ostavljaju neočekivane 
tragove na podlozi papira i taj svojevrsni floropis pred- 
igra je i poticaj slikarske meditacije i promišljanja smisla 
umjetničkog stvaranja. Umjesto fizičke akcije pravljenja 
slike (akcije slikanja) nastupa hemijska akcija, odvojena 
od tijela i misli slikara. Na taj način se materijalizuje is- 
konska misao neopterećena stvarnošću i njenim zakoni- 
tostima i prodire se do dna slike, do njenog metafizičkog 
sloja. Poput manihejske bogumilske filozofije tijelo se 
kao drugostepeno u procesu spoznaje smisla isključuje 
iz procesa nastanka djela. Kako bi u kontekstu filozofije 
umjetnosti rekli, suprotno Merlo-Pontiju, tijelo nije rodni 
prostor za dušu, već jedan otuđ život koji našu civilizaciju 
globalnog sela susreće u trenutku zalaska i prirodnog 
kraja. Slika je metafora o velikom raspadanju civilizacije 
i usponu prirode kao jedinog medija kosmosa. Jahić za- 
pravo pokušava iskonsku, ,,primitivnu " prirodu čovjeka, 
povezanu sa vitalnim tokovima kosmosa i prirode, 

sačuvati od one otuđene umjetničke. Stoga ove slike svo- 
jom pojavnošću više pripadaju prirodnjačkom odjeljenju 
nekog muzeja, pa čak i etnografskom, nego odjeljenju 
,, visoke kulture''. Poruka autora je nedvosmislena: sli- 
ku (umjetnost) treba zaštititi od civilizacijskih bolesti 
otuđenja i raditi je kao prirodni proizvod u kojem će se 
čovjek susresti sa svojom prirodnom, ljudskom suštinom. 


Aleksandar Adamović, likovni kritičar 

IX 


Kočije su se uparkirale na platou ispred Narodnog pozorišta 
u Sarajevu, a ispred njih se parkirao policajac na motoru. 
Iako su se točkovi na kočijama prestali okretati, hrzanje dva 
bijela konja, njihovo ispuhivanje bijelog dima kroz moćne 
nozdrve, 1 dalje je proizvodilo utisak da nešto ili dolazi ili 
odlazi, baš kao na željezničkim stanicama u kaubojskim 
filmovima, kada lokomotiva oblacima dima stavi u pokret 
svoje stajanje. Tu estetsku dimenziju prvi su osjetili taksisti 
sa obližnjeg taksi-štanda. Poizlazili su iz automobila u ko- 
jima im je svakako bilo dosadno, da vide šta se ima dogo- 
diti. Okupilo se 1 desetak učenika, sa torbacima, da gledaju 
u bijele konje. Šetači, koji u prvi sumrak protežu svoje noge, 
zaustavili su se pored neobičnog prizora, jer je obećavao 
neki događaj. Kočije su dovedene za nekoga. Treba vidjeti 
za koga. Jer u kočije usred Sarajeva ne može sjesti regularan 
lik, to mora biti neko iz priče, za prepričavanja. 

Utom se, u pratnji svite od desetak ljudi, iz pravca Bosan- 
skog kulturnog centra, gdje je obavio kostimske i frizerske 
pripreme, pojavio Fikret Jahić Vršanin, mag, iscjelitelj, 
slikar, mudrac, što se odmah moglo 1 razaznati. Svi su se 
pogledi, momentalno, okrenuli prema njemu, ozareni što ih 
je Bog pogledao, pa će vidjeti ovo što toliki građani Sara- 
jeva neće vidjeti. Vršanin je bio tako uočljiva, upečatljiva 
pojava, da bi ga i najmlitavije oko zapazilo. Išao je odvažno, 
predsjednički, kao Muamer Gadafi i Habib Burgiba odjed- 
nom. Koračao je kao lider Nesvrstanog svijeta koji je došao 
iz Azije i Afrike, iz Indonezije, Zambije 1 Zaira - baš u Sa- 
rajevo - da zijareti muslimane koji tu žive. Došao je da im 
mahne bijelim dlanom svoje crnačke ruke. ...A jadni li su 

crnci, izgiboše u američkim filmovima! Došao je da musli- 
manskoj djeci Sarajeva pokloni kamilu za zoološki vrt, da 
izgradi džamiju, siromašnim podijeli hurme, a bogatim svoj 
osmijeh. Koračao je transparentno, kraljevski po kraljevst- 
vu, kao što nabada po kaljavoj avliji u kojoj se odmara olu- 
pina Mitsubishija, a te njegove korake je još koračnijim 
činila bijela tunika, kao u Sai Babe, takođe filozofa kakav 
je i sam bio. Natapirana frizura, sa ljubičastim okruglicama 
u kosi, djelovala mu je kao aura kod kršćanskih svetaca. 
Kao da je sa freske sišao! Svetac, iscjelitelj, lider, šampion, 
paša i hadžija, prijatelj iz dalekih muslimanskih zemalja, 
gdje dolari rastu k'o haluga, pa hi bereš koliko ti treba. Od 
njegove pojave zastajao je dah, pri svijesti da vidimo neko- 
ga ko je do ovog časa boravio na televizijskim ekranima, u 
knjigama, na freskama, u društvu sa predsjednikom Titom i 
predsjednikom Alijom, a koji je baš u ovom iznenađujućem 
času sišao tu među nas, da nas počasti i obraduje. Zato se 
na platou ispred Narodnog pozorišta Sarajevo prolomio gro- 
moglasan aplauz, kakav se tu mogao čuti samo kada bi na 
crveni tepih Sarajevo Film Festivala slijetale svjetske film- 
ske zvijezde. Aplauz su započeli krmeljivi taksisti, koji su 
bili najviše emotivno pogođeni ovom uzvišenom scenom, 
samim tim što su najduže pamtili sivilo i pustilo svog taksi- 
jskog štanda. Taksisti su se kao djeca iz sirotišta obradovali 
što im ovaj dan neće biti isti kao mnogi dani u kojima sjede 
i hude u autima, jer ne događa se u velevakta ovakva tan- 
tavica da nekakav čovjek, u bijeloj haljini, sa frizurom k'o 
točak, hoda pored njih i čini im dan veselijim. Aplauz su pri- 
hvatili i učenici koji su se spontano sjatili oko Fikreta Jahića 
Vršanina, kao da je Djeda Mraz koji nosi poklone, tako da 
je morao intervenirati menadžment izložbe, da zaštiti ve- 
likog slikara od obožavatelja. Djeca mu nisu znala ime pa 
su počela skandirati: ,Čupo! Čupo!" Aplauzu i graji su se 


Zatočenik slike 63 


pridružili i ostali, šetači i slučajni prolaznici, koji su sponta- 
no krenuli prema parkiranim kočijama, da vide kako će ova 
prikaza sjesti u kočije, hoće li kazati koju riječ, na našem 
ili stranom jeziku, napose, da vide ko je taj čovjek koji 
ovako budibogsnama hoda posred Sarajeva. Vršanin nije 
ostao dužan njihovom očekivanju. Gledao je u filmovima i 
na televiziji kako obožavaoci opsjedaju pjevače, kako djeca 
istrčavaju pred predsjednike, pa je jedno dijete pogladio po 
glavi, rukovao se sa jednim garibom što je stajao, mahnuo 
nekakvoj ženi, a onda je na iznenađenje svoga obezbjeđenja, 
rahitičnih i nasmijanih tjelohranitelja, prekršio protokol, 
izašao sa predviđene staze, 1 otišao do taksista da se s njima 
ispozdravlja. U pravcu taksi štanda je zaokrenula i kolona 
njegovih pratilaca, kao 1 sva ona dječurlija što se okupila i 
skandirala. 

- Hej, pravi si majke mi! — reče mu jedan taksista. 

- Jašta sam neg" pravi! Babo me pravim pravog napra- 
vio!— odgovori mu. 
Kad se uz osmijehe 1 graju ispozdravljao sa taksistima, 
Vršanin krenu prema kočijama, a Za njim i cjelokupna povo- 
rka. Reditelj Džemal Šabić je osjetio dramatičnost trenutka, 
pa je Vršaninu prišao i na uho šanuo: 

- Održi govor? 

- O čemu? 

- O svemu! - stiže mu reći reditelj Šabić dok ih gomila 
ne razdvoji pred uzanim ulaskom u kočije. 
Vršanin se ispravi 1, uistinu, bilo je dramaturški logično da 
se obrati okupljenima, koji su očekivali uspješan kraj pred- 
stave, pa su okružili ulaz u kočije. Vršanin je vidio ono što 
drugi nisu mogli vidjeti dok se ga gledali - da sa svih strana 
platoa ispred Narodnog pozorišta ljudi idu prema kočijama, 
da vide šta se događa, ili pak stoje u mjestu da vide ima li 
potrebe prilaziti. 

- Priđite, slobodno priđite, ovaj konj ne ujeda! Ujeba ko- 
bilu, a ovdje, hvala Bogu, nema kobila. Da sačekamo malo 
da se i ostala publika sakupi — reče mašući rukama prema 
udaljenim ljudima, našta se okupljeni počeše okretati tamo- 
-vamo, tako da je skup nekoliko trenutaka ličio na baletnu 
predstavu u kojoj se izvodi neka tačka sa mrdanjem glava. 

- Vi se sigurno pitate ko sam ja, a ja se sigurno pitam ko 
ste vi! Ja znam da ste vi iz Sarajeva, našeg glavnog grada, 
koji veoma volim. Ljudi su tu da se upoznaju. Selam alej- 
kum. Alejkumu selam. Ja sam taj i taj, ti si taj i taj. Ja sam, 
konkretno, došao u Sarajevu da vas izliječim. Ako neko 
ima kakvu bolest, kakav feler, kakav maler, neka se ništa ne 
brine, jer ja uklanjam sve probleme, od žgaravice do tripera. 
Ko hoće neka odmah pobhiti u Galeriju Novi hram gdje ću i 
ja stići sa ovim kočijama. Bog vam dao svega da vam život 
bude šega! — reče Vršanin i predsjednički mahnu prema oku- 
pljenoj masi, kao da upravo ulazi u avion koji će ga odvesti 
na konferenciju u Moskvu, a masa to poprati aplauzom, za 
koji se odmah moglo znati da nije upućen govoru, već kom- 
pletnom dojmu. 

Policajac na motoru kresnu mašinu, upali rotaciju, bijeli 
konji se protegnuše, prohrzaše kao u historiji, kočijaš ih 
klepi, i čarobna kočija krenu uz Miljacku, kud se onomad 
vozio 1 car Franjo, ali za kojim nisu trčkarala djeca i ka- 
mermani, kao što sad trče za Vršaninom. Predvečernji šetači 
uz Miljacku su mahali, vozači su trubili, u ushićenju što se 
dešava nekakav cirkus gdje jedan čudak s pohajle glavom 
sjedi i maše, a nije nikakav predsjednik i nije nikakva vlast. 
Svi su imali potrebu da pozdrave ovo davanje kraljevskih 
prinadležnosti nekome ko je očito niko i ništa, čim je spao 
na to da nosa onoliku frizuru posred Sarajeva. Narod kao da 
je u pozdravljanju Vršaninove kočije ugledao šansu da napa- 
kosti odurnim bosanskim vlastima, tako što će baš njega, 

nekakvog cirkuzanera, pozdravljati kao da je kralj Bosne 
i Hercegovine, Kulin Ban Kotromanić. U međuvremenu 
se za kočiju zakačilo i desetak automobila, čiji su dokoni 
piloti formirali kolonu 1 trubili, tako da se činilo kako iza 
Vršaninovog dolaska kočijom stoji ogromna mašinerija, kao 
u vrijeme predizbornih kampanja. A većina tih koji su se 
okupili oko kočije, uopće nisu znali ko je Vršanin, izuzev 
što se, eto, njegova predstava poklopila sa nagomilanom en- 
ergijom ogorčenja prema kraljevima postkomunističke tran- 
zicije, tajkunima i robovlasnicima. 

X 


Mogao sam ja i prije proslikati ove ljekovite slike, ali nije 
bilo suđeno. Kad sam ikad komšinici Pembi po prozoru me- 
ljao kokošija govna. A ona bi psovala, da je svi čuju, kad bi 
vrelom vodom, po ledenoj zimi, s prozora prala kokošiju 
sraćku. 

- Jobolteočinotac koji te napravi! Idi pa po materinim 
pendžerima razmazuj govna, debilu jedan! — orio bi se Pem- 
bin glas po mahali. 

A sve uzinad, jer me i sad zaboli gujca, kad se sjetim koliko 
me je ošinula kad me ufatila na njenoj kruški. Ni katil ne bi 
tako ošinuo dijete, zbog dvije-tri kruške! Eh, eto joj sad! 

Sad kad se uvjerio da slikarstvo nije neki uzvišeni svijet, 
jer likovni kritičari pišu i o običnim mrljotinama, Vršanin 
je bio siguran da bi i kokošije govno moglo biti predmet 
filozofiranja. Ali, pod uslovom da se ne zna da je govno, 
već da je kombinacija bijele 1 crne boje. Kritičari bi za to 
djelo kokošijih crijeva kazali da je forma, ploha, koncept, 
akcent ili neka druga zafrkana riječ. Prvi put se on uvjerio 
u to na ličnim slikama, na onom ciklusu što ga je zamastio 
kolomašću, koju je pokupio u kalaju kad je skinuo lafet sa 
"mitsubishija"'. Tada su veoma ozbiljni kritičari, čak i jedan 
Srbin, lično, u tim mrljotinama vidjeli neki dublji duhovni 
smisao. Onaj Bradica, a nikako ime da mu upamti, zanimao 
se za tehniku kojom je ostvario taj dubinski sjaj boje. Njemu 
se činilo da nanesena boja sjaji kao dijamant, iznutra. Nije 
bio red da mu kaže kako je tu radio lafet "mitsubishija", čiji 
ga je kvar bacio na trošak od pedeset maraka, pa je gledao 
makar da iskoristi totmast sa starog dijela. E, evo, isplati- 
lo se, jer je njih nekoliko na ovoj zajedničkoj izložbi kan- 

tonalnih umjetnika sa velikom pažnjom gledalo u nanose 
totmasti. A 1 uštedjelo se. Sigurno bi mu dvadeset maraka 
otišlo da je na ovo platno nanosio pravu crnu uljanu boju. A, 
vala, ne bi je ni nanosio u tolikoj količini, niti bi mu uopće 
naumpalo da melja te crne krugove da mu nije napuk'o lafet 
i da ga izmjena tog dijela na "mitsubishiju" nije opekla po 
praznom novčaniku, koji mu je uglavnom služio za držanje 
lične karte. 

- A za koju bolest je namijenjena ova slika — upitala ga 
je još tada, na početku njegove ljekovite karijere, Mihrunisa 
Bumbić, koja je posjećivala sve kulturne manifestacije u 
gradu, čitala sve novine 1 gledala sve tv kanale, odjednom. 

- Ovo može za sve bolesti, a najbolje je za rak. 

- Za rak? A koja vrsta raka? 

- Brat je mio koje vjere bio. Tako je i sa rakom. Rak je 
rak, kakve god da je vrste, jer se od svakog umire. Zato su 
snage dobra po šumama i potocima napravile ove crne kru- 
gove, nalik na crne dijamante, da izvuku negativnu energiju. 

- Molim Vas, računajte da je ova slika kupljena. Znate, 
imamo u familiji jedan slučaj, nedobognikom. 

Vršanin je iste noći naplatio i pretplatio troškove ugradnje 
novog lafeta, i još mu je ostalo para da kupi vreću krompi- 
ra sijanca. Bilo je to njegovo prvo konkretno iskustvo sa 
rastezljivošću likovne estetike, koja trpi i totmast i kokošija 
govna, ali pod uvjetom da su upakovana kako dolikuje 
životu na visokoj nozi. On je kao najstrožiju tajnu čuvao 
spoznaju da na sliku možeš staviti šta hoćeš, ali, da nikad ne 
smiješ ljudima pokvariti uvjerenje da je ta slika nešto poseb- 
no, te da boje, ako nisu boje, onda makar moraju biti čajevi, 
sokovi i razne kapi iz bilja. 

Drugi nisu morali znati, ali je on tačno znao kada je i gdje 
ugledao prvu sliku koja ga je zadivila. Kad je Josip Broz 
postao predsjednik Tito mnogi su se događaji izmislili, 

a mnogi zaboravili. Hem je Rus, hem jedva govori naški 
jezik, hem ga je rodila mati, a otac ga nije napravio... A sve 
se to nije znalo dok je trajalo Titinih pet minuta. A ovo je 
Vršaninovih pet minuta, u kojima priču o njemu ne prave 
činjenice već potreba da se od slika živi, preživljava, zdravi 
i ozdravljuje. On zna da mora prihvatiti pravila marketin- 
ga. ... Tako se sad kaže kad hoćeš da se plasiraš na pijaci. 
I u pravu su, jer kako bi prodao kravu na marvenoj pijaci 
u Tojšićima, ako nećeš reći da joj vimena daju mlijeka k'o 
česma. To je taj marketing kojemu se i on mora prilagoditi. 
Biće da je slike slikao od malena, jer je još kao mali imao 
smisla za umjetnost. Biće 1 da mu je djed imao veze sa ljeko- 
vitim travama i sa Dobrim, jer sve što se ne može provjeriti 
i što djeluje staro u sebi nosi neku tajnovitost. A zdravlje je 
najveća tajna. Biće da mora zavrnuti pokoju filozofsku riječ, 
kao što je ona o pozitivnoj energiji, iako je on dosad pod en- 
ergijom podrazumijevao monofaznu i dvofaznu struju, koja 
ga je jedne prilike 1 ošinula, pa je pao na gujcu k'o pokošen. 
Sad ljudi vole da kupuju pozitivnu energiju, mada se to prije 
zvalo veseljem, pjesmom, harmonikom. A ako si ti spao na 
te grane da kupuješ veselje, od tog veselja nema ništa! Jedan 
mu je došao da ga pita može li mu napraviti ljekovitu sliku 
za bolje kurisavanje. 

- E, takve slike su malo skuplje, jer se u njih ugrađuju 
plemeniti metali, nešto kao magneti. 

- A što će magneti? 

- Čuo si da u krvi ima željeza. E pa i u tvojoj ćuni ima 
željeza. Magneti moraju privući to željezo, kako bi se ćuna 
ispunila krvlju i nadrkala. 

- Pa imam ja jedan magnet kod kuće! Mogao sam ga 
staviti u gaće? 

- Probaj, ali od toga nema ništa — reče mu Vršanin kroz 
zagonetni osmijeh. - Ovo kod mene su magneti koje donose 

Dobri u šumama, a materija bez duha ništa ne znači, kao što 
tijelo bez glave nema ni tijela ni glave. 

Ako mu se pojavi da reklamira sliku, on će mu kazati da 
nije problem do ljekovite slike, već je problem što on nema 
dovoljno željeza u krvi, pa bi trebao uzimati cvekle i boro- 
vnice dok mu se stanje ne popravi, 1 onda opet pokušati up- 
raviti karinu prema ljekovitoj slici. Ha ja!, nije kriv '"mer- 
cedes" kad u njega naliješ vode pa neće da upali, nalij ga 
bezinom pa ćeš vidjeti brale šta je Švabo napravio! 

Takve situacije su naprasno, za nekoliko godina, postale 
Vršaninova svakodnevnica, u kojoj se valjalo dovijati 1 pli- 
vati u vodama u kojima nikad prije nije bio. Sva je sreća pa 
u tim umjetničkim vodama nisu bile ni te njegove mušterije, 
kojima je mogao autoritativno tumačiti slikarstvo, filozofiju, 
religiju i druge pomoćne marektinške discipline. 

- Popularni svjetski umjetnik Salvador Dali jedne je pri- 
like rekao kako su njegovi brkovi antene za hvatanje signala 
koje šalju svemirci. Kod mene je sličan slučaj sa frizurom, 
jer ja preko svojih dlaka tačno osjetim kada se nađem u Zoni 
meleka, i onda znam gdje ću pohraniti platno četrdeset dana, 
da ga meleki uz pomoć kiša i vjetrova iscrtaju. 

- Ja sam sav zdrav, jedino me žgaravica ubi. Šta god 
pojedem, ili povratim ili s mukom provarim. 

- Moja likovna estetika ima za sve to rješenje. Slika u 
koju ćeš gledati mora biti žuta i crvena, jer su to boje kan- 
tariona, koji je dobar za želučane tegobe. 

- A je li trebam samo gledati, ili trebam i nešto misliti? 

- Mi mislimo da krava samo gleda. A krava i misli, samo 
mi ne znamo. Vidio si, kad te krava gleda kao da te gleda 
neko poznat. Ne bi te gledala da nešto ne misli. Šta to znači? 

- Pa, ne znam. 

- To znači da trebaš misliti. Pozitivna energija! Gledaj 
u sliku, devetnaest minuta ujutro, deventaest uveče, i misli 

na čaj od kantariona, kojega je Bog Dragi spustio na zemlju 
kako bi bio lijek baš za bolest koja tebe handri. A kad završiš 
seansu, najbolje bi bilo da jedan čaj od kantariona i popiješ. 

Lahko je bilo, znao je on, palamuditi mušterijama, koje su 
mu dolazile odsvakle, ali se osjećao nezgodno kada bi zapao 
u društvo umjetnika koji su se slikarstvom bavili od plan- 
dovanja, a ne iz potrebe da prežive. Za vrijeme plandovanja 
ti su slikari imali kad da načuju mnogo knjiga, a možda da 
neke 1 pročitaju, pa da se šicaju raznim izrazima i imenima 
koje on nikada nije čuo. Jedne se prilike opekao kada je htio 
da 1 on upotrijebi neku stranu, umjetničku riječ, pa da parira 
tom društvu. Došao je Mihro Piplica sa zavezanim šalom oko 
vrata, a on je mislio da se taj zavezani šal zove — ruku bi u 
vatru stavio — penjoar. Pa mu je rekao: ,,Ohohoho, počeli su 
se penjoari nosati!"" Tu 1 tamo je nastalo malo gurkanja, malo 
smijuljenja, a on ti, ne bi mu mrsko, sutradan se raspita kod 
Žike Srbina šta je penjoar i saznadne da je to kaput što ga 
po kući nosaju gospoda. Lako je bilo gradskim umjetnicima 
razumiti se u sve te strane riječi i uvrnuta ponašanja, kad nisu 
imali preča posla nego kapute i cipele ugursuzne po kući no- 
sati. A on, otkad je za sebe saznao, morao je raditi, donositi 
i doprinositi, prvo sijeno pred kravu, a onda platu pred ženu, 
pa ići u rat, pa izaći iz rata, pa se dočepati ono malo njive, da 
izvuče ljetinu i prehrani porodicu. Nije on imao kad baviti 
se humanizmima i renesansama, da bi sad ravnopravno iz- 
valjivao strane riječi, u tim prilikama kad se prave kolektivne 
izložbe i kad kantonalno udruženje priređuje terevenke za 
umjetnike. A morao je vezati se Za njih, jer bi preko njihovog 
računa uspio ponekad naplatiti prodatu sliku. Bio bi ljuba- 
zan sa svima, kad ga neko nešto pita odgovorio bi uljudno 
i kratko, a kad ga neko nešto nerazumljivo pita, on bi priču 
okrenuo ka pozitivnoj energiji, uticaju mjeseca, plavetnilu 
šljive i sočnosti ruže. Naročito je bio oprezan i odmjeren ot- 


Zatočenik slike 71 


kako je postao slavan, pa su sad neki od slikara pokušavali da 
iskušaju njegovo znanje ili recept uspješnosti. 

- Na ovoj slici što si je izložio primjećujem 
ekspresionističke nanose, a to je novo u tvojoj poetici — 
priđe mu onaj slikar što govori kroz nos, kao da na radiju 
izvještava o vremenskoj prognozi i stanju na putevima. 
Kakvi sad ekspres nanosi, kakva poetika? — grozničavo 
je premotavao film Vršanin, smišljajući šta da odgovori 
ovom hunjavcu. Ako je nešto ekspres, onda to mora biti na- 
lik ekspres loncu, u kojem se kuhaju škembići, ili ekspres 
restoranu u kojem je brzo hoda i uzima brza hrana. Ako je 
nešto poetika, onda je to kao poezija u kojoj se plače 1 lijepo 
govori o ljubavi. On jeste od svoje žene Fuade uzeo frcalicu 
za peglanje veša 1 špricao boju po ovoj slici, i to su ti ekspres 
potezi, a pošto je sve svakako lijepo, onda je i poetično. 
Odlučio je da svoj odgovor počne sa riječju ,,naravno"', jer 
se ta riječ često koristi na televiziji, a televizija najbolje zna 
kako se pravilno govori. 

- Naravno. Naravno. Naravno. 

- Prije si mi bio nekako čvrst, sputan, uštogljen, a sad si 
malo dao ruci na volju, jesam li u pravu? 

- Naravno. Uzeo sam od Suade frcalicu i ekspresno po- 

frcao. Onda sam iz ekspres lonca izvadio jedan škembić i 
dao sam ruci na volju. A, ispala je poezija. 
Vršanin se u tom umjetničkom svijetu snalazio ponajviše 
zahvaljujući svojoj dugoj kosi koja mu je, kako je volio reći 
svojim ukućanima - davala legitimitet. Žena i kćerke su ga 
tjerale da se ošiša, da bude kao 1 sav ostali svijet, a on im je 
staloženo objašnjavao kako njegovoj frizuri, pored ostalog, 
trebaju zahvaliti što su poplaćani računi za struju i telefon, 
što je kupljen ćumur za zimu, a kupljeno je 1 deset ćurki 
koje će se nakon šopanja pretvoriti u sto kilograma mesa u 
zamrzivaču. 

- Ljekovitu sliku prodaje misterija. Zamisli sad našeg 

Šabana, s onol'kom kockastom glavom, da radi ovaj posao. 
Niko mu ne bi vjerovao. Mene kad vide, odmah znaju da 
nisam regularan. 
Imidž koji je nabacio u posljednjih dvije-tri godine, koji 
proizilazi iz prirode slikarskog, iscjeliteljskog posla kojim 
se bavi, otvarao mu je mnoga vrata. Nakon nekoliko tele- 
vizijskih istupa postao je prepoznatljiv, na ulici, na šalteru, 
kod doktora. Narod voli poznate ljude, pa ih pozdravlja, ru- 
kuje se s njima, a on je to najbolje osjećao kad bi zaustavio 
taksi, a taksista mu kaže: ,,Hajde, slikar!" Postao je svjestan 
svoje poznatosti. Da bi to stanje održavao u životu, morao 
je kontaktirati sa različitim ljudima. Na jednoj strani je imao 
mušterije, kojima je s lakoćom filozofirao, pominjao Aris- 
totela i Toma Sojera, s druge strane je kontaktirao nekoliko 
ljudi na pozicijama, koji su od državnih para, za državne 
prilike, mogli otkupiti neku njegovu sliku, da se neko isprati 
u penziju ili da im slika stoji u kancelariji, na kraju, imao 
je te umjetnike s kojima je bilo najdangubnije i najopasnije 
kontaktirati, jer od njih nije mogao izvući nikakvu korist 
osim statusa umjetnika. Jedne mu je prilike, nakon neke od 
kolektivnih izložbi, umjetnica Veronika predložila da gradi 
evropsku karijeru, što je smatrala da je 1 logično nakon erup- 
tivne afirmacije u regionu. 

- Ćuj, stari, nemoj ti sad nešto da se plašiš te Evrope! 
Ako smo mi rupa, Evropa ti je malo veća rupa. Ako možeš 
u jednu rupu, možeš i u drugu. Štos je u tim rupama, kužiš? 
— reče umjetnica Veronika, i potegnu još konjaka iz flaše 
zamotane u ukrasni papir. 

- Da oni valjaju, oni bi nama pomogli kad je bio rat. 

- Ma pusti sad rat, kakav rat, štos je u rupama, kužiš! 

- Meni je rat svake noći, kad me zabole moje rupe od 
metaka. 

- A već si primao metke, ha? 

- Ja sam ti izbušen k'o rešeto. Dvije rupe imam. 

- Lja sam ti izbušena, uzduž i poprijeko! Ali, ja primam 
u tri rupe — Veronika se zakikota i kikot zaguši novim gut- 
ljajem konjaka. 
Vršanina naljuti ovo šprdanje sa njegovim ratnim ranama, 
jednom u koljenu, drugom u ramenu, sa ta dva žiga njegove 
krvave borbe za Bosnu i Hercegovinu, kad je umalo, u oba 
ta ranjavanja, iskrvavio i glavu izgubio. Ko bi ga se danas 
sjećao, osim žene i kćeri? Ko bi mu djeci danas prinio ma- 
kar kilu brašna, u ime njegove pogibije za slobodu? A ova 
kuja, ova pijana budala, ta Veronika, kleberi se nad njegov- 
im ranama! Njegove dvije rupe, na koljenu, 1 u ramenu, ona 
ismijava 1 meće u istu ravan sa svojim rupama u kojima nije 
bio samo onaj koji nije tražio. Da je pljune! Da je nabije 
bokserom! Da je izvrne sa stolice! Žensko je, ne može ruku 
dići na žensko. A da joj kaže nešto, ljutito i odlučno... 

- Znaš šta je... Ma, znaš šta je... Da su tebe pogodili 
meci košto su mene, drukčije bi ti pričala! 

- A da su tebe pogodili meci košto su mene, drukčije bi 
ti pričao. A i hodao — i opet se zakikota. 

- E, stvarno ti nije fazon. 

- Fikrete, dušo, ja se ne šalim. Svijetom vladaju pederi. 
Da sam ja muško odmah bi postala peder. Ali, ja sam žensko 
i ni jedan me peder neće. Hoće me samo oni koji nemaju ni 
jare, ni pare. Pederi imaju sve što meni treba, ali neće mene, 
već hoće tebe. Imaš ćunu, imaš guzu, imaš tu frizuru. Da mi 
je samo mjesec dana da se pretvorim u tebe, ja bih Evropu 
pod noge bacila! 

- Znači ti meni savjetuješ da me neko naguzi? ...Pa da sa 
raščavrljenom gujcom osvajam Evropu? 

- Šta fali, dušo... Mnogi koji nešto znače u umjetnosti 
primili su metak. Drukčije ne ide. A ti si mi drag, i stvarno 

bih željela da uspiješ. Ti si prevazišao provinciju. Za tebe je NA. POLOŽAJU. 
Pariz, London, Prag. Hajde, popij, opusti se — Veronika nage Br k 
konjak i ponudi Vršaninu. \\ i =)) 4 
- Slušaj me sad dobro! Osvojit ću ja i Pariz i London bez = d + : MU dit \ ya 

da zejtinom gujcu mažem! Evo, kurišu se ovi tvoji pajdaši u TD! £ 40 0vo PREŽW/ = \RNWN|KYI 
gujcu, pa ni jedan ne postade poznat kao ja! U mene gujca ) PREŽMO JE RATI | I P 
dihtuje k'o dizna, a ovi tvoji umjetnici moraju pelene nosat, 
da im govna kroz nogavicu ne ispadaju. I, doviđenja! Gori 
sam ja što s tobom pričam! — podviknu Vršanin 1 napusti taj 
skup slikara, pisaca i pedera. 

Z/JO HOĆU DA NI NEŠTO 
OBEĆAŠ. = 
AKO POGINE, DA ĆEŠ /1/ 
DJECU DBILAZ/7/. 


AKO CEO GINUTI 
NJ PRAVEDNIJE JE DA JA, 

Z/JO BRATE, 

JE ROD/{A DJEČAKA. FIKRO U POSJETI. 

{ POSLIJE SEDAM PIJESECI_Z/J/NA ŽENA | 


NEKA TE BABO OČIMA 
NOJ/I VIDI; 

U NAŠ/I SRC/NA SU 
NJEGOVI ŽIVOTI. 

XI 


- Dva-dva-jedan-prijem. Krenuli su! Dva-dva-jedan- 

-prijem. Kočije sa slikarom su krenule! — odzvanjalo je sa 
toki-vokija dok se policajac probijao kroz masu prema vrati- 
ma galerije, a masa se meškoljila kao da i nju, taj glas sa 
policijskog uređaja, s onu stranu linije, obavezuje na neku 
akciju. 
Policajac se probio do zatvorenih galerijskih vrata, poku- 
cao, a kada se pojavio Drakče Dragojlović, on mu je nešto 
dugo govorio, te su obojica mrdala glavama i gledala prema 
ulici iz koje će doći kočije. Nuraga se napinjao da razazna 
riječi, koje su šuštale i gubile se u disanjima i šaptanjima 
okupljenih ljudi, pa ga je začudilo kad je gospođa Jevrosima 
obznanila: 

- Krenuli su! Kočije su krenule! Očekuje se da će za de- 
set minuta doći. Molim vas da ne stvaramo gužvu. Prioritet 
imaju bolesnici! 

U Nurage je srce zatreptalo. Ipak je on bio na čelu kolone. 
Od tolikog svijeta, baš se na njega odnosi ova prednost. 
...SVi da stanu, a prvi on da krene da dočeka Vršanina. 

- Gospodine Vršanine, moja je žena smrtno bolesna, a 

ako je tvoje slike ne ozdrave, nek" znaš da ću i ja za njom 
umrijeti — premišljao je Nuraga rečenicu koju bi odmah 
rekao Vršaninu, čim se pojavi. 
Ta ista rečenica mu je naumpala još one noći kad mu je 
naumpalo da pomoć traži od Vršanina, a kada je Federalna 
televizija objavila da su otkrivene ljekovite slike. Lebiba 
je kunjala, on je šaltao kanale, i najednom je ugledao sud- 
bonosnu televizijsku priču. 

SA Dobar dan, ja se zovem Muhamed 
Džananović, živim na Međašu, 
ovaj, neko to zove Stožer, opština 
Kalesija. Prije upoznavanja, ovaj, 
Fikreta Jahića iz Vršana, ovaj, imao 
sam zdravstvenih problema, ovaj, sa 
| bubrezima, tako da sam, da opros- 
| tite, ovaj, mokrio krv. Slike koje mi 

je poklonio, jednu posebnu, ovaj, 
sam svaki dan, ovaj, poslije sabah 
namaza, jacije, gledao po, ovaj, devetnaest minuta, ovaj, u 
trajanju četrdeset dana. Nakon, ovaj, toga, ovaj, postupaka 
sam se osjećao, ovaj, dosta da kažem izlječenije. 


"Ja sam profesor Munir Imamović, 
/ radim u srednjoj školi. Sjećam 
" se prvih Fikretovih početaka. Još 
: kada je bio mali u naselju su isti- 
{ cali njegove skolonosti i sposob- 
nosti za crtanje. Posmatranjem te 
slike koju on slika sa tim travama, 
dolazi se do zaključka da one zrače 
nekakvom posebnom, pozitivnom 
energijom. 


Imao sam problema sa želudcem, 
međutim, kada sam unio tu sliku 
u kuću, znate koliko to utiče, čak 
1 psihološki, čak na sve bolesti, 

možete zamisliti šta sve to Znači. 
! Ona liječi čovjeka, kad samo jed- 
nom tu sliku unesete u svoju kuću, 
i u svoju porodicu. Ona zaista liječi. 

Moj život jednostavno nije život, on je san. Ljudi, vjerova- 
li ili ne, meni je lijepo živjeti. Nikad u životu bolje nisam 
živio. Nikad. U vrijeme kada su Nato-snage trebale da bom- 
barduju Beograd, Srbiju i Republiku Srpsku, i sve one tamo 
skupa, mi smo, normalno, tad bili svi ozlojađeni. A onda je 
taj moj Avdo hadžija, koga sam jednom prilikom upoznao, 
koji je bio u logoru, i sveto tako skupa. Dolazi jedan čovjek 
1 kaže: ,Neka bombarduju njih tamo, pa makar srušili moju 
kuću." A hadžija će tada reći: ,,Djeco, nemojte se puno ra- 


dovati tuđem belaju.'"" To je meni nešto bilo plaho golemo. 
Znaš, ovaj, u mom životu sam, u svojoj praksi, u ovome 
svome nekakvom radu, ipak je to dug period, ipak nije čitav 
život... Život prođe sad pa sad, na jedna vrata uđeš, na druga 
izađeš. Nekad davno sam o tome i pjesmu napisao. Sretao 
sam ljude koji najviše sebi prave probleme. 

U stvari, znate ko najviše ima problema? Onaj koji nema 
problema. To su najgori ljudi. Oni sebi proizvode problem. 
Prije svega, ja pokušavam pomoći onim ljudima koji imaju 
instrumente za vid, a njima ne vide. O čemu se radi? Kada 
svoje rukopise Dobri izvrše na mojim djelima, pazite, onda 
ja dodajem određene biljke ili sastojke od biljaka, recimo, 
kada je u pitanju ta vrsta bolesti i oboljenja. Međutim, kada 
je onaj dio u pitanju, ovaj drugi, metafizički, onaj nad ko- 
jim ja učim nekim surama, u svakom slučaju, ja bih se tu 
zadržao na nijetu. Normalno, rat se završio, naš narod nije 
svatio, odnosno, moj narod bosanski, da više nema humani- 
tarne 1 Zapada, i ne izlazi sunce sa zapada nego sa istoka. 
Kad ovo pričam neki mi kažu - ti nešto protiv Amerike. Ne 
protiv Amerike! ...Jedino što ne pijem koka-kolu. 


TW 
UNI 


VE! 


Devetnaest minuta u današnji vakat, da čovjek gleda i pos- 
matra ono što vidi, on mora, htio ne htio, razmišljati 1 o sebi. 
Mora kontati i promišljati zašto ga to sve skupa strefi. U 
stvari, našta ja aludiram? Aludiram na jednu strašnu vjeru, 
vjerovanje. Čovjek je izgubio vjeru, gluho bilo, u samoga 

sebe, a da ne idem dalje, pogledajte, a to su sve pogrešne 
tendencije, jednostavno, treba izvršiti jedan povrat. 


Moje umjetničke slika, moja djela, ja prije svega ostavljam 
rukopisu prirode. Ja ih ostavljam na mjestima gdje postoji 
pozitivna energija. U ovom slučaju pozitivna energija gdje ja 
ostavljam svoja umjetnička djela, to su razna mjesta, između 
ostalog, jedna od tih mjesta jesu stari objekti, stare kuće, 
putevi, tako da tako ostavljene slike, i takva umjetnička djela, 
koja odstoje otprilike od sedam do devetnaest dana nor- 
malno bivaju prepuštena rukopisu prirode, u ovom slučaju 
rukopis te prirode jeste sunce, kiša, snijeg, oluje, vjetrovi i 
drugi vremenski faktori. Nakon toga kad te slike odstoje, i 
priroda i uticaj meleka ostave svoje tragove, vršim takozvani 
uticaj oplemenjivanja umjetničkih slika, na taj način što ih 
obogaćujem surama i dovama. Naravno, ja ih učeći dajem 
jednu dimenziju pozitivne duhovne energije koja je i te kako 
potrebna ljudima. Odnosno, zavisi od prilika, nekad u devet- 
naest dana tako ostavljen papir ili platno, znači, nakon tako, 
taj isti papir na koje je izvršen rukopis meleka, ja ih uzimam, 
i endan nosim ih dalje na dalju obradu, da izvršim druge svoje 

12 74p) likovne uticaje, da ih nanijetim na 
= : ii određenu osobu. 


U svom nekakvom opisu poznajem 
otprilike nekakvih trideset zanata, 
otprilike, što bi naš narod kazao, 

što oči vide ruke urade. Inače, kupim auto i kad god sam 
kupovao auto, vozio sam japanska vozila, zato što Japance 
volim zato što su vrijedni ljudi. 


Ovaj kuću koju vidite iza mene to je moja lična kuća koju 
sam pravio po uzoru na kulu Husein kapetana Gradaščevića 
iz Gradačca. Normalno, da opšte poznato je, da je to prvi 
čovjek koji se borio za bosansku autonomiju, i normalno 
platio to svojom glavom. Kad prođe narod pored ove moje 
kuće, pa vidi ovako neobičnu kuću, prije svega sam je gradio 
da ona liči na mene, pa su mnogi aludirali, kažu... Obzirom 
da su ovdje oko mene Bošnje, kažu, da mi napakoste, kažu 
da je crkva. Neki kažu džamija. Ja kažem, hvala Bogu, nek" 
asocira na vjerski objekat. A šta se radi u vjerskom objektu? 
Promoviše ljubav. I kad više niko ništa nema, iscrpe sva ta 
pitanja, pa kažu, a šta će ti gore okrugli prozor? Ja kažem, 
gospodo, nije to okrugli prozor, nego dokaz da je život nula. 
Osim onoga što bar ja mislim uraditi na duhovnom planu i 
književnom planu. 

U stvari, kratko rečeno, moje umjetničke slike znače poruku 
likovnog slikovitog zapisa. I ta slika ide na zid onog čovjeka 
koji ima tu vrstu anomalije ili oboljenja. Nestade ove bjele 
boje, kud baš sad!? I kad je slobodan, on posmatra sliku koja 
na jedan, ja bih kazao sugestivan način, utiče na oboljelu 
osobu, tako da, ovaj, uradi svoje, prenese poruku, Znači, na 
bolesnika i kroz Viziju, 1 kroz dove, 1 kroz suru, i tako da sve 
to skupa ima smisla. Vjerujte, ovaj, nakon četrdeset dana, to 
je neki kranji rok, kada se pokažu rezultati. Te moje slike, 
ni jedna od njih ne smije imati, ovaj, prilikom ramnjenja, ne 
smije se metati staklo, iz razloga, staklo bi bilo jedna fizička 
prepreka zbog zračenja iz same slike. 

Ja imam običaj da pravim i kombinaciju između tih trava. 
Vidite kako je to lijepa rumena boja. To je jedno polje, jedan 
proces izučavanja, ja bih rekao, neuobičejan pristup radu. 
Zašto sam se odlučio na ovaj vid rada pristupa umjetnosti? 
Zbog čistog jednog jedinstvenog razloga, zbog toga što su 
se ljudi strašno odrodili jedni od drugih. Ljudi su nabavili 
sve to materijalno što ih čini da budu samo sami svoji. Ne 
može mi niko objasniti na zemlji da se ljudi bosanskih pros- 
tora ne mogu razumjeti kad imaju isti jezik, navike, običaje. 
Zajedno su jeli 1 pili. Ne postoji ta mogućnost na taj način. 
Halo? Halo? 

XII 


- Bibo, Bibo, probudi se! 

- Štaje?! 

- Čovjek piš'o pa više ne piša! 

- Velahavle! Pa šta će sad jadan? Neće haman sebi u 
stomak pišati? 

- Ma, piša onako, k'o i svako što piša, ali više ne piša 
krv. Izliječen! 

- Pa ko ga izliječi od tog pišanja? 

- Evo ovaj! — pokaza Nuraga ne televizor po kojemu je 
hodala čupava pojava. 

- Ovaj? Pa to je neki droger! 

- Ma, nije, bona, droger, čovjek je slikar i ljekar! Šuti i 
slušaj. 
Lebiba i Nuraga se udubiše o emisiju o Vršaninu. Kako su 
odmicale čudnovate scene, u njima se rađala nada da bi baš 
ovaj čudotvorni slikar mogao imati rješenje za Lebibinu 
bolest. Jer znala je Lebiba, a i Nuragi je pričala, nju je prvi 
put zaboljelo kad je prošla pored jedne ciganke, koja je pre- 
ma njoj nešto mahnula rukom, kao da je izbacila neki zrak, 
neke čini. Kad je došla kući, krv je propišala, uhvatila je 
slabost, a pred očima joj je sve bila ona ciganka s rukama. 
Ujutro je bila dobro, komplet je podigla kuću pred Bajram, 
otresla tepihe, prala prozore, malo su joj ruke ozeble, ali joj 
je sve drugo bilo ispravno. Bio je baš 1 Nuraga naletio, pa je 
saletio, nabrzaka u kupatilu. Ne može se u roku od nekoliko 
sati razboljeti. Zato je svoje unfale povezivala sa tom cigan- 
kom, koja joj je namontirala bolest, a koju bi neki majstor 
od zanata mogao i razmontirati. Otkako zna za sebe, bila je 
zdrava i čila, brza i nasmijana, voljela je zapjevati i našaliti 

se, 1 u tijelu 1 u glavi je bila tip-top, a i familija joj je od do- 
bre japije, tako da nije bilo logike da fasuje bolest na onim 
dol organima. A Nuraga bi najbolje mogao posvjedočiti da 
je što se tog stanja dole tiče sve uvijek dihtovalo u najboljem 
redu. Kad su otišli doktoru, ona je tražila da Nuraga uđe i 
kaže kakvo je stanje, jer je on direktni svjedok. 

- Molim Vas, neće biti potrebe, mi ljekari imamo svoje 
metode dijagnosticiranja. 

- Nemojte tako doktore. Ja u to neću da vjerujem! Niti 
je mene varao moj Nuraga, niti sam ja varala mog Nuragu, 
pa da se kod mene dole ulegu virusi. Znate vi najbolje kakve 
žene fasuju ženske bolesti! Nuraga! — odškrinu Lebiba vrata 
i viknu u punu čekaonicu, a Nuraga se probi kroz žene koje 
su ufatile red 1 načičkale se oko vrata. 

- Gospodine Nuraga, možda 1 nije loše da i sa Vama 
porazgovaram — pokuša doktor Čunić da u sporom i ras- 
tegljivom ritmu priču vrati u okvire struke. 

- Nuraga, de sad reci, jesi li ikad sa mnom imao ikakvih 

problema što se tiče onih dol organa! 
Nuraga krenu da se unezgodi, da provrti očima, jer je tema 
nezgodna, ali ga oštar Lebibin pogled i brz jezik upozoriše 
da nema mjesta prenemaganju, da što prije treba reagirati i 
zaštititi obraz svoje žene. 

- Doktore, evo, časti mi, djeteta mi, eve mi cigare što 
sam je sad popušio nek" mi bude zadnja... U Lebibe je od 
prvih dana sve bilo maksimalno čisto da se nikad nije ni neki 
zadah osjetio. 

- Ma, ne sumnjam, vjerujem... — opet pokuša doktor 
Čunić da uštedi vrijeme i sputa nezgodaciju. 

- Doktore, mnogi kažu da smrdi, biće da negdje i smrdi, 
ali, kod moje Lebibe miriše, jer je ona toliko čista i zdrava 
da tu nema rasprave. 

- Vaša supruga ima rak. 

Prvi put je tad Lebiba čula svoju dijagnozu. Ta hladna i 
mračna rečenica joj se urezala u stomak. Zanijemila je. Pre- 
thodno je doktor Čunić objašnjavao nešto o bolesti njenih 
reproduktivnih organa, a ona je to čula kao šamar svome 
ženskom obrazu. Nije razumjela da je to bolest, već da to 
njoj neko prigovara da je loša žena, pa se usljed prljavštine i 
nevaljalštine razboljela. A pošto je znala daje čista i poštena, 
nije mogla prihvatiti takvo panjkanje. Nakon ove kamene 
rečenice, kojom su potušeni i Nuragini argumenti, Lebiba 
više nije imala kud. Najteža bolest je stvarnost, rečena i 
opipljiva. 

Poslije će ovu situaciju premotavati po hiljadu puta, jer se u 
tom času njen život raspolovio onako kako je već polovljen 
kad je rat krenuo, kada se vrijeme počelo dijeliti na prije i 
poslije rata, kao što se sad počelo dijeliti na ono kad se ništa 
o vremenu nije znalo, i na ovo kad su dani postali vredniji 
od godina. Kao da je uplovila u onaj poznati osjećaj da ne 
zna ko je, da li ona Lebiba koja je igrala kolo po podrinjskim 
igrankama, ili ova koja zna da je u kolu igrala i mamljivo 
se gledala sa prikrivenim četnicima, koji će joj sutra rođake 
klati i rodice silovati. Nikada više nije mogla zalijepiti tu 
sliku svog života od prije rata, u kojoj je čučalo i zrilo zlo 
koje će ih zaskočiti, sa ovim vremenom u kome se Živi to 
saznanje o genocidu nad njenim narodom. Otisne se ona u 
sjećanja, zamirišu joj podrinjski behari, pročarlija amidžina 
sevdalinka sa sijela pod velikom jeribasmom u avliji, sjeti se 
horoza koji je budio dok su joj zrake junskog sunca zapet- 
ljavale po trepavicama, a školski raspust tek počeo i ljeto je 
pred njom, uhvati ona i danas tu djetinju misao da vrijeme 
nikud ne ide, da ljudi oko nje žive i ne umiru, da kućom dođe 
i prođe tetka Ajiša, allahrahmetile, da biciklom svrati Rifo 
sa novim sunčanim naočalima, allahrahmetile, da su svi tu 
zauvijek, zanavijek, jer je život bio to jedno, 1 izvan njega 

nije bilo ništa drugo, što bi ga moglo zaskočiti i razbrkati ho- 
danje sunčevih traka po njenim trepavicama. A onda se sjeti, 
i kao da se smrdljiv oblak nadvije nad sve te mirne i mirisne 
slike, kako su sve te ljepote doživjele najružniji mogući kraj. 
Njene uspomene nisu ubijene time što sada živi drugdje, kao 
izbjeglica i došlo, već time što je postala svjesna da u uspo- 
menama žive uljezi koji su se samo pretvarali i čekali da kole- 
ktivno, mahnito, satru sve što je moralo biti sveto. Godine su 
prošle, a u njenim, i u njihovim kućama, žive i lijepo spavaju 
ljudi koji znaju da je tu nekad živio neko drugi koji iz svoga 
nije otišao što mu se išlo, već što je otjeran, pod prijetnjom 
da će biti ubijen. Prag njene otete kuće neko sada prelazi kao 
svoj, hoda po njenoj avliji, jede njene jabuke, gleda njen mje- 
sec, 1 nije ga briga što se ona godinama pred spavanje otima 
iz naručja svoje kuće, kako bi je manje boljela misao o ono- 
me što je bilo njeno. Tako su bošnjačke žene odbijale djecu 
koja su začeta u četničkim logorima, zločinom silovanja, 
raspolovljene između majčinstva i tog ogavnog čina. Tako 
je i ona živjela raspolovljena između ljudske potrebe da se 
prepusti uspomenama, da stanuje u proživljenom vremenu 
kao svako što stanuje u svome životu, i gađenja što je to vri- 
jeme bilo sazdano od laži, prevare i planiranja genocida nad 
njenim narodom. Svikla se na taj osjećaj prepolovljenosti, 
koji joj se u ovom času, kad saznaje za neizlječivu bolest, 
učinio poznat. Natrag ne može, jer je bolest rečena, a napri- 
jed ne zna, jer nikad nije bila bolesna. Lakše bi se kretala po 
prepolovljenoj prošlosti, jer zna njene prepolovljene ulice, 
ali su te ulice zauvijek zatvorene, u ime budućnosti, u kojoj 
treba da bude nešto što nije bila, jučer izbjeglica, a danas 
bolesnica. Grčevitim nagonom, kakav osjeća dijete prema 
majci, survala bi se u prošlost, u taj prostor bezvremenosti, 
ali, nje više nema, nestala je u dijagnozi koja je prisiljava 
da bude nešto što nije bila. Imala je osjećaj da je umrla u 

prošlosti, a da se još nije rodila u toj samrtnoj sadašnjosti, da 
je nema ni prije, ni poslije, a valja joj živjeti to poslije, čije je 
trajanje ograničeno. 

- Rak je bolest, a bolest je bolest. Imati rak, ne znači 
umrijeti, već znači boriti se za život — prekinuo je doktor 
Čunić mučnu šutnju u koju su utonuli supružnici. 

- Ima li lijeka, doktore? — upitao je Nuraga. 

- Naravno, da ima. Da je bogdom socijalizam, pa da 
je taj lijek besplatan. Da sam bogdom ja humanitarna or- 
ganizacija, pa da sve džaba operiram. Na žalost, danas je i 
zdravlje na tržištu, pa ga ima ko ima da plati. 

- Nisam doktore pitao pošto je, nego ima li? — ljutnu se 
Nuraga koji bi za svoju Lebibu zvijezdu s neba skinuo, a 
kamo li pare za operaciju zbavio, kolike god da su. 

- Naše je da svako sa svoje strane učini sve što može. 
Vidimo se za sedam dana na kontroli — rekao je doktor Čunić 
i sa optimističnim osmijehom pružio ruku Nuragi, kao glavi 
porodice, koji tu čast zavređuje jer su pare kod njega i on 
odlučuje hoće li mu žena pod nož. 

Narednih mjeseci će ih ovaj i drugi doktori izuti iz cipela, 
prvo za jednu, pa za drugu Lebibinu operaciju, pa za citosta- 
tike i razne tablete, a kad se na to uračuna koliko je polovnih 
televizora i mp3-plejera Nuraga odnio doktorima i medicin- 
skim sestrama — da malo bolje pripaze Lebibu — pare su to 
od kojih se mogao kupiti dobro očuvan ,,folcikin'' kombi. 

A Lebiba je slabila. Hiljadu put je u sebi pomislio — kako bi 
Lebibi bilo bolje da je doktori uopće nisu rezali. Pogotovo 
kad joj se rana zagnojila od nepažnje. Džabe je on gospođi 
medicinskoj sestri Milosavi odnio na kuća vrata mašinu za 
veš, kad je ona bolje previjala sve druge, nego njegovu Leb- 
ibu. Pomišljao je kako su sve te operacije 1 lijekove smislili 
kako bi im uzeli pare. Da je znao do šta će ovo dovesti, dao 
bi on njima pare samo da se ne petljaju i da ih puste na miru. 

A kome će vjerovati, ako doktorima neće! Ne može ih, a i 
nema ih kome, optužiti da su mu upropastili ženu, jer svako 
će mu reći — doktori su to. Nije ni vrijeme da se s doktorima 
bode, jer mu je Lebiba hasta, i nema se kome drugom za 
pomoć obratiti, do li doktorima. 
Lebiba je slabila brže nego što je on mogao razmišljati. Vri- 
jeme se osipalo brže nego što je mogao smisliti neku prom- 
jenu ovog stanja. Kud god bi krenuo, došao bi do doktora 
koji bi mu opet uzimali pare, a ništa ne bi rješavali. Hvatala 
ga je panika od te bespomoćnosti. Pratio je kako je Lebiba, 
iz hefte u heftu, ulijetala u užu garderobu, onu curinsku, 
koju je čuvala u torbama s naftalinom za vrijeme koje će 
doći kad smrša na šezdeset i tri kile, koliko je imala kad su 
se uzeli. A kad im je posao išao najbolje, pa je bilo para za 
sladolede i po nekoliko puta na dan, Lebiba se popela na 
devedeset kilograma, ali to nije dala reći. To njeno uzimanje 
djevojačke garderobe oboje su prešutkivali, iako oboje zna- 
ju koliko je željela da ponovo uleti u haljinu koju je nosila 
onog najljepšeg dana u njenom životu. Ta bijela haljina sa 
dezenom trešanja čuvana je u njenom ormanu kao relikvija, 
koju bi povremeno vadila 1 pokazivala mu kao mjeru am- 
bicije da opet nekada bude šlang i zanosna. Znali su oboje 
da je došlo to vrijeme, da joj haljina sa trešnjama može, ali 
su znali i kako bi ih zaboljelo da tu haljinu oblače na bolesno 
tijelo, koje izaziva samilost, a ne tjelesnu ponudu i požudu. 
Zato su te Lebibine izmjene garderobe prolazile u šutnji i 
nelagodi što im se bolest u kuću useljava i preko pidžama 
koje su u torbama stojale desetak godina, za vremena kada 
će se Lebiba kilažom vratiti u mladost. 

- Ipak je to televizija — reče Nuraga nakon emisije o 
ljekovitim slikama. 

- Misliš? — odgovori mu Lebiba, više kako bi u pritaji i 
zaštiti držala svoju nadu da je rješenje na pomolu. 

- Ženo, kad televizija nešto u objavi, to je istina! Možeš 
lagati jednog čovjeka, ali ne možeš pet miliona ljudi. 

- Pa ja. Da mu slike nisu ljekovite, ne bi televizija o 
tome pričala. 

- Kasno je. A čim se razdani, ja ću u potjeru, pa da i nas 
jedna slika razgali. 

XIII 


- Eno Omera Pobrića! — podviknu Nuraga i okrenu se 

prema gospođi Jevrosimi Stefić, računajući da će 1 njoj, 
kao i njemu, biti drago što vidi najpoznatijeg bosanskog 
harmonikaša, koji je na harmonici pratio največe pjevače, 
od Safeta Isovića do Bebe Selimović. 
Gospođa Jevrosima nije mogla sakriti indignaciju pre- 
ma ovom uznemiravanju njenih estetskih kriterija, pa je 
napravila jedan kolut očima, a onda prostrijelila Nuragu 
posred čela. S kojim pravom ovaj šarenbač nju obavještava 
da nekakav harmonikaš dolazi u renomiranu galeriju? Nije 
mogla otrpjeti a da mu ne odgovori: 

- Ne mislite valjda da ćemo u galeriji kolo poigrati? 

- Gdje je Omer tu je i veselje! A veselja nema bez har- 
monike! — odgovori Nuraga, koji nije razumio ironiju 
gospođe Jevrosime. 

Omer je, bogdao krupan, prolazio kroz masu, koja se nekako 
sama od sebe razgrtala lijevo 1 desno. Iza njega je nastu- 
pila čitava kolona poznatih ličnosti, koje su se postrojile po 
pricipu poznatosti, ubjeđene da poznati trebaju biti s pozna- 
tim, a nepoznati s nepoznatim. Jer ako nisi baš dovoljno 
poznat, onda će te poduprijeti poznatost poznatijeg od tebe. 
Poznati se mreže kao zasebna kasta, 1 kad se lično ne zna- 
ju, pa na javnim skupovima, kakav je i ovaj, djeluju kao 
neka vrsta sindikata poznatih ljudi, koji momentalnim gru- 
pisanjem stavljaju drugima do znanja kome je gdje mjesto. 
Zato su sa pojavom Omera Pobrića, kojega je znala cijela 
bivša Jugoslavija, osjetili da je vrijeme za pregrupisavanje 
iz mase, pa su iz razmaknutih špalira istupali oni koji sebe 
smatraju poznatim. Bilo je u tom vojničkom iskoračivanju 

iz špalira neke hitrine, male nervoze, straha da nam Omer 
Pobrić ne promakne, a da se ne pridružimo eliti ovoga skupa. 
Za Omerom, koji je djelovao kao komandant generalštaba, 
odmah je istupio general Nedžad Ajnadžić, ratni komandant 
Sarajevskog korpusa, lijep kao neki poginuli heroj Kemala 
Ataturka kojemu je u nekoj turskoj provinciji, u kojoj je 
rođen, u nekoj njihovoj Rogatici, podignut dirljiv spomenik, 
sa suzom u herojevom oku, obavezno. Tu se našla i njemačka 
humanitarka iranskog porijekla Šeherzada Vakilzadeh, koja 
je svojom ljepotom i gracioznošću ovom skupu podarila in- 
ternacionalnu dimenziju. U koloni je koračao korpulentni 
pjevač Arif Ahmetašević, koji je jedan od prvih dodira sa 
slavom imao kada je jedne prilike u tramvaju pozdravio tele- 
vizijskog spikera Rinka Golubovića, misleći da se znaju iz 
školskih dana, pa se uveče sjetio da je pogriješio kada je u 
televizoru vidio tog čovjeka kako čita vijesti. A onda, kao iz 
bajki u kojima ordiniraju rasna i rahitična dobra vila, upo- 
slene da predskazuju sudbine na rođenju djece, pojavljuju 
se spisateljice Alisa Lekić i Indira Kučuk, koje su u privat- 
nim životima povezane sa mudžahedinima, revolverašima, 
slastičarima i raznovrsnim intelektualnim mafijašima. U 
koloni poznatih je paradirala i Zeliha Čerkez, sa šeširom i 
muštiklom, tetka bez portfelja u familiji vehabijskog kome- 
sara Fatmira, koja je svojim vezama sa Mosadom i Hama- 
som sredila izložbu amateru Fikretu Vršaninu u reprezenta- 
tivnoj Galeriji Novi hram. 

- Selam alejkum, ljudi! — podviknu Omer Pobrić, navik- 
nut na komunikaciju po koncertima, neko mu odselami, a 
većina promrmlja nešto, tako da je Omerov pozdrav djelovao 
kao zvanični početak događanja. 
Omer je stao pred vrata galerije, a pošto je s lijeva i desna 
bio špalir od nekoliko stotina ljudi, podrazumijevalo se da 
je Omer taj zvaničnik koji će dočekati velikog slikara kad 

siđe sa kočije. Gospođa Jevrosima nije mogla poverovati 
da baš Omer Pobrić preuzima predsjedavanje cijelom situ- 
acijom, i da tako drsko stoji pred vratima galerije, kao da 
je Novi hram neka kafana za kamiondžije, a ne renomirana 
galerija. Ona bi reagirala, a pošto je tu bio general Ajnadžić, 
kao predstavnik vojnih organa, ipak se odlučila da odšuti 
i vidi šta će biti. Kako bi ipak pokazala da na neki način 
ignorira besprizornu situaciju da jedan harmonikaš stoji 
pred vratima galerije, transparentno 1 energično je podigla 
katalog u visini čela i počela ponovo čitati tekst Aleksandra 
Adamovića. Utom spazi da na drugoj stranici kataloga ima 
još jedan tekst. Ko je autor? Nije moguće! Isuse Hriste! Fat- 
mir Alispahić!? Taj ekstremist! Taj vehabija i muhadžedin! 
Šta će Vršaninu jedan takav ološ kojeg bi trebalo na banderi 
objestiti? Sad će ona da vidi da li je iu ovom tekstu zastupao 
džamijske stavove i vrijeđao Srbe da su počinili genocid. 


Slikarska alhemija Fikreta Jahića 
U traganju za bosanskim vremenom 


Slikar Fikret Jahić hoda po tišini. Osluškuje. Ne bi li 
susreo kakav zalutali glas o nama. On bojama plijevi 
svoja hodoljublja po nepoznatom. Neko bi uzeo sjekiru 
pa sasjekao šiblje, prokrčio put, upalio fenjer... Fikret 
uzme boju i njome otpuhne prašinu sa zaboravljenih i za- 
gubljenih predjela naše unutrašnjosti. Onda, na kist, na 
prst, na krpicu, na slikarsku džidžu, natopi kolorit sna, pa 
tim sjajem nadmaglice uglača ono što je pronašao. 

Te njegove staze i bogaze nalik su na prašumu sjećanja 
kojom već dugo niko ne hodi, na zaboravljenu ostavu sta- 
rih stvari, na šipražjem i trnjem obrasle šumske staze, na 
podrume, zemunice, tavane, zamandaljene ladice i sehare, 

napuštene kuće i kolibe - gdje god se moglo skriti vrijeme. 
On hoda onuda kud već dugo ne hoda niko. Poput kakvog 
istraživača, pustolova, arheologa, alhemičara, koji bi da 
svojom putujućom, karavanlijskom, likovnom laboratori- 
jom oživi to što, dovraga, i jeste i nije živo. 

Kad u mermernim galerijskim odajama, u dekoru refle- 
ktora, kravata, brada, titula, karmina, štikli i sl., susretne- 
mo slike Fikreta Jahića, doima se to kao incidentan spoj 
izložbeničarske prakse sa motivima čija imanencija nije 
prikazivanje, već življenje u osami. Otuda slike Fikreta 
Jahića u različitim ambijentima govore različitim jezici- 
ma: u galerijama ih možete osjetiti u najdubljem otklonu 
od uzavrele stvarnosti, one su vanvremenski putnici koji 
su se tek igrom slikareve volje kod nas zaustavili, otud 
privlače pozornost, jer strše od ritma života koji pulsira 
svakom izložbom i njenim predstavljačkim prostorom; u 
kući, već, sa tim slikama možete voditi dijalog, muha- 
betiti, jer su namijenjene otkrivanju, suočavanju, dopu- 
njavanju..., ona, slika, kao da ima oči koje se otvaraju tek 
pred jednim gledačem; pak, te slike izložene u ambijen- 
tima svoga izvorišta, na kakvom tavanu ili u šupi, što će se 
teško ikada dogoditi, te bi slike govorile jezikom jedinstva 
sa tim izgubljenim prostorom i bezvremenom. 

Fikret Jahić nije ni prvi ni posljednji slikar, ni umjetnik, 
koji će pokušavati da uokviri izgubljeni motiv ili detalj. No, 
vjerovatno je jedan od rijetkih koji se sav predao traganju 
za izgubljenim vremenom. On, uistinu, živi svoje slike. On 
Je opsjednut traganjem za motivima koji su igrom sudbin- 
skog vrtloga istrenuti iz vidokruga života. On pod kišama 
i vrelinama pješači bosanskim selima, po kaljavim i 
prašnjavim drumovima, zastaje pred napuštenim kućama, 
razgovara sa sjenama, pticama, biljkama, sa kamenom 
i drvetom, raspituje se, probija se do zaboravljenih ta- 

vana, budžaka, ostava, do riznica izgubljenog pamćenja, 
kako bi iskopao kakav predmet, neku šaru koju su stvorile 
kiše, mrazovi i žege, koju će u stvarnosnom ili ma kakvom 
stilizacijskom okviru pretočiti u likovni svijet. 

Malo je znano da je neke svoje podloge Fikret Jahić ostav- 
ljao u herlavim šupama, da pokisnu, odstoje, da se omem- 
laju, uzlate i uzelene, kako bi dobile šlagvort za ispisivanje 
zapuštenosti. Neke je, opet, ostavljao duboko u šumama, 
pod pepeljastim gljivama i pod rumenom rujevinom, 
vjerujući ne samo u tehnički, već i u metafizički doprinos 
vajarskog umijeća netaknute prirode. Nekim slikama je u 
zametku govoreno, nad nekim proučeno, neke su slušale 
ezan, neke sazlijske kiše tonova, a neke Modru rijeku 
Maka Dizdara... Nema ni jedne slike Fikreta Jahića a da 
nije doživjela ovu metafizičku pripremu, od svog odras- 
tanja u ambijentu slikareve prirode, pa do obraćanja 
njenog tvorca. Te slike su metafizičkom nakanom spojene 
na hiperlikovnost i hipertekstualnost, kao mogućnost kon- 
taktiranja otvorene plohe sa svim dostupnim likovnosnim 
i filozofijskim doprinosima; u priremi, na tu sliku djeluju 
i priroda i riječ, i vjetar i zvuk, a slikar je tu tek dirigent 
koji će da pojača crte ovog mnogoznačenjskog, nespu- 
tanog, prirodoslovlja. 

Fikret Jahić hoda po tišini, i osluškuje. Danas je možda 
u Osmacima, u Devetacima, u Vršanima, u Međašu- 
-Stožeru, u Hrasnom... U podrumu neke kuće. Tamo od- 
goneta, čita, prepjevava šare koje je vrijeme ispisalo na 
nekakvoj sehari, vretenu ili ibriku. Iza tih šara je priča, o 
ljudima kojih odveć nema, i o čijem postojanju svjedoče 
tek predmeti koji su iza njih ostali; tu nedopričanu priču, 
kao dodirnuti trenutak njene vanvremenske ustajalosti, 
Fikret Jahić meće u ram, u kome slika biva tek otrenuti 
kamenčić mozaika jedne riznice svjedočenja. 

Slikar, dakako, zna da je neobuhvatno sve ono što je iza 
običnih ljudskih bivstvovanja ostajalo kao trag. On tek 
može uzeti detalj tog svijeta kao paradigmatski primjer 
jednog metasvjedočenja o treptajima koji nas uvjeravaju 
da nismo sami, da uz nas vazda hode i tragovi prošlosti. 
Kroz likovni opservatorij Fikreta Jahića ti treptaji se 
nekada prelamaju kao apstraktne, razlivene, patinaste 
plohe tišine; ponekad su to prepoznatljivi oblici koji, zbog 
slikareve nakane da ih ne razodjene od natruha vanvre- 
menosti i ustajalosti, djeluju umetnuto u kontekst naše 
životnosti; ponekad nad tim oblicima susrećete magličaste 
obrise razlivenih boja, ponekad višeperspektivnost samih 
oblika, što će reći da likovni svijet Fikreta Jahića, i kad se 
dotakne realističkog motiva, uvijek biva presvučen trep- 
tajem, snoviđelicom, nevjericom u bitak predstavljenog. 
Sa tih slika isijava filozofija neuhvatljivosti trenutka, i 
općenito — života, koji promiče poput predjela gledanih 
iz kupea brzog voza; njegova sveta ukletost može se tek 
osjetiti, a nikad do kraja definirati. Slikarska poetika Fi- 
kreta Jahića ne teži da zahvati ono što je neporobljivo, ali 
nastoji da to dokači tek u opsegu koji je dohvatljiv golim 
okom: u trenu, u prolazu, u osjećaju, u spoznaji da nam je 
dato tek da propratimo neuhvatljivo. 

Kada bi u literaturi tražili svjetovnik koji nalikuje 
likovnom životu Fikreta Jahića, vjerovatno bi se zaustavi- 
li u Makondu iz Markesovih Sto godina samoće. Jahić 
markesovski traga za čudima Bosne, za zaturenim i zabo- 
ravljenim značenjima oblika i predjela, pokušavajući da 
kroz riječ boje pošalje poruku o svijetu koji nas okružuje. 
Taj svijet nije uvijek sve što vidimo golim okom. Ima nešto 
i izvan i iznad nas. 

XIV 


- Patriotska stranka, molim! 

- Predsjedniče Svensere, pa majka mu stara, dokle ćeš ti 
zjale prodavat!? — trznuo je, kao i obično, Fatmir Alispahić 
predsjednika Patriotske stranke Svensera Mrzinu, koji je dok 
nije postao predsjednik bio poznat kao vlasnik auto-otpada 
u predgrađu. 

- Šta sam sad pogriješio? - upita Svenser, kao i obično, 
čovjeka koji je s njegovim životom napravio jedan grješan i 
uspješan eksperiment, dokazavši, valjda samom sebi, kako 
se od švercera auto-dijelovima može napraviti lider. 

- Jutros nisi ništa pogriješio. Treba mi jedan dobrovo- 
ljac, biciklista, da mi na trokolici prevuče ormar koji sam 
kupio. Trokolicu će nam posuditi u salonu namještaja, ali 
nemam šofera. 

- Zakad treba? 

- Odmah. 

- Odmah će biti! 

Fatmir je tog dana prvi put vidio Fikreta Jahića, koji će se 
poslije prozvati Vršanin, demobilisanog borca, ratnog Voj- 
nog invalida, jednog omršavljenog i skapalog čovjeka. 
Stojao je mirno u hodniku Patriotske stranke, kao što stoje 
osuđenici na vješala, dok ga je predsjednik Svenser tapšao 
po koščatim i oguljenim ramenima i govorio: 

- Evo našeg novog člana! Borac, invalid, moler! Kaže 
da zna voziti biciklo na tri točka, ha?! 

- Znam i na dva, ali se ne može taj ormar prevući na dva. 
Prizor je ličio na one scene iz filmova u kojima robovlasnici 
prodaju robove, pa ih hvale, a i robovi na trenutak pomisle 

kako nešto vrijede, čim neko o njima ima nešto lijepo reći. 
Poslije će Fatmiru naumpadati, ako ne i progoniti ga, ta sce- 
na demobilisanog borca kojega bjeli i napudrani predsjed- 
nik Svenser tapše i naređuje mu da nekome tamo desetom 
prevozi ormar. Ovaj demobilisani borac tada je u plastičnim 
papučama, kratkim pantolama 1 nekoj izlizanoj košulji sto- 
jao pred svojim dobijenim bitkama, na kraju ratnog puta, na 
kojem je dvaput ranjavan i na kojem je bezbroj puta mogao 
glavu izgubiti. Namjesto da ga čeka radno mjesto ili boračka 
penzija, hladovina i kahva, ovoga su borca sačekala gladna 
usta njegovih djevojčica. Ono malo njive iza kuće je moglo 
dati krompira, mrkve, sezonske salate, kokoške su mogle 
snositi po desetak jaja, sve su to on i njegova žena mogli 
namiriti, ali, djevojčice je trebao opremiti za školu, u kući je 
trebalo platiti struju, za zimu kupiti ćumur, a za sve to su tre- 
bale pare— ko ih izmisli. Zato je preko jednog svog komšije, 
uglednog kafanskog producenta Zize, dogovorio da okreči 
nove prostorije Patriotske stranke, a predsjednik Svenser 
Mrzina će mu za to ili nešto platiti, ili srediti neki pošten 
posao gdje se nešto plaća. Molersko gletovanje i meljanje, 
planirano da traje dva dana, rastegnulo se na čitavu heftu, 
pa je u međuvremenu isklofao tepihe Svenserovoj ženi, pa 
Svenserovoj dajdžinci, pa miješao beton pri izljevanju be- 
tonske ploče na vikendici Svenserovog sekretara. Dok je 
krečio zidove stranke, bio bi na usluzi Svenseru 1 ostalim 
rukovodiocima, ako im šta zatreba, da im ode po cigare u 
trafiku ili po kifle u obližnju pekaru. Fini su bili, i njega bi 
ponudili kiflom. Kući bi se vraćao praznih ruku, ali s nadom 
da je na pravom mjestu, jer je Svenser ipak patriota, ima 
tu Patriotsku stranku, malu ali odabranu, koja će da vodi 
računa o borcima poput njega. Zato se trudio da pokaže kako 
mu ništa nije mrsko, pa da predsjednik Svenser vidi kako je 
zaslužio da mu se nađe kakav posao, a on se posla ne boji. 

Prije rata je radio u Fabrici poliuretana, imao dobru platu, 
kuću napravio, meso svake sedmice jeo, kola japanska ku- 
pio, tako da nije fukara koja traži milostinje, već traži po- 
sla, da svojim rukama svoga hljeba zaradi. Njegovi su imali 
dvije hiljade duluma zemlje, išli na hadždž, bili pismeni, 
držali stoku, Srbe k'o kmetove držali, pa ih je ona država 
iza onog rata popljačkala i na državnu platu obavezala. On 
tu sad stoji uspravan, naspram svih nevolja, kakav mu je i 
djed bio kad su mu zemlju oduzeli. Neće ti ni on pasti na 
koljena ni pred kim do pred Bogom! Nije od života bježao 
ni kada je 1992. krenuo četnik da kolje i pali, već je među 
prvim pušku uzeo da pokaže čija je ova zemlja i ko je ovdje 
domaćin. Ma nije on ni zrno straha osjećao! Tri godine bio 
je ispunjen čežnjom da se bije sa tim kmetovima koji su do 
jučer k'o Kinta Kunte kopali na njihovim njivama, pa im 
bilo malo što su te njive oduzeli, već su krenuli i živote da 
pootimaju i zatru. U bitke je išao k'o u svatove. A 1 ovo sad 
su nekakve bitke. Evo, njemu je oduzeta fabrika u kojoj je 
radio, na poslovima s olovkom, na utovaru-istovaru robe, 
a mnogima su oduzeti životi, djeca, očevi 1 majke, dijelovi 
tijela, kuće 1 avlije. Elhamdulilah, opet je on dobro prošao, 
jer je iz ovog rata umjesto sa ordenjem izišao sa gelerima po 
cijelom tijelu, tako da ni gologuz ne bi mogao proći aero- 
dromsku kontrolu. Zato je zdrav i čitav, može pojest, može 
spavat, može sve. Ima kuću, ima dvije kćeri, ima ženu i ima 
njivu. A evo ima i priliku i čast da direktno sa predsjednikom 
Svenserom komunicira u pogledu krečenja stranačkih pros- 
torija, odakle bi i njega moglo ogrijati kakvo sunce. Sad je 
došao i taj nekakav Fatmir, što ga predsjednik Svenser plaho 
zarezuje. Njemu treba u stan ormar trokolicom prevući... 

- Ubrzaj! Vidi ga! Vidi ga! Satra se, k'o horoz kad prca! 
— podviknu predsjednik Svenser, poskakujući na stražnjici, 
svome ličnom vozaču, dajdži i podpredsjedniku Patriotske 

stranke, dok se sve ostale glave u autu okrenuše prema 
zadnjoj šajbni, da se klimaju od grohota i gledaju u krhko 
Vršaninovo tijelo koje je s golemim naporom upiralo da 
okreće pedala na trokolici 1 sustigne predsjedničku limu- 
Zinu. 

- Mani cirkusa, uspori, hoćeš da mi slupa ganje ormar! 
— reče Fatmir, koji se lomio između inercije kolektivnog 
kleberenja i otpora prema toj izrabljivačkoj sceni u kojoj 
se masni i napuderisani politički šverceri iživljavaju nad 
nemoćnim, u nuždi natjeranim, ratnim invalidom. 
Fatmir bi iskočio iz auta i priskočio u pomoć ovom jadniku, 
ali bi valjalo sudariti se sa tvrđavom od uvjerenja da je nor- 
malno da svaki predsjednik ima svoje pomagače i jirgete, 
jer niti može svako biti predsjednik, niti može predsjednik 
voziti biciklo. Predsjednik Svenser, njegov dajđa i podpred- 
sjednik, te njegov sekretar, koji su do prije koju godinu činili 
kolektiv auto-otpada, a koji su u vrijeme političke tranzici- 
je osjetili šansu za promjenom biznisa, pa su rasklapanje 
ukradenih automobila i prekucavanje brojeva motora i šasija 
zamijenili političkim švercom — posve su prirodno i veselo 
doživljavali ovu situaciju koja je u Fatmiru izazivala nelago- 
du 1 nagon za bježanjem. Ali ne može i on u svakoj situaciji 
ganjati mak na konac! Niti je on našao ovog demobilisanog 
borca da mu na trokolici vozi ormar, niti je režirao ovu situ- 
aciju da oni u autu idu ispred njega i da mu pokazuju put 
do nebodera. Njemu ne bi nikad naumpalo ovo iživljavanje 
sa ubrzavanjem, koje ga je podsjetilo na okrutnu dječurliju 
kad za biciklo vežu psa ili mačku pa ih vlačare za sobom. A 
ovaj ratni invalid koji mu vozi ormar, u svojoj je naivnosti i 
dobrohotnosti baš ličio na neku domaću životinju - na kozu, 
najprije — sav predat blejanju u ono što mu se naredi. Ratni 
invalid je morao skontati da auto ubrzava, mogao je Vidjeti 
kako se oni u autu smiju i čičkaju oko zadnje šajbe, ali on 

na to nije odreagirao ničim, niti im je mahnuo da uspore, 
niti se na njih ljutnuo, već je predano, vjerno, požrtvovano, 
nastavio da okreće pedale, da upire sve snage da ih stigne, 
jer je, pobogu, normalno da svako radi svoj posao — oni da 
mu se smiju, a on da okreće pedale. 
Dugo će se Fatmiru ova slika, i njegovo učešće u tom 
beščašću, vraćati u misao, i na san, pa će zbog toga jedno 
vrijeme ohladiti svoje kontakte sa predsjednikom Svense- 
rom, prigradskim švercerom auto-dijelovima, kojemu je 
pisao saopćenja, članke i intervjue, dok je ovaj to znao 
cijeniti u vidu materijalnih, zanatskih 1 fizičkih usluga, 
kakva je bila ova sa prevozom ormara trokolicom ili ona 
sa unošenjem ćumura Fatmirovoj prijateljici. Nastavio je 
Fatmir prema potrebi pisati saopćenja za Patriotsku stranku, 
ali jedno vrijeme nije išao u sjedište ove političke firme, iz 
zebnje da ne vidi onog ratnog invalida, Fikreta, prema kome 
je osjećao grižnju savjesti, neki moralni dug, koji nije imao 
čime izmiriti. U međuvremenu, Fikret je Patriotsku stranku 
okrečio u lijepe cvjetne boje, da sve bude kao ciklama, pa je 
čak po zamislima predsjednika Svensera po zidovima poli- 
jepio 1 mesingane lajsne, da izgleda bogato i zlatno, što na 
televizijskim snimcima treba narodu da ostavi utisak pros- 
periteta u koji će Patriotska stranka odvesti napaćeni narod. 
Prošle su možda i dvije i tri hefte od one situacije sa orma- 
rom, a Fatmir nije svraćao u Patriotsku stranku. Pozvali su ga 
jednom da neizostavno dođe, da otkrije nekakvo iznenađenje. 
- Predsjedniče Svensere, pa majka mu stara, ko ti te zube 
vještačke napravi, eto te k'o glumac u crtanim filmovima! — 
spika je Fatmir primijetio da je predsjednik Svenser svoje 
crne krnjetke zamijenio velikim porculanskim zubalom, 
koje mu je u ustima djelovalo kao komad keramičke pločice 
iz kupatila, zbog čega je više ličio na američkog mrtvaca kad 
ga nasmijanog spremaju u kovčeg, nego na živog insana. 

- Provali nas od prve! A stvarno, kako izgleda?! — 
sumnjičavo upita predsjednik Svenser, koji sad i kad se nije 
smijao, ispadalo je da se smije, jer su veliki bijeli zubi na- 
padno virili iz njegovih usta, kao kod Duška Dugouška. 

- Ma, super je, samo se šalim. Stvarno nije bilo smisla 
da narodu pričaš kako ćeš državu na selamet izvesti, a nisi 
u stanju sebi zube napraviti. Kakvi su ovo čupavci po Zi- 
dovima? — upita Fatmir i približi se jednoj od nekoliko sku- 
pocjeno uramljenih slika, koje su visile na zidovima sale za 
konferencije. 

- To ti je naš Pablo Pikaso! — kikočući se odgovori dajđa 
i podpredsjednik Džehdet što zovu ga Behdžet. 

- To smo dobili, pa uramili... — pođe predsjednik Sven- 
ser da objasni. 

- Mogao si i sam naflekati papir pa uramiti! Čije je ovo? 

- Našeg Fikre... Onog s trokolicom, sjećaš se? - reče 
podpredsjednik i dajđa Bundžur što zovu ga Džumbur. 
Fatmir je ostao zbunjen pred misterioznim spletom saznanja 
da onaj ratni invalid ima ikakve veze sa umjetnošću, koju 
predsjednik Svenser, iako nema veze ni sa slovima ni sa 
slikama, uramljuje u ovako skupocjene ramove. Otkud da 
onaj slika, i otkud da ovaj to uramljuje? A tu su 1 zubi pred- 
sjednika Svensera, koji svojom kupatilskom bjelinom akcen- 
tiraju ove dileme estetske naravi. U odnosu na rasprtljavanje 
tih pitanja, za Fatmira je bilo važnije da nekako povuče i 
ispegla ljagu koju je bacio na ovog dobrog čovjeka, koji mu 
je k'o mutav trokolicom vozio ormar. A kako sada povuči 
sve što je rekao? 

- Otkud on da slika? 

- Eto, slika... A pošto je ratni invalid, odlučili smo da mu 
doniramo ramove za slike. Kod Belmanovića smo mu ura- 
mili dvadeset slika, lakše će ih prodati — pojasni predsjednik 
Svenser. 

-Jelito onaj Belmanović što mu je brat zubar? — zaključi 
Fatmir Alispahić, i još se jednom ošacova predsjedničko 
zubalo, uokvireno u estradni osmijeh Svensera Mrzine. 

XV 


- Zidovi su k'o u novogradnji. Svaka čast! Mogli bi i sa 
kojom slikom da ih okitimo, da ne budu prazni... — predloži 
predsjednik Svenser. 

- Može, može, znam ja i to praviti! — prijavi se Vršanin 
za posao koji nikad nije radio, ali mu se činilo da će nekako 
nameljati tih nekoliko slika. 

... Tako je počelo. Znao je to Vršanin sve ove godine dok se 
s njegovim imenom i likom odmotavala nevjerovatna priča 
u koju, da mu je neko nekad pričao, bogme, ne bi povje- 
rovao. Otkud on da bude slikar, pa još ljekovitih slika, da 
pusti dugu kosu, kao onaj Sifetov sin bintliz i droger, da ga 
snima državna televizija, a on da izigrava čudaka i mimosvi- 
jeta mimo svoje volje, ali zbog svoje potrebe?! Šta da radi? 
Nije on birao ovo slikarstvo, već je slikarstvo izabralo njega. 
Za njega je to zanat, kao i svaki drugi, ravan malterisanju, 
gletovanju, molerisanju, zidanju, postavljanju šlauf-vage ili 
pravljenju 'vakve i 'nakve marke betona. Neko hoće lijepu 
betonsku ploču, neko vijenac na krovu, a sad se trenutno 
u njegovom životu traže slike 1 prilike. Pošto je on majs- 
tor od svega — oči vide, ruke prave — tako se očas snašao u 
slikarskim fanglama. Kako ga je slikarstvo begenisalo, tako 
se 1 on verzirao, pa je nakon faze sa mrljotinama prešao na 
iscrtavanje šablona sa poznatim graditeljskim motivima i sa 
cvjetovima, da bi mu vremenom ruka postajala slobodnija 
i vičnija, a potom i posve suverena u iscrtavanju zaželjenih 
motiva. Talenta za ljepotu mu nije falilo, pa se začas snašao 
u slikarstvu. Što je više bivao egzistencijalno vezan za 
slikarstvo, to se više trudio da ovlada zakonitostima svoga 
hljeba, pa je posebnu pažnju posvećivao onome što drugi 

nisu mogli ostvariti, kao što su dubinske perspektive na 
slikama, taj trodimenzionalni sloj koji je činio da njegovi 
predmeti lebde iznad ili pored same slike. Ali, mrljotine sa 
kojima je počeo, bile su presudne za upravljanje njegovog 
života u tokove koji su ga doveli do medija. Na kraju, te 
mrljotine nije on izmislio, već ih je pokupio iz Fabrike po- 
liuretana, gdje su sa srebronitratom rastvarani hemijski spo- 
jevi, koji su davali fantastične i nijansirane figure. To je prvo 
što mu je naumpalo kada je došao kući s obećanjem da će 
predsjedniku Svenseru slikama okititi ružičaste i mesingane 
stranačke prostorije. 

- Evo sam napravio desetak, pa ti predsjedniče vidi je li 
ti se koja sviđa? — reče sutradan Vršanin, razlistavajući mapu 
papira, na kojima su titrale razlivene, čupave, apstraktne fig- 
ure, nalik na mrlju od soka cvekle kad padne na bijeli tepih. 

- Ovo bi se mojoj ženi dopalo. Išlo bi nam uz tepihe. 
Kako si ovo naslikao? 

- E, to je tajna. Najvažnije je da ti se sviđa. Mogu ja još 
toga napraviti, u kakvim god bojama hoćeš. 

Fikret Vršanin nikada nije saznao, a mogao je tek slu- 
titi, kako mu je jedan stomatološki 1 estetski problem, u 
predsjedničkim a ne u boračkim ustima, odredio životnu pu- 
tanju. Jer da jedan zubar i jedan staklar nisu bili braća, pa da 
račun za vještačke zube nije mogao biti opran kroz uram- 
ljivanje slika, nikada se ne bi neko sjetio da mu u ekskluzi- 
vne ramove metne njegove amaterske mrljotine, te mu ih 
velikodušno pokloni i tako ga gurne da se za život bori sa 
kistom u ruci, namjesto sa mistrijom i fanglom, a što mu 
je bila poratna perspektiva. Na ove se okolnosti nakalemila 
potreba Fatmira Alispahića da putem novinskih tekstova o 
ljekovitim slikama i medijskih utjecaja iskupljuje svoj ira- 
cionalni grijeh prema Vršaninu, pa je to slikarstvo ubrzo 
mašilo zidove Patriotske stranke. Ovako se ponovo odmo- 

tala čudnovata priča, iz pera medijskog pustolova, koji je u 
mladosti uživao da likove iz stvarnosti medijski oblikuje u 
simulakrume, namjesto da taj božiji suverenitet ograniči na 
literaturu, i da na miru ostavi stvarnost koju je Bog stvorio. 
Svevišnji mu je, kako 1 priliči, pravom mjerom vratio, jer 
su većina onih kojima je iz zafrkancije davao svoju pamet 
i pismenost, dogurali do najviših pozicija, do ugleda, ma- 
terijalnog i kadrovskog rahatluka, dok je on kao magistar 
književno-historijskih nauka postao izdavač potvrda o smrti 
u jednoj općinskoj administraciji. A Fatmir tada više nije 
imao motiva da se bavi političkim kreacijama, pa se pokorio 
pred dugovima koje je plaćao za svoje petljanje u božanska 
određenja. ...Ako smo tebi dali dar mišljenja, govora 1 pis- 
menosti, a ti si taj dar dao drugima, koje nismo darovali, 
onda ćemo tebi dati njihovo nemanje, a njima ćemo ostaviti 
ono što je dato tebi, a što si neovlašteno dao njima. Fatmir 
je kasno, kad je već pogubio ovozemaljske motive, pročitao 
poruku o bogohulnosti prepravljanja tuđih života. No, 
on u tu kategoriju ne može svrstati slikara Vršanina, time 
što Vršanin nije uzurpirao nikakvu političku i finansijsku 
moć. Ako je tu bilo šta nečasno, bilo je opet u Fatmirovoj 
stvaralačkoj strasti da jednog slikara amatera, sa prosječnom 
slikarskom tehnikom, odvede do medijskih i predstavljačkih 
uzvisina na koje se neće uspeti ni mnogi akademski slikari. 
Je li to grijeh prema mnogima koji vrijedno rade u svo- 
jim provincijama, a nikada ne dožive da imaju izložbe u 
glavnom gradu i da mediji iz metropole o njima objavljuju 
tekstove 1 reportaže? Fatmir je bio siguran da je to pravda 
prema Fikretu Vršaninu, koji je zavrijedio otvorene puteve 
i razgalu duše. Možda je ovaj neprirodni raspored najprije 
stvorio zabune kod samog Fikreta. 

- Fikrete, gospodine, a da ovi tvoji čupavci nemaju 
kakvu magičnu moć? Čim ih pogledam soba mi se prestane 

vrtiti u glavi. Odmah sam hazur još jedan špricer oboriti — 
reče Fatmir i nazdravi rukovodstvu auto-otpada koje je sada 
vodilo Patriotsku stranku. 

- Mogao bih da ti na te tvoje naočare nacrtam po jed- 
nog čupavca! — predloži mu Vršanin, a ostale zvanice na 
obilježavanju godišnjice Patriotske stranke se nadovezaše 
na zafrkanciju sa misterioznim slikama i Fatmirovim 
naočarima. 

Sutradan je Fatmir nanijetio da ispuni obećanje i u neke od 
novina za koje je pisao plasira koju riječ o ratnom invalidu 
koji smiraj nalazi u islikavanju lirskih tonova, ali ne zabo- 
ravlja drugove koje je izgubio, rane koje je zadobio, bitke 
koje je dobio, u ime budućnosti Bosne i Hercegovine. 

Tako je začeta priča koju će literarne iskre odvesti od njen- 
og prvobitnog nijeta da bude javno slovo o jednom borcu i 
slikaru, već će postati fikcija u koju će uploviti i njen glavni 
junak i mnogi drugi koji će u samoj priči i u ljekovitim slika- 
ma pronaći adresu svoga kreativnog 1 životnog dopisivanja. 


UMJETNOST: Fikret Jahić Vršanin, likovni sihirbaz 


Moje su slike ljekovite 


| 
| 
| 
| 
| 
I 


IE MATE KUČUK SORAUE. U tim višegodišnjim putešesvijama po Kedorae SET 


T uzlanski slikar Fikrer Jahić tuzlanskom kraju, Vršanin je naučio raspoznavati hraniti se šumskim plodovima, i 


Vršanin jedna je od najzani- obilaziti mjesta na kojima je po-—{ 
mljivijih likovnih pojava u ljekovite biljke, od kojih neke koristi za hranio svoje slike da zriju na 
BiH. Njegove slike prolaze S22C. KO o. sp za Sdekać mjestima. pozitivne energije. U | 
specijalni ciman, jer po- = spravljanje boja ili otisaka na svojim slikama = im višegodišnjih putešesvi 
red završne slikarske dorade, Vrša- po tuzlanskom kraju, Vu 

POJAVE. 


Vršaninove slike poho- 

de meleki, i ostavljaju 

svoje tragove na pla- 
pri 


Ju doslikavao čajevi- 
ma (sokovima od lje: 
kovitog bilja. kao. 


nerbarljumskim pri 
mjercima ovog bila. 
polio Kalfeki = te nanljetio odrođonoj 

bolesti, 


Il UMJETNICI Fikret JAHIĆ 


SaljekovitaC 


su ljekovite 


Poznati tuzlanski U ističe kako su njegova djela specifična jer ih u jednoj f=7' 
prepušta rukopisu prirode, da kiše, vjetrovi, njegovi ili mrazovi, ispišu svo 


Piše: 
palreaa) MUSTAFIĆ 


ki slikar Fikret 
JANIČ je jedna je "es 
jzanimljivijih. likovnih 
Pojeva u BIH 
slike prolaze 


+ VI 
zavi ispišu svoje. 
um Vrtlozi 


dobra i zla 
_ Potom svaku sliku obradi 


SLIKE KOJE 


ZRACE 


ZDRAVLJEM 


Jahić svako platno ostavi u prirodi 


nekoliko dana da "akumulira" IVZ2Z = 223) 
pozitivno nastr = naziItivnu eneraiiu. a zatim u7 

Pred izložbu levhi Fikreta Vršanina 
u Galeriji Novi hram u Sarajevu 


Salvador iz našeg sokaka 


Piše: Fatmir Alispahić 


NAJAVA U subotu, 24. 
IV u 18 sati, u Galeriji 
Novi hram, bit će otvore- 
na izložba pod naslovom 
"Mehlem  levhe"', = tuzlan- 
skog slikara Fikreta Jahića 
Vršanina. 


METEOR  Kakvu intrigu 
sobom nosi ovaj tuzlan- 
ski slikar, pa da se o njemu 
snimi film, da mu se priredi 
izložba u reprezentativnom 
galerijskom prostoru u Sa- 
rajevu? Desetine slikara 
iz provincije neće nikada 
izlagati u Sarajevu; za 
njih niko neće čuti, izvan 
granica palanke. Vršanin je 
preko noći dospio u centar 
bosanskog svijeta. Zašto? 


IZBJEGLIK Fikret Vršanin 
je rođena zvijezda! On je 
Elvis J. Kurtowich u origi- 
nalu. U njemu stanuju liko- 


vi iz pjesama "Zabranjenog 
pušenja". Pa i Sidranovi 
filmski junaci. On je lik koji 
je uspio umaći piscima i 
skrasiti se u životu, podno 
Vršana, brda povrh Tuzle. 
Krhka tajna, kao iz bajke, 
kao iz Kumrovca, izbija na 
vidjelo. Javnost će ugledati 
odbjegli lik, a Vršanin će 
vidjeti Sarajevo, u kome ide 
voz uz Miljacku. ...A nigdje 
lokomotive. 


GALANTERIJA Genije 
se prepoznaje na detalju. 
Kada je u Vršaninov dom 
ušla ekipa FTV, Vršanin im 
je ispričao kako ima prob- 
lemima sa kolima koja je 
kupio za 500 KM. — "Svakih 
500 metara iskoči mi točak. 
Ja se ne nerviram. Izidem 
iz kola, prostrem karton, 
legnem i galantno naštelim 
točak". Vršanin je najavio 

da će— "u čast izložbe u Sa- 
rajevu dugu kosu galantno 
ofarbati u ljubičasto sokom 
crnog duda "'. 


EKSTRAVAGANCIJA  La- 
hko je prepoznati folirante. 
Jedan je slikar u Sarajevu 
prodao štos star 40 godina: 
u Evropi su se 60-tih slikale 
gole žene po izložbama. Da- 
nas takve kopije mogu fas- 
cinirati jedino provinciju. 
Ekstravagancija je origina- 
lan proizvod. Neponovljiv. 
Prirodan. Salvador Dali je 
ozbiljno mislio da su njego- 
vi brkovi antene za kontakt 
sa vanzemaljcima. = Fikret 
Vršanin je ubijeđen u ljeko- 
vita svojstva svojih slika. 
U to su ubijeđeni i konzu- 
menti. Neponovljiv je Dali. 
Neponovljiv je Vršanin. 


ZRAČENJE Šta =—je 
Vršaninova. teorija? On 
tvrdi da materija zrači. — 
"Zašto nas u bogomoljama, 
bibliotekama, = fakultetima 
obuzme osjećaj smirenosti? 
Zato što je tu velika kon- 
centracija pozitivne ener- 

gije'! — tvrdi on. Po njemu, 
ljekovito bilje i korijenje 
zrače mehlemom za koji su 
stvoreni. Zato on slika so- 
kovima i čajevima. Prenosi 
otiske i reljefe bilja na plat- 
no. Svaku sliku nanijeti mo- 
litvom. U izložbi "Mehlem 
levhe ", molitva je utkana u 
ljekoviti kontekst. 


SVJEDOCI Muhamed. iz 
Međaš-Stožera osvjedočio 
se u ljekovitost ovih slika: 
— "Da prostite, mokrio sam 
krv. Otkad ujutro i uveče u 
Vršaninove. slike gledam 
po 19 minuta, okrenut pre- 
ma Kibli, da prostite, više 
ne mokrim krv. Ozdravio 
sam." Zijo M., menadžer 
koji ugovara = nastupe 
pjevača po kafanama, u 
zemlji i inostranstvu, imao 
je raznih sandžija. — "Ot- 
kad po 19 minuta gledam u 
Vršaninove slike, više me ne 
bodu sandžije, a i posao mi 
je krenuo bolje". 


HAGIOGRAFIJA — "Ja 
sebi ponekad ličim na 
pračovjeka, = koji ujutro 

uzme luk i strijelu i ide u 
lov, da prehrani porodicu" 
— kaže Vršanin koji svako 
jutro pod miškom nosi sli- 
ku-dvije, u čaršiju. Kući 
se vrati jal s ulovom, jal 
bez ulova. Kod kuće su mu 
žena, i dvije šćeri. Čekaju. 
On ne radi nigdje. Osim u 
lovu. Galantno opremljena 
njegova slika košta, na pla- 
Jfonu, 200 KM, a na krovu, 
jedva 300 KM. Ne žali se. 
Narod kupuje slike. Najjef- 
tinije su. 1 pride, ljekovite. 


FOTOGRAFIJA Akoje neko 
i sumnjao u Vršaninove nat- 
prirodne moći, demantirat 
će ga ova fotografija. Kažu, 
Božije je davanje da se nad 
njim, kao tuš, raspu dugini 
snopovi sunčeve svjetlosti. 
Eksperti za fotografiju su 
zagledali ovo čudo, i nisu 
mogli pronaći nikakav sum- 
njiv trag. Sumnjiv je jedino 
Vršanin. 


IDIĐIK (DANU IV UHK (CILJ 
Živimo kraj svega i svačega. 
Opetujemo. Kreativni deko- 
nstruiraju zatečeno. Svjes- 
no. Vršanin to čini instink- 
tom. Sve što je danas, već 
je jučer. Nema konačnog. 
Nema željenog. Možda je 
i ova izložba u Sarajevu 
prikaza?!!. Vršanin će se 
vratiti kući. Zašiljiti motiku. 
I kopati. Posijati luk. Kilo 
sljanca je deset maraka. 
Onda će malo slikati. Pa 
malo loviti. Pa šćeri kupiti 
knjige za fakultet. Pa uplati- 
ti struju. Pa načupati ženi 
žare za pitu. Onda će famili- 
jarno dekonstruirati pitu. 


ODJAVA Fikret Vršanin je 
nov. Zasad. Njegov poten- 
cijal je u talentu da ne za- 
stari. 


(Objavljeno u "Ljiljanu "') 


Galantno ć 
ofarbati u Mubičesto 


jemo da je kritičar Er 
Kazaz oduševljen, 
je rekao — Vršaninovom pra- 
ktičnom primjenom teor 
"dekonstrukcije. Po njemu, 
'WVršanin na kraju povijesti! 
dekonstruira sve što se-u li=| 
Skovnom svijetu smatralo ko= 
načnim. — Vršanin je antilike 
u sopstvenoj antidrami. Ka= 
da kao takav postane lik, u 
drami, kad se ustali, on na= 
novo dekonstruira postignu- 
to, i tako, neuhvatljivo, u ne= 


MU dogled — rekao je Kazaz. 

FENOMENI 


FIKRET VRŠANIN, LIKOVNI SIHIKBAZ 


U Galeriji "Novi hram" u Sarajevu, 24. aprila 
2004., bit će otvorena izložba slika pod naslo- 
vom "Mehlem levhe", čiji je autor Fikret Vršanin 
- jedini slikar na svijetu koji spravlja ljekovite slike 


Jakob Fi 
veliki finije 


Finci: On je "predsjednik _je- 


osvajač, ali ja se os; 
musliman koji je 

obavezan da na dobrotu od- 
govorim dobrotom. Nastojat 
ću u narednom periodu da 
islamsku likovnost unesem i u 
katoličke i pravoslavne crkve. 
Baš bi bilo dobro da pored 


čudo. Posljednjih p 
likom fotograričijjh 


Dobrog će 
dovući zaprega 


pa u njihovo r 

funkcije riječi. Moji 

ma stalo do onih koji nogu da 
ih osjete. Ako sam ljudima bi- 
tniji od mojih slika, onda im 
moje slike ne mogu pomoi 
kaže na kraju Fikret 


Svetog Save stoji levha, gleda. Obeć 

XVI 


- Evo ga! — povika neko, a masa se poče gibati prema 
ulici, i u tom se kretanju izgubi onaj špalir za doček slikara 
Vršanina. 

Pred vratima galerije su ostali samo Omer Pobrić, kojemu 
bi bezveze da napušta tu dočekujuću poziciju, te ukupno pet 
pacijenata u redu, na čelu sa Nuragom. I oni su pomislili da se 
pridruže masi koje se valjala prema kočijama sa Vršaninom, 
ali su svi očas procijenili da bi prioritet svojih zdravstvenih 
tegoba bagatelisali i razmutili sa ostalim narodom koji je tu 
došao zbog prodavanja Zjala, a ne zbog životnih problema. 

Kočija se zaustavila, plava rotacija na policijskom motoru 
se okretala, konji su protegli vratove kao na starim slikama, 
Vršanin je ustao prije nego se kočija smirila pa se malo zate- 
turao, tajac je nastao, čekala se neka riječ, od njega ili od ne- 
koga, pola ljudi je otvorenih usta gledalo u to slikarsko čudo, 
kao da prisustvuju javnom, transmedijalnom oživotvorenju 
historije 1 teorije umjetnosti, a drugo se pola ljudi smijuljilo 
i gurkalo, ali sa trunkom sumnje u svoj podsmijeh, jer se još 
nije znalo na šta će sve ovo izaći, na historiju ili na cirkus. 

- Bravo! — uzviknu neko iz sveg glasa, koliko ga srce 
nosi, a neko treći pljesnu rukama, što se za sekund-dva pret- 
vorilo u gromoglasni aplauz koji je trajao, i trajao, a niko ne 
bi znao reći ni čemu je služilo to ,,bravo"', ni to pljeskanje. 
Vjerovatno je Vršaninovo ustajanje sa sećije u kočiji uz- 
rokovalo osjećaj da je priredba počela, pa treba glavnog 
pjevača ili glumca osokoliti, pozdraviti, kako i priliči kulturi 
gostoprimljivosti. Publika je tu u ulozi domaćina, hem je iz 
Sarajeva, a Vršanin nije, hem je došla prva, a Vršanin do- 
lazi posljednji. Vršanin ni ovom prilikom nije znao propise 

ponašanja, ali je razumio da bi najbolje bilo malo promrdati 
glavom lijevo-desno, da dlake poskoče, da se u toj autori- 
tativnosti duge kose pogube sva pravila. Njegovo treskanje 
glavom publika je očitala kao sastavni dio priredbe, kao neku 
poruku, gest, kao isprobavanje žica na gitari, prije nego što 
svirka počne, u stilu: ,, Dobro veče, Sarajevo!"', pa se aplauz 
za nijansu pojačao, što je Vršaninu dalo za pravo da pomi- 
sli kako je učinio pravu stvar. On je još jednom promrdao 
glavom, ali se sad aplauz stišao, i prestao, zbog čega je osje- 
tio malu tremu u neznanju šta sad da učini. Sjetio se Djeda 
Mraza kad bi dolazio u Fabriku poliuretana, pa pitao djecu: 

- Čeka li me neko ovdje!? 

- Čeka, čeka! — progrmi Omer sa dna platoa, a situacija 
se napravi najbolje što je mogla, narod se razmače, špalir se 
formira, Vršanin kroči prema sarajevskom tlu, a Omer krenu 
prema njemu da ga dočeka. 

- Ko čega taj dočeka, al' ne čeka do vijeka, kome treba 
mlijeka, lijeka, kerefeka! — iznabraja Vršanin razne rimovane 
riječi, sada svjestan da šta god kaže ne može ispasti loše, što 
je i narod razumio kao neku vrstu relaksirajućeg sadržaja, pa 
su se začuli osmijesi i usamljeni pljeskovi. 

Fikret Jahić Vršanin i Omer Pobrić se na sredini platoa pred 
galerijom, na pola puta od kočije do vrata galerije, izgrliše 
kao najrođeniji, sa širokim osmijesima, prolomi se aplauz, 
jer je ta scena ličila na dodjelu neke svjetske nagrade, na 
neko čestitanje, pa ne bi bilo smisla da se takva ceremonija 
ne uljepša pljeskanjem. Vršanina ponese ta atmosfera, iz 
koje je vidio da je sve dosad besprijekorno uradio, pa će u 
tom duhu biti 1 šta god još da uradi. Osjetio je potrebu da ga 
ljudi ugledaju kao pravog umjetnika, koji je majstor i boja i 
riječi, umije da slika, piše, liječi. Naumpade mu poezija koju 
je lično napisao kad je bio najzaljubljeniji u svoju Fuadu, a 
Fuada je sada tu, u masi, pa nek" vidi kako stara ljubav nije 

usahla i kako se iskazuje pred ovolikim svijetom, u glavnom 
gradu Bosne i Hercegovine. Vršanin stade pored Omera i 
okrenu se prema masi: 

- Može li jedna moja poezija? — upita Vršanin, a Omero- 
vo prisustvo je intoniralo situaciju kao na koncertima, pa je 
ličilo kao da će se ovog časa razvući harmonika. 

- Možeeee! — začu se iz više grla. 

Nastala je tišina. Iako je prisustvo Omera Pobrića situaciju 
obojilo sevdahom, u iščekivanjima onoga što će Vršanin reći 
ipak je prevladavao njegov filozofski, misteriozni imidž. Iz 
pojave koja komunicira s Dobrima, s tajnim silama prirode, 
a uz to nosa frizuru Sai Babe i drugih ovozemaljskih mu- 
draca 1 gurua, mogle su samo poteći vječne istine, kakve 
ne može izgovoriti ni ponajbolji pisac. Ljudi su od slikara 
koji liječi očekivali poeziju koja liječi, magijom stihova i 
slikova, sazvučjem riječi 1 misli, a govor te poezije bi trebao 
biti milozvučni eho Božije Milosti koja prisutne časti svojim 
prisustvom. A Vršaninu je na pameti bila njegova Fuada: 
Čežnja za tobom, Fuada 
Svakim danom je sve jača 
Da li ja uopšte znam 
Šta je to što se naziva sreća 
Gledam oko mene 
Nepoznati ljudi 
Uzalud okrećem glavu 
Na prazne povike sreće 
Voljena moja Fuada 
Vraćam se tebi 
Željan svega što u tebi ima 
I nigdje ljepše mi biti neće 
I nigdje toliko sjaja 
Kao u srcu moje Fuade 
I mog rodnog kraja 

Vršanin odrecitova kompletnu poeziju i primijeti da ljudi 
uopće ne razumiju kako je to kraj poezije, već su se nekako 
taman naštelili da čuju glavno. Jedni su gledali u nebo, jedni 
blago iznad njegova čela, jedni preda se, a malo je ko gledao 
u njega, što znači da su se svi bili zadubili u mudrost, kao što 
se ljudi u zahodu zadube u jednu tačku, pa ni sami ne znaju 
gdje su. Omer, najvičniji u scenskim nastupima, prvi skonta 
da je Vršaninu ponestalo poezije, pa sa širokim osmijehom 
situaciju premonta na veselje: 

- Ima li aplauza u Sarajevu?! — a aplauz se prolomi k'o 

kiša. 
Utom Omer pokaza Vršaninu rukom prema galeriji, kao 
kad jedan predsjednik države dočekuje drugog predsjednika 
države, a brojne delegacije na tom samitu lidera, praćene 
širokim narodnim masama, krenuše za njima. Šteta što je 
taj put trajao desetak metara, da je barem kilometar, pa da 
se po tabijatu osjeti uživancija tog koračanja na čelu kolone, 
dok se u čelo slijevaju potoci ljudi koji se voze iza prvopla- 
siranog. 

- Gospodine, Vršanine, druže, halo, čujte... — nabrajala 
je gospođa Jevrosima Stefić dok se njen klavirski glas, pot- 
pomognut elegantnim mahanjem ruke, nije kroz aplauze i 
osmijehe probio do Vršaninove pažnje. 

Ko mu to sad remeti ovo predsjedavajuće hodanje? Ko mu 
se prska u ćeif? I onako je malo tih predsjedavajućih ko- 
raka, sad još treba da zastaje pred centralnim događajem, 
pred ulaskom u galeriju. A ko su sad ovi ljudi što su se pred 
vratima postrojili k'o kokoške? Neka žena se šeširom k'o u 
kauboja. I nekakav čovjek ispred nje, što je napravio facu 
kao da će se ovog časa usrati ili zaplakati. 

A u Nuragi se skupilo sve na kamaru. Srce mu je zatrep- 
talo. U guši ga stegnulo. Pred očima mu Lebiba dok gleda 
u plafon. Čuje sat kako othukuje i uzima im preostalo vri- 

jeme. Nema on više kud! A tu pred njim, uživo, Vršanin, u 
čijim je rukama, u čijim je slikama, šarafciger za Lebibino 
ozdravljenje. Hodali su oni po doktorima, a svi doktori su 
k'o poreznici, otimaju pare, a ni za šta. Ni u jednom dok- 
toru Nuraga nije vidio insana koji razumije koliko je njemu 
teško. Pa on Lebibu svoju voli kako nikada nikog nije vo- 
lio! Mater jedva da je upamtio, više u sjećanjima koja je 
sam sebi napravio, nego što je tih sjećanja stvarno bilo. Svo 
djetinjstvo i svu mladost težio je da ima svoj zagrljaj, gdje će 
se šćućuriti prije nego što svane, gdje će mirisati san 1 top- 
linu, vraćati ono što mu je oteto... Taman se obikao. Skućio 
se pažnjom. Kad mu je mati umrla on nije ni znao šta je 
smrt, 1 hladnoća, a sad zna, jer je ušao u toplo i milo. Pomi- 
sao da bi mogao ostati bez Lebibe u njemu se nije događala 
kroz riječi ili slike, već kroz grč, ravan nagonu Za disanjem. 
Otud se zgražavao nad hladnoćom ljekara, koji su njegovu 
Lebibu vidjeli kao zbir bubrega, džigara, slezena i crijeva. 
Ne može se o njegovoj Lebibi pričati kao što automehaničari 
pričaju o karburatorima, teflonima i klipovima. Otišlo ovo, 
zakrčilo ono, promijeni ovo, crklo ti ono... Ljudski bi čovjek 
vidio da on bez Lebibe ne može živjeti, pa bi makar manje 
pričao o novim ulaganjima u opravljanje Lebibe. ...Kao da 
je Lebiba stvar, a ne život! Nuragu su iscrpile te prevare, 
uzaludne nade i teški porazi. Nije više vjerovao ni jednom 
doktoru. Bio je zreo da povjeruje u pravu istinu. Osjećao je 
da je istina tu, pred njim. A to nikada prije nije osjetio. Kad 
da se njegova prestrašena i umorna duša uhvatila za prvo 
opipljivo uže nade. Zaigrao mu je živac na usnama, zatrepta- 
la duša, drhtale su mu noge, kao da će se srušiti 1 obalijestiti. 
Neka mu se izmaglica stvorila pred očima, protrljao je ono, 
pa ovo oko, dlan mu je ostao vlažan. Jesu li to suze? Otkud 
suze? Šta god je, kako god je, ovo je prva opipljiva nada u 
Lebibino ozdravljenje. Ovu šansu on ne smije ispustiti. 

- Halo, čujem, halo! — odvrati Vršanin i priđe pred Nura- 

gu 1 gospođu Jevrosimu. 
Nuraga je u njega gledao razgoračeno, jer mu je ona 
izmaglica punila oči, pa je on morao oči da širi, kako bi 
uopće gledao. Vršanin je spazio ovog čudnovatog čovjeka, 
koji je pravio čudnovate grimase, kao da će plakati, ili će se 
usrati, a sad je u njegovim očima Vidio i neku vlagu, nalik na 
suze, ali, što će plakati kad niko ne plače, ili je možda to neki 
luđak, pa plače iz dosade?! Nije mu bilo lagodno posvetiti 
pažnju ovoj gospođi, dok čovjek pored nje širi uplakane oči 
i pravi čudne grimase. 

- Ovo ovdje što nas vidite — pokaza gospođa Jevrosima 

na Nuragu ispred sebe i tri figure iza sebe — to su ljudi koji 
su vam došli iz zdravstvenih razloga, pa bi trebalo da imaju 
prioritet. 
Auuuu, sad Vršaninu postade jasno što se onaj čovjek tako 
ponaša! Ili ima probleme sa očima ili sa probavom. Sve je 
bolje nego da je budala! Kako sad da riješi ovu situaciju? 
Okrenuo se lijevo i desno, zamrdao malo kosom, ali mu 
nikakva riječ nije naumpadala. Utom gospođa Jevrosima 
upade s pitanjem: 

- A hoćete li negdje u galeriji imati neku ordinaciju za 

pregled? 
Kakva sad ordinacija i kakvi bakrači? Pa nije on doktor da 
pipa ljude! Šta sad ova gospođa misli, da će joj on reći da 
se skine, da je on razgleda? Ovo je neplanirano. Mora to 
nekako izvrdati. 

- Moja žena je teška hasta, oboljela je na ženskim org- 
anima, ja sam došao umjesto nje — reče Nuraga. 

Nastao je tajac. Sekundu, dvije. Nuraga je u klovnovsku gri- 
masu izvitoperio usne. Borio se da ne brizne u plač. Utom se 
prolomio gromoglasan smijeh u publici. Uslijedio je aplauz, 
kao nagrada za izvedenu tačku u cirkusu. Mnogi su Nura- 

gin istup razumjeli kao otvaranje hepeninga, kao zafrkan- 
ciju, koja se nadovezala na suludu predstavu o postojanju 
slikovne ordinacije u galeriji. Teško je bilo razlučiti šta je 
ovdje hepening, a šta je stvarnost, da li Vršanin stvarno liječi, 
ili je to tek umjetnička persiflaža industrije nadriljekara i 
babskih lijekova, da li su ovi ljudi tu stvarno neki bolesnici 
- a koji bi to još bolesnici došli po lijek u galeriju? - ili su to 
neki unajmljeni nižerazredni glumci koji treba da upotpune 
ovaj hepening sa kočijama, bijelim mantilom 1 ljubičastom 
frizurom? Zbog toga se jedan broj ljudi grohotom nasmijao 
Nuraginoj izjavi da je on došao na pregled ženskih organa 
umjesto svoje bolesne žene, a čemu je doprinosio i Nuragin 
groteskni lik, zaustavljen u grimasi između plača i smijeha. 
Uostalom, ko je vidio da neko plače pred galerijom? To može 
biti samo gluma. Napose, ovaj čovjek, zapravo glumac, koji 
je umjesto svoje žene došao kod doktora, obučen je kao 
cirkuzant, ima šarenu košulju i šarenu kravatu, tako da se 
baš lijepo uklopio u koncept multimedijalnog predstavljanja 
ljekovitih slika i ljekovitog slikara. Nekoliko studentica sa 
komparativne književnosti, koji su ove situacije učili kroz 
više predmeta, sa oduševljenjem su ugledali oživotvorenje 
teorijskih postavki o intermedijalnosti, pa su Nuraginu iz- 
javu čak popratili povicima, kakvi se čuju na premijerama 
filmova i na krajevima pozorišnih predstava. 

Vršanin se mahinalno pridružio vladajućim vjetrovima, gro- 
hotu i rastućem raspoloženju, pa nije ni primijetio Nuragino 
u grimasu skamenjeno lice, koje je dodatno, kao glumački 
geg, nasmijavalo masu. Ni sam Vršanin u ovom času nije 
znao šta je istina, da li ovaj čovjek kome je žena bolesna, ili 
ovaj svijet što se smije 1 plješče toj bolesti. A prije će biti da 
je u pravu ovaj svijet, ipak su to Sarajlije, oni znaju čemu 
se smije i treba smijati. Možda on nije dobro ošacovao tog 
čovjeka, sa razbuljenim očima i prepadnutom facom. Jer, da 

mu je žena bolesna, kao što tvrdi, ne bi se onako izmotavao, 
niti bi ga presretao usred ceremonije ulaska u galeriju. Prije 
će biti da je ovo neka Fatmirova podvala, da sve bude još 
smješnije. Mora da je preko sestre svoje, glumice, zbavio 
ovih sarajevskih glumaca da glume bolesnike 1 traže slike 
za svoje bolesti. Zato je Vršanin odlučio da rastrese friz- 
uru pred Nuraginim licem, jer ako će se on prema njemu 
glumački ponašati, e, vala će mu vratiti istom mjerom. 

Vršanin je zastreskao glavom, kao da izvodi gitarski solo, 
čupava kosa je prešla preko Nuraginog skamenjenog lica, a 
one studentice komparativne književnosti, koje su svakako 
bile na bobama, pale su u trans ovacija i skandiranja. Nuraga 
je bio zabetoniran, i u licu, i u mislima, jer mu se u desetak 
sekundi u glavu slilo toliko različitih osjećaja, da nije znao 
šta da misli. Kakvi su to ljudi koji se ismijavaju sa njegovom 
tugom? Pa, lijepo je rekao da mu je žena teška hasta, rekao 
je to tužno i osjećajno, kulturno i pipavo, kako se samo 
poželjeti može. Svako se može uvjeriti da je Lebiba bole- 
sna i da je on tužan. Šta tu ima smiješno? Pričali su ljudi, 
koji su preživjeli četničke logore, kako su se četnici smi- 
jali kada bi klali i sakatili Bošnjake. Ljude je boljela duša, 
gore nego tijelo, jer je otac morao gledati dok mu četnici 
siluju sina, i sin je morao gledati dok mu sakate oca, a sve 
to je bilo popraćeno velikim duševnim zadovoljstvom u 
četnika, smijanjem i nazdravljanjem. Sad se ovi ljudi smiju 
zato što njegova Lebiba umire i što se njemu srce cijepa. A 
oni nisu četnici. ...Oni su umjetnici. A među umjetnicima 
ima 1 drogeraša. Možda su nadrogirani, pa su pobudalili. 
Kako Omer Pobrić u ovoj situaciji ne poduzme nešto? On 
je barem toliko sevdalinki s dušom ispjevao. Omer ga može 
razumjeti. Ili on sam nije dovoljno glasno 1 uvjerljivo ka- 
zao za ženinu bolest? Ne može vjerovati da bi se Vršanin, 
taj posljednji čovjek na planeti u čiju se pomoć uzda, pre- 

pustio drogeraškom ismijavanju Lebibine bolesti. A, eto, 
Vršanin mu je pred nosom frizuru rastresao! Ne bi Vršanin 
sebi dopustio da padne na tako niske grane da se ismijava sa 
ljudskom tugom. Mora biti konkretniji. 

- Evo, evo, evo — poče Nuraga roviti po unutrašnjim 

džepovima kaputa — ja sam ponio 1 nalaze, original su ih 
doktori potpisali, pa da pogledate! Ljudi, ako Bog znate, 
saslušajte me! Tu sve lijepo piše. Rak! Piše: rak! — izvuknu 
Nuraga, panično, kao utopljenik koji se hvata za uže što mu 
klizi, svjestan da je to posljednji pokušaj da ovo što je iz- 
maklo kontroli vrati u korice realnosti. 
Sa svakim izgovorenim Nuraginim glasom stišavao se 
žamor, grohoti su isparavali u nebo, a lica su se hladila, 
pred suočenjem sa stidom, jer je kreativna pohota proguta- 
la čovjeka koji nosi nalaze sa najtežom dijagnozom i koji 
ovdje nije došao zbog razonode, već zbog bolesti. Vršanin 
je među posljednjim razumio šta se događa, jer je bio obuzet 
strahom da šta ne pogriješi i ne uprska. Tišina koje je plovila 
sa Nuraginim riječima upozorila ga je da se nešto neobično 
događa, a da je ključ tog događanja u papirima koje mu ovaj 
čovjek nudi. 

- Da vidimo, šta tu piše. Aha — uzeo je Vršanin papire, 
jer ništa drugo u tom času nije mogao uraditi, a Nuragi se, 
kao razgala prepadnutoj duši, zavraćao onaj osjećaj vjere u 
Vršanina i njegove slikarske moći. 

Situacija u kojoj jedan osebujan slikar pregleda ljekarske 
nalaze pred ulazom u galeriju, za mnoge je bila jednako 
groteskna, ali se više niko, iz poštovanja prema Nuraginoj 
vjerodostojnosti u bolu i u nuždi — nije smijao. Zavladala 
je tišina, a jedini aktivni zvuk bili su listovi nalaza koje je 
u bunilu okretao i premetao slikar Vršanin, mada je i njemu 
i svima ostalima, izuzev Nuragi, bilo jasno da tu nema ni- 
kakvog ni čitanja, ni tumačenja. Da nije bilo Omera Pobrića, 

koji je dramaturške vještine svještio na brojnim putovanjima 
i susretanjima s raznim felama ljudi, ova bi situacija zapala 
u mutavosti i zbunjenosti. 

- Narode ja predlažem da se medicinske stvari rješavaju 
poslije, a mi sada hajmo otvoriti izložbu! — progrla Omer, a 
svima lahnu, izuzev Nuragi koji se prepade da će ljudi poku- 
povati ljekovite slike, pa neće pred Lebibu moći s obrazom 
i radošću. 

- Molim vas, molim vas! Ko nama garantuje da ćemo 
poslije imati pregled?! - upade gospoda Jevrosima, ali je 
pažnja prisutnih toliko bila usmjerena na slučaj uplakanog 
supruga, da nju više niko nije ni čuo, ni zarezivao. 

- Meni, ljudi, treba jedna slika! Sve smo nade pogubili, 
samo u sliku vjerujemo! — nastade tajac nakon molećivog 
Nuraginog 1 stasa, 1 glasa, i izraza lica. — Meni ne treba 
pregled! Ja hoću da jednu sliku ponesem svojoj Lebibi! — a 
pri posljednoj riječi, pri izgovoru imena svoje žene, Nuraga 
zakovrnu oči prema Vršaninu, što je on 1 spazio, 1 osjetio, do 
dna, da taj čovjek u njega gleda kao što ga nisu ni njegova 
rođena djeca gledala kad ih je nosao da podrignu. 

Ma! ...Došlo je Vršaninu da mu sad, ovog časa, u grunt 
prepiše čitavu izložbu, da kaže — maj ti, nosi sve ove slike — 
jer je vidio, i osjetio, kako taj čovjek uistinu u njegovoj slici 
vidi slamku spasa. Najednom mu se pred očima razdani od 
Nuraginog molećivog pogleda, od tog tonjenja bespomoćnih 
očiju u njegovu milost, u ljekovite slike čija je priča nastaja- 
la kao cirkuzanje, da bi sada postala utočište nečije tragične 
sudbine. 

Po prvi put je Vršanin osjetio teret odgovornosti, na koju 
nije računao kada se upustio u tu šprdačinu sa ljekovitim 
slikama. On nije mogao pretpostaviti da će nekome njegova 
slika trebati kao istinski lijek. Dosad su te ljekovite slike 
bile tek pomoćni andoli u liječenju raznih bolesti. Bolesnici 

bi uzimali redovnu terapiju, a usput bi se potpomogli gleda- 
njem u sliku. Pa ako bi antibiotici izliječili neku upalu, slici 
bi pripala iscjeliteljska slava, a ako pomoći ne bi bilo, onda 
bi se kazalo kako svakako nema lijeka od godina i od smrti. 
Vršanin je sebe ubijedio kako i njegovi pacijenti znaju da to 
sa slikama nije posve ozbiljno, već je to jedna zafrkancija, 
gdje on kobejagi pravi ljekovite slike, a oni te slike kupuju 
košto se 1 lijekovi kupuju. Ispod površinskog sloja te pred- 
stave o ljekovitim slikama, živjela je istina o porijeklu te 
priče, u koju je Vršanin uletio iz praktičnih razloga, kako bi 
sliku prodao i onome ko na Zid nije ovjesio ništa drugo do 
kuhinjsku krpu na kojoj piše: ,,Kuharice manje zbori da ti 
ručak ne zagori"'. Koga danas zanimaju slike? Onaj ko se u 
slike razumije, neće ih kupovati od njega koji se u slike ne 
razumije, koji je proslikao iz nužde, da koji dinar, za struju, 
za školu, za ćumur, unese u kuću. Zato je zaigrao na one koji 
se u slike ne razumiju, ali se razumiju kad ih šta zaboli, pa ih 
bol heftama handri, i onda saznaju kako bi ih mogla izliječiti 
slika na kojoj su kobejagi hodali Dobri po šumama i gorama. 
Gledao je Vršanin u ta sluđena lica svojih pacijenata, 1 vidio 
da nisu posve normalni čim su kod njega došli po izlječenje. 
A 1 oni su, Vidio je to, u njega gledali s blagim premazom 
nevjerice na očima, ne vjerujući baš da je moguće - ali nije 
zgoreg probati — izliječiti se slikom. Ali, ovo, s ovim tužnim 
čovjekom koji bolećivo i molećivo kamči jednu sliku, prešlo 
je granice te komotnosti u kojoj su ljekovite slike mogle biti, 
a i nisu morale biti ljekovite. 

Jačini tog utiska doprinio je javni događaj u kojem su Nura- 
gine suze, kojima moli za sliku, dobile medijsku dimenziju, 
jer su se stotine ljudi, 1 desetak novinara, uvjerili dokle je 
uznapredovalo ljekovito slikarstvo Fikreta Vršanina. Nura- 
ga nije mogao biti naručen, mogao je biti samo prirodni 
izdanak višemjesečnog medijskog dokazivanja kako se u 

selu Vršani, pored tuzlanskih Slavinovića, pojavio čovjek 
koji slikama liječi. Naspram umjetnosti, koja je izmaštala 
cjelokupan događaj, od slika do kočija, samo je Nuraga bio 
istinit, i potrebit, jer je samo on imao realnu potrebu da se 
nađe na izmaštanoj adresi. Svi drugi nisu pred ovu galeriju, 
i u ovu galeriju, donosili nagon za opstankom, fizičkim i 
duševnim. Kao i svaka umjetnost, tako je 1 ova, koketirala 
sa životnim pitanjima, obigravala oko njih, predstavljajući 
se kao stvarnost. A sada je stvarnost nadišla svoje predstav- 
ljanje. U tom nadilaženju zatekla je mnoge, a nadasve ljeko- 
vitog slikara Vršanina, kojega je zalio stid od nemoći da svoj 
pogled ukrsti sa pogledom ovog uplakanog čovjeka. Znao je 
Vršanin da u njegovim slikama nema onoga što ovaj čovjek 
traži. A kako to kazati nekome ko toliko vjeruje u njega, u 
njegove nepostojeće moći, pa je u stanju svoju bol razgaćiti 
pred ovolikim svijetom, očito siguran da je na pravom mjes- 
tu, gdje njegova molba ne može omanuti?! 

Vršanin se u jednom času, sam pred sobom, probudio kao 
prevarant. Je li moguće da je dotle obnevidio, zaludio, u sla- 
vu se zaljubio, da nije osjetio kad je prešao granicu zafrkan- 
cije 1 postao zbilja? Jedno je pripomagati ljudima, a drugo je 
postati jedina preostala pomoć, zadnja stepenica od Boga i 
do Boga, tobejarabi. A on to nikad nije ni poželio, ni pomis- 
lio, da u njemu neko ugleda Božijeg Izaslanika, sa natprirod- 
nim moćima. Ali, znao je, priča koja ga je pratila govorila 
je upravo to — da preko kontakta sa Dobrima njegove slike 
zadobijaju ljekovita svojstva. Nije greška u onima koji su 
povjerovali u tu priču, iza čije je vjerodostojnosti stojala 
televizija, već je greška u njemu koji je sebe ubijedio da svi 
pomalo znaju ono što je znao i on — da nema ljekovitih slika, 
da je sva priča o hodanju Dobrih, o devetnaest 1 četrdeset 
dana - kako mu kad naumpadne — tek izmišljotina za prav- 
ljenje tržišta među sujevjernim bolesnicima. 


128 Fatmir Alispahić 


Upravo tako rade cigani kad love lakovjerne i unesrećene, 
da im prodaju čini za skidanje belaja. Nakupe psećih dla- 
ka, balege, kokošijeg perja, noktiju, hrđe i mrđe, pa sve to 
stave u flašicu, da jadni čovjek s tim gadlukom spava. Sjeća 
se on amidžića Rife Bundeve što su ga cigani od neplod- 
nosti liječili, pa je u gaćama morao da nosi glavu mrtvog 
horoza, dok mu se ona stvar nije izjela od smrada 1 crva. 
Rifu Bundevu je nevolja natjerala da se s crnim ciganom 
udruži, kako bi sa kuće skinuo sramotu da ne može imati 
djece, i kako mu ženu, lijepu Umihanu, ne bi prevrtali drugi 
po mahali. Šta je ciganina briga što je ciganin, njegovo je da 
cigajniše i baje unesrećenom svijetu prodaje! 

A, on Jahić! Unuk Alajbega, što sa zemljom, stokom, odije- 
lima, cipelama i knjigama nikad nije oskudijevao. Našta je 
sad spao! ...Da sam sebe s ciganima poredi! A s kim će se 
porediti? Neće valjda s djedom? Sa hodžom? Sa borcem Fi- 
kretom Vršaninom? Sa rođenom djecom? Pa svi su oni upis 
poštenja za njega, koji je spao na to da vara ljude, izbezum- 
ljene i unesrećene, da im uzima pare a daje nadu u izlječenje. 
Znao je on, ljudi bi se svakako nadali i tražili neku slamku 
spasa. Otišli bi ciganima da im narežu svojih noktiju i dla- 
ka. Da nije njegove slike, bilo bi nešto drugo. A to ga ne 
opravdava. Nije za svakog da bude unuk Alajbega Jahića, 
niti je za svakog da se bavi varanjem ljudi. Bijeda u kojoj 
se našao nakon skidanja uniforme jeste iskušenje i ne može 
biti opravdanje. Ali, nije znao našta će sve to izaći. Dok su 
se dijagnoze vrtile oko tripera, muda, bijelog pranja, ili ovih 
kulturnijih bolesti kao što su pišanje krvi i kostobo-lja, dotle 
se pričom upravljalo preko daljinskog upravljača. Sada je 
priča ušla u njega, jer od njega traži da se ponaša kako ona, 
priča, zapovijeda. ...Da laže. A ni laž nije svaka ista. Jedno 
je lagati konobaricu Milojlu da će joj se sise povećati od 
suočenja sa slikom, a drugo je lagati čovjeka koji plače nad 

bolesnom ženom. Milojla može 1 bez sisa, jer će je pijandure 
iz kafane ,,Fap"' štipat i kad bi pustila bradu. A ovaj čovjek ne 
može bez svoje žene i u toj molitvi za njen život ostaju mu 
Bog i ljekovita slika. Bog je istina, a ljekovita slika je laž. 
Bog može pomoći, a on ne može. Ali ovaj čovjek je došao 
Vršaninu, kao ovozemaljskom ambasadoru Božije Volje, za 
kojeg je televizor javio da u duetu sa Dobrima stvara ljeko- 
vite slike. To što televizor laže je televizorov problem! Ne 
može televizor pred Boga! Eno u Žike Srbina, u poljskom 
zahodu, umjesto wc šolje stoji stari televizor sa probušenom 
rupom, pa kad sereš govna prolaze kroz ekran. Takav je 
drugi svijet za ove aparate što danas ljudima pamet ispiraju. 
A kakav je Drugi svijet za njega? Išao je u mejtef i sjeća 
se šta je hodža govorio. Valja pred Allaha stati 1 sve račune 
položiti. - Moj račun je Bosna — mogao je kazati da je u ratu 
poginuo kao šehid. - Moj račun je varanje ljudi — može ka- 
zati sada, nakon što se i sam uvjerio da su ljudi povjerovali 
u njegova obećanja koja on ne može ispuniti. I hajde kad 
vjeruju triperaši i hunjavci, ali, kad vjeruju 1 kad nikakve 
druge nade nemaju smrtne haste, e, onda je to pustinja gdje 
Vršanin ostaje osramoćen i ponižen sam pred sobom. 

Ne sjeća se on više kako je ušao u galeriju, šta je Omer gov- 
orio na otvorenju izložbe, šta su ga pitali, a šta je odgovarao, 
ne sjeća se kada je Nuragi dao tu sliku zbog koje će ga posli- 
je zvati telefonom, ne zna šta je bilo sa ostalih pacijenata, 
ne pamti kada su mu sve ove misli prošle kroz glavu, prije 
ili poslije, samo zna da su Lebibina bolest i Nuragine suze 
stavile tačku na njegovo ljekovito slikarstvo. 

IZLOŽBE. 


GALERIJA NOVI HRAM 


HE: 


poselulobn dt Dobri pe. 


2) 


U galeriji , Novi hram" 


Izložba ,Ilehlem levhe" 


Detalj sa otvaranja izložbe 

U galeriji , Novi hram" otvo- 
rena je izložba ,ljekovitih sli- 
ka", tuzlanskog likovnog umje- 
tnika Fikreta Jahića Vršanina. Iz- 
ložbu je otvorio Omer Pobrić, 
osnivač i direktor Instituta sevda- 
ha. 

- Deset godina sam radio na 
ovim slikama i mislim da je ovo 


Fikreta Jahića Uršanina 


SETSRE. a 


pravo vrijeme da ih predstavim 
sarajevskoj publici. Na njima su 
prikazani spoj između kaligrafije, 
prirode i metafizike - rekao je Ja- 
hić, 

Uz otvaranje izložbe premijer- 
no je prikazan dokumentarni film 
 Vršanin' autora Džemala Šabića, 
a u produkciji FTV-a. A. Ha. 

XVII 


Ide Mensur nosi šišu. Za njim ide Munsurovca nosi pečenu 
kokoš. Za Mensurovcom ide Mensurovo slinavo dijete 1 briše 
sline što se razvlače k'o razbjeno jaje. Kud će mu sa slinama 
za sofru?! Sve mu dođe da povrati, ono — aueeeee! — ali bi 
mogao Mensur reći: ,,Šta to ti na moje dijete povraćaš?" Pa 
sve bržebolje zamezi i brzinski sažvače kad se Mensurovo 
dijete odmakne, da mu ne Vidi ni sline, ni slinave ruke. Brate 
lijepi, kako Mensur i Mensurovca ne vide te sline!? Ako 
oni vole sline od svog djeteta, pa im ne smetaju, kako ne 
zaračunaju da nekome drugom smetaju, jer su drugom svi- 
jetu te sline ni rod ni pomozbog?! 

- Hajdi, sine, Murise, dedera i ti malo sa babom čopni 
— obično kaže Mensur malom Muretu, u kritičnom trenutku, 
kad se on sa slinama koje se razvlače do usana ponajviše 
približi sofri. 
Nije mu jednom prisjelo sijelo sa Mensurom, zbog njegovog 
slinavog djeteta! Evo, i sad. Rahat bi pogledao tu emisiju o 
sebi na erteelu, ali Mensur vidio reklamu, odmah ga nazvao 
i rekao da će Mensurovca zaklati kokoš u tu čast, da svi Za- 
jedno gledaju emisiju, jedu, piju i proslavljaju. 
A Vršaninu nije bilo ni do kakvog slavlja nakon što je postao 
glavna nada Lebibi i Nuragi. Da je znao na šta će izaći sve 
to, ne bi ni snimao emisiju za RTL prije mjesec dana. Šta 
će mu slava? Ne bi ništa! Šta će mu išta!? Tada je još bio 
ponesen brojnim tekstovima koji su o njemu izlazili, 1 pri- 
premama za krunu uspjeha, za izložbu u Galeriji Novi hram. 
Sad je emisija o njemu tu, ali njega nema. On je potonuo u 
suočenje sa grijehom. Donosili su mu isječke iz novina o 
izložbi u Sarajevu, čestitali mu, divili se kad ga vide, a on 

je imao osjećaj kao da se to ne radi o njemu, već o nekom 
drugom. Vjerovatno se tako osjeća Silvester Stalone kad mu 
čestitaju za Rokija i Ramba, a on najbolje zna kako je u sve 
te akcije za njim hodala kamera, i iza kamere čitava fabrika 
laži. 

Vršaninova slava je slava jednog izmišljenog ljekovitog 
slikara, a ne njega lično. On je tu bio samo glumac, koji 
je u jednom času povjerovao kako su on i taj slikar jedno 
isto, barem što se tiče prepoznavanja na ulici, ulaženju 
preko veze kod doktora ili preskakanja reda na šalteru, kad 
ga medicinske sestre 1 šalteraši doviknu: ,,Hajdi, Ismete 
Mujezinoviću!" Niko se ne bi ni bunio što ulazi preko reda, 
jer je svako čuo za velikog slikara Ismeta Mujezinovića, ali 
svako nije znao je li taj Ismet Mujezinović živ ili mrtav, ili 
je baš on, lično, taj Ismet Mujezinović. A oba su suha k'o 
hošaf, pa liče. 

Ljudi su poznavali ljekovitog slikara, a ne njega, a taj slikar 
se proslavio preko ljekovitih slika, o kojima su brujali medi- 
Ji, a ne preko njegovih slika za koje ne bi niko čuo da nisu 
reklamirane kao ljekovite. Najednom mu je i očinstvo nad 
slikama postalo upitno. Biće da se tako osjećaju očevi kojima 
je neko posvojio djecu, kad vide svoje dijete koje je odgojio 
neko drugi, pa osjete kako to dijete oca vidi u zamjenskom, a 
ne u pravom ocu. Tako i njegove slike pripadaju ljekovitom 
slikaru, koji im je omogućio slavu i uslikavanje, a ne njemu 
koji im nije mogao dati ni slave, ni para za užinu. Hvatao je 
sebe kako sa ljubomorom i zavišću gleda u plakate, afiše, 
brojne tekstove, polijepljene po zidovima svoga ateljea, na 
kojima se šepurio lik ljekovitog slikara. Bio je to uljez koji 
mu se ubacio u život i prisvojio sve njegovo. Čak i one fine 
dosege slikarske tehnike, koje je danima otkrivao, one du- 
binske, gotovo trodimenzionalne intervencije, prisvojio je 
ljekoviti slikar u svrhu obmane i laganja ljudi. 

Imao je osjećaj da je sklopio pakt sa šejtanom, jer je 
obandžijan, dobrovoljno, bez razmišljanja, pristao da ljeko- 
vitom slikaru preda svoju čast. Tako su u stara vremena 
ciganke dolazile ženama, dok bi im muževi bili na poslu, 
u rudniku obično, 1 dok bi ciganka rekla: puf-puf, žena bi 
pred nju iznijela sve vrijedno iz kuće. Ženi bi se razdanilo 
tek kad bi ciganka bila u svojim daljinama. Ne bi se ničega 
sjećala, osim da joj je dolazila ciganka. Tad bi se sjatile žene 
iz komšiluka da pomognu, da presabiru čega sve u kući ima 
i nema, pa bi ustanovile kako je nesretna žena predala 1 zlato 
i brašno. A sve zbog: puf-puf. Sad nema takvih ciganki, ali 
ima šejtanovih prečica, koji će na pogrešan put da te navabe. 
Tako je i njega Fatmir, možda iz najbolje namjere, naveo 
da izigrava ljekovitog slikara, računajući kako mu je bolje 
da bude ljekovit, nego da bude nikakav. Bolje mu je i kosu 
da pusti, da bude misteriozan, nego da hoda sa četvrtastom 
glavom, kao fizikaner. Poslušao je sjetovanje, pustio kosu, 
kao da je bintliz i droger, kakav niko u njegovoj familiji 
nije bio. Padavičarski imidž mu je otvorio vrata slave, jer 
su u umjetničkim krugovima bolje prolazili padavičari nego 
regularni ljudi, a i on se lično uvjerio kako ljudi strepe pred 
dugim kosama. Legitimno gledajući, Fatmir je bio u pravu, 
kad se računa na poznatost i na pare, nema šta. A zar i pare 
i poznatost nisu sa šejtanima u kolu?! Ljudi se za komad 
slave lijepe kao za kocku i alkohol. Ponese ih. A duše ljud- 
ske nigdje, niotkuda. Fatmir je njemu htio najbolje, i on 
je sebi htio najbolje, a stvorili su lika koji se oteo kontroli 
pa sad on, u glavama drugih, komanduje šta će se raditi. 
Postao je zatočenik slike o sebi, porobljenik lika kojeg je 
glumio, a koji sad od njega, na ime slave koju mu je dao, 
traži da ljudima laže kako može izliječiti najteže bolesti. To 
je ta šejtanska trgovina: ja tebi slavu, i pokoju paru od po- 
koje prodate slike, a ti meni svoju vjeru, koja te učila: da ne 

što kradeš ljudske nade, da ne ubijaš — kao što si ubio sebe 
samoga. 

...Sada ćeš ubiti sebe pred svojim očima i oživjeti mene ko- 
jeg si stvorio u htijenju da nadrasteš sebe. A ako odbijaš to 
da uradiš, onda će svi koji ti aplaudiraju — a vidio si oblak 
naroda u Galeriji Novi hram - saznati da si prevarant, tako 
da nemaš izbora nego da ostaneš prevarant, uživaš u slavi, u 
razvijanju industrije ljekovitih slika, kojima ćemo zajedno, 
ti mrtav i ja oživljen, zajebavati nesretne ljude. 

Ali, Lebibina bolest i Nuragine suze ne mogu se strpati u 
ma kakav okvir zafrkancije sa ljudima! Osjetio je Vršanin u 
Nuraginim očima tu razgolićenu bol, i Lebibinu i Nuraginu, 
koja kao poljuđeni odgovor može dobiti samo istinu i 
suosjećanje. A šta ako u tu istinu koju njih dvoje traže spada 
i ljekovita slika? Razumio je Vršanin da su njima sve nade 
ovog svijeta zamandaljene, da im više ni doktori ni nedok- 
tori nemaju šta reći. Ostala im je šutnja i čekanje. ...Da Le- 
biba preseli na Bolji Svijet, da se Nuraga za vijek vijekova 
ražalosti, a da im i to dijete što ga imaju ostane sakato u 
dušu. Situacija je da sjedneš i da plačeš. Pred vratima su 
smrti, svako na svoj način, a oni pred ta vrata stavljaju ljeko- 
vitu sliku da prevare smrt. I još ga izvještavaju telefonom 
kako im to polazi za rukom! A Vršanin zna da im ništa ne 
može polaziti za rukom, jer u slici ničega nema. Nema čak ni 
oni četrdeset dana u kojima su Dobri, bejagi, hodali po slici. 
Ima samo jeftino platno, koje počelo truhnuti u magacinu 
fabrike namještaja, pa ga je on izuzeo u zamjenu za jednu 
sliku na koju je sa omota bombonjere prekopirao dijete koje 
tužno plače. Po tom platnu su mogli jedino žohari hodati, 
a nikako Dobri! Na toj slici što je Nuraga odnio nema ni 
molitve, ni nijeta, jer je to slika k'o i sve druge slike, koje 
su umjetnički farbane kao i sve drugo što se farba. Zato su 

ga još više boljela Nuragina zivkanja telefonom, u kojima 
ga blagosilja, moli Allaha da mu dadne dug život 1 lijepo 
zdravlje, a Vršanin se odmah uplaši kako neće ni zdravlja ni 
života dobiti, jer Nuraga to dovi u ime slike, a slika je laž, pa 
bi i dova mogla biti naopako primljena. 

- Bit će to, inšallah, dobro! Važno je dobro misliti 1 u 

Allaha se uzdati! — bilo je jedino što bi Vršanin mogao reći u 
toj prvoj hefti kad se slika obrela kod Lebibe i Nurage. 
Iz njega je isparila glagoljivost, hitrina, užarenost u radu i 
priči. Razvlačio se tih dana nakon izložbe kao slina u malog 
Mureta, kojoj se dive i Mensur i Mensurovca, kao što se 
njemu slinavom sad divio cijeli svijet. 

- Eno ide i Žika Srbin! — povika mali Mure, kojega je 

Žika Srbin od sve djece u komšiluku najviše volio, metao ga 
na krilo i tapšao. 
I stvarno, uz put se gegao Žika Srbin, u pratnji svoje gospođe 
i nosio kesu sa flašama 1 ostalim rekvizitama sa čuvanje ob- 
raza. I oni su došli da zajednički proslave veliki, državni, 
uspjeh svoga komšije koji nakon precizne prezentacije u Sa- 
rajevu, sada udara na internacionalne vode 1 ima da se pred- 
stavi na njemačkom RTL-u, koji se prikazuje u Hrvatskoj. 

- Njemci su ti najprecizniji narod. Ako si ti Nijemcu Zza- 
pao za oko, pred tobom je karijera. Vidjet ćeš kad te zovnu 
da Helmuta Kola liječiš — reče Žika Srbin dok je točio raki- 
jicu u specijalni, požutjeli čokanj, što ga je sa sobom donio. 

- A ko ti je taj Helmut? — upita Fuada, iz razumljivog 
straha da bi joj sad Fikro mogao otići za Njemačku, na 
privremeni rad, da liječi tog Helmuta, pa joj nikako ne bi 
bilo lako da bude sama sa djecom. 

- Helmut Kol ti je njihov predsjednik, kao što je bio kod 
nas Tito — reče Žika Srbin. 

- Sad je Šreder. Helmut Kol je bio prije dvadeset godina 
— upade Vršaninova starija kćerka, koja se pomalo aktivirala 

u stranačkom podmlatku pa je poznavala političke ličnosti 
po svijetu. 

- Kako ti možeš znati bolje od komšije Žike?! — ljutnu 
se Vršanin, više zbog ugroženog digniteta Žike Srbina, koji 
je u mahali važio za najpametnijeg, jer je u životu najviše 
dogurao, pošto je penziju zaradio kao šef sale u restoranu 
, Radnik". 

- Ja mislim da bi naš Fikro bolje poliječio tu Helmutov- 
cu, nego Helmuta — primijeti Mensur, a sijelo se zakikota. 
Vršaninu na pomen Helmutovce na misli izađe Nuraginca, 
Lebiba, kojoj nije bilo ni do kakve šege, i koja će i ovu noć 
provesti u lažnoj nadi da njegova slika liječi. 

- Evo ga! — uskliknu mlađa Vršaninova kćerka. 

- Šuti! — povikaše svi i nastade tajac. 


Možda zvuči čudno, ali tuzlanski slikar Fikret Jahić uspio 
je svojim slikama poboljšati zdravlje mnogim sugrađanima. 
No, prije nego što počne slikati njegova platna moraju 
proći posebne pripreme. Po priču u Tuzlu otišla je Stani- 
slava Čulina. 

Prošlo je devetnaest dana i Fikret Jahić se ponovno us- 
pinje na Ptičije brdo povrh sela Slavinovići. U labirintu 
šiblja on bez ikakvih poteškoća pronalazi rupu u koju je 
zakopao svoja platna. 


;, Fikret Jahić-Vršanin MR Fikret Jahić-Vršanin 
= SG e((evdA8/ slikar i iscjelitelj / |slleP:diV/ slikar i iscjelitelj 
sa + SU . szzau 


Ja sam ga ostavio da ono u prirodi uzrije, odnosno, ovo 
platno je prepušteno rukopisu prirode. U ovom slučaju ru- 
kopis prirode su i kiše i mrazevi i snjegovi i oluje. Nisu oni 
ovdje samo kako bi priroda po njima ispisala poruke. Ima 
još jedan važan razlog, a to je da nevidljiva bića, anđeli, 
meleci, ostavljaju svoje tragove. I sad, naravno, poslije tih 
devetnaest dana, logično je da se nešto pojavi na tim plat- 
nenim površinama. Sad ćemo lagano ovo sve otkriti da po- 
gledamo šta se sve tu našlo. 

Kada izvadi sliku iz zemlje nad njom moli i daje joj nam- 
jeru, ovisno o tome koju bolest to platno treba izliječiti. 
Izvadivši jedna pa druga platna na kojima će priroda i 
nevidljiva bića raditi devetnaest dana... 


Kul euzu bi rabbin-nas. Melikin-nas. Ilahin-nas. Min šerril- 
-vesvasil-hannas. Ellezi juvesvisu fi sudurin-nas. Minel- 
-džinneti ven-nas. 


Fikret Jahić uistinu je neobičan čovjek, samouk, jedan je 
od najpoznatijih slikara u Bosni i Hercegovini. Predmet je 
proučavanja mnogih. 


Suadin Strašević 
_ { povjesničar i publicist 


Sama njegova pojava plijeni, pomalo podsjeća na malo za- 
boravljene umjetnike, ali kao čovjek, dakle, sasvim je priro- 
dan, bar za one koji ga bolje poznaju. 

I dok mu umijeće zaista nitko ne može osporiti, dok se ne 
uvjere u suprotno, ljudi sa skepsom prihvataju činjenicu 
da su njegove slike ljekovite. Bivši političar, a danas glaz- 
beni menadžer, inače Fikretov susjed, godinama je patio 
od fantomskih bolova u želucu, nije mogao jesti, niti spa- 
vati. Odbacivši konvencionalnu medicinu otišao je po svo- 
ju sliku. Fikret je nad njim provodio neku vrstu terapije... 


RM Zijad Majdančić 
/ glazbeni menadžer 


Ja sam sjeo devetnaest minuta, samo, gledao sam tu sliku. 
Toliko se u meni nešto promjenilo. U stomaku osjećao sam u 
sebi sve neke tegobe, međutim, to je iščezlo istoga momenta. 
10 je bilo nešto što opisati ne mogu, to je bilo nešto jače od 
mene. Koliko čovjek posjeduje moć, zar je to nešto moguće? 
Mene je bacao u trans. Ja za sebe nisam znao. Pitao sam se 
gdje sam. Znam da sam negdje bio, daleko sam negdje bio, 
u nekom cvijeću, u nekim potocima, tako da sam, vjerujte, 
ponovo se rodio. 

Nije samo Zijada izliječio, uhvatio se u koštac i sa težim 
bolestima. 

Jednom kada je ušao u njegovu kuću poklonjena slika ga 
je spasila, prestao je mokriti krv. Teško je ustanoviti što je 
dovelo do njihovoga izlječenja. Stručnjaci se slažu da je 
termin izlječenje teško definirati. 


Ja sam išao ljekaru devedeset i neke godine, u ratu, imao 
sam kamenac u bubregu, ovaj, neke sam trošio tablete, ovaj, 
koje su mi iz Njemačke poslali ljudi kojima sam rekao da 
imam kamenac u bubregu. Međutim, ovaj, ta je situacija 
možda trajala mjesec dana, bilo mi je lakše, međutim, i dalje 
sam, da izvinete, imao krvarenje kada mokrim. Čovjek nije 
čarobnjak, nije neki nadriljekar, nije sihirbaz, nego ljekar 
po pitanju psihički. Nastup njegov što ti kaže šta je u pitanju 
i on ti objasni. 


Stvar osjećaja da je neko izliječen je apsolutno pravo na taj 
osjećaj, kao neko ko je kompetentan da to kaže, neću biti 
skeptična ukoliko taj tvrdi da je gledajući te slike doživio 
izlječenje, ako je neko sposoban da kaže da ga ta slika 
izlječuje psihički, da on više nema depresiju, da on nema 
više nikakve anksioznosti, da ga ona dovodi do jednog 
osjećaja zadovoljstva i razdraganosti, on ima pravo na to. 
Spektar boja koje je on nanio, motiv te slike, mene jednostav- 
no neprestano zavodi, neprestano gledajući tu sliku imam 
osjećaja da se nalazim, ja sam doživjela jednu transmisiju i 
svaki puta se nalazim u toj hladovini kraj te prekrasne vode. 
Neki put se uhvatim da osjećam i mirise iz toga krajolika. 

Nako što su platna provela devetnaest dana pod zemljom, 
Fikret se ne prihvaća odmah kista. Slijedi mu još jedan put 
u šumu, gdje skuplja lišće i ljekovite trave od kojih samo 
njemu znanim metodama pravi boje. Iako ga sa svih stra- 
na obasipaju komplimentima Fikret tvrdi da zapravo i ne 
slika on. 


Ja imam običaj reći... Ja te biljke cijedim, kuham i iz njih 
cijedim njihovu dobrotu, njihovu vrjednotu, na taj način 
postižem i one iscjeliteljske efekte da se ljekovite, a usput 
u drugoj fazi moga rada znači prenosim i dobivam znači 
pigmente i boje iz tih biljaka. Ustvari, radim ali kažem ust- 
vari nisam to ja, to je Božija ruka uradila kroz mene. Šta 
hoću da kažem? Kažem nije tačna teza i ne bih se složio 
sa nekakvim umjetnicima i ljudima koji već slikaju i sma- 
tram da ovo nije nekakvo zvanično islikavanje. Da ako sliku 
radite dugo vremena, da ona mora biti uspješna, odnosno 
da bude neko grandiozno dijelo. Najbolje moje slike, na- 


Zatočenik slike 145 


bolji moji eksponati, moja dijela, napravljena su vrlo brzo, 
u vrlo kratkom vremenskom intervalu i upravo se tu osjetila 
ta prisutnost Boga. Događale su mi se nevjerovatne stvari. 
Često puta, zaista, moju ruku isto kao da neko pokreće, ja ne 
kontrolišem moje pokrete, ja sam zaista imao sreću da mi se 
to desi. Isto što mi se dešavalo da u ovom istočnom svijetu, 
da postignem nekakvu nirvanu, nekakvu ravnotežu između 
duhovnoga i fizičkoga svijeta, da letim... 


Mnogima će sve ovo izgledati i više nego čudno. No, Mu- 
hamedu i Zijadu nešto je pomoglo. Možda je riječ o tome 
da je Fikret prva osoba koja ih je saslušala, moguće je da 
se radi i o autosugestiji. Možda je uistinu riječ o nečemu 
što prelazi granice ljudskoga svaćanja. 

XVIII 


Cijepao je drva cijeli dan. Namirio sve za zimu. Sutradan je 
otišao do Šabana, a Šaban je već s traktorom otišao u Bijele 
njive. Onda je zajmio i iscijepao drva i Šabanu, (nako, od 
sebe, sa halalom. Kad se Šaban vratio s traktorom, ništa mu 
nije bilo jasno, pa je pitao ženu Zibu ko je to pobudalio. 
Preksutradan je okopavao stabla u prečniku krošnje, pa su 
ushašovljeni krugovi djelovali kao da su ih napravili svemir- 
ski brodovi. Zaksutradan je poranio, sa horozovima, izišao 
pred kuću da radi, ali mu je naumpalo da vidi kako je sjediti 
džaba, košto 1 ostali svijet sjedi. Poravnio je na basamske i 
shvatio da nikad nije sjeo ni na jedan od tih basamaka koje 
je betonirao pred rat. Tako ni oni što prave šampite ne jedu 
šampite, jer su im šampite povazdan pred očima, k'o i meni 
stepenice. Vazdan se nekud verem, a nikako da sjednem na 
to našta se uzverem. Učinilo mu se lijepim sjedenje na tom 
basamku. Pogladio ga je rukom. Eh, šta sam puta tobom 
prošao, gore i dole, a da te nikad nisam ispoštovao, makar 
kao magarca. Halali mi. Onda mu se stuži na onaj dole ba- 
samak, ispod njega, što usamljen gleda u ljubičasto jutro, u 
kojem bijeli horozovi svako malo rasparaju snove. Skliznu i 
na njega. Kad je izgladio one dol basamke, vratio se na one 
gore. I sa svakim je po koju progovorio. Bilo mu je svejedno 
hoće li Šaban i Ziba vidjeti kako plazi po basamcima, k'o 
glista, jer mu je poslije toliko vremena došlo da svojoj duši 
dadne oduška, kao kad dizel motor pisne, poput lokomotive, 
da olakša kompresiju. A kad je došao do posljednjeg basam- 
ka, na vrhu, sjetio se Lebibe i Nurage, koji sigurno ne mogu 
tako plaziti po basamcima, jer je u Lebibe zaribao motor, pa 
niti može mrdati, niti oduška sebi davati. A i taj Nuraga jadni, 

toliko je zaljubljen u svoju ženu da to malo gdje ima. Nuraga 
zna, a 1 Vršanin sad zna, da bi Nuraga bez Lebibe bio k'o 
ispravan ,,dajc'" bez točkova. A šta će sa njih biti, dragi Bog 
najbolje zna. Ali ne zna on! Nije on nikakav vrač pa da gleda 
u grah i čita sudbinu! On ne može ni grašku dodati, ni grašku 
oduzeti onome što je suđeno da bude. Zato ga nervira što 
Nuraga misli kako on može svojim vezama srediti s Bogom, 
tobejarabi, da nešto bude drukčije od suđenog. Nuraga je upo- 
ran, dosadan, svaki dan zove telefonom da mu kaže kako je 
Lebibi bolje od gledanja u sliku. A on je sa slikama Završio. 
Sikteris'o je 1 slike, i magične boje i one dobre vile što po 
slikama bejagi hodaju u šumi, otres'o je k'o zelene sline svu 
lafinu u kojoj je živio posljednjih godina. A kako i ne bi, 
kad se više za njega ne lijepe kurje oči, vaške i svrabeži, 
žgaravice 1 drhtavice, već se se počeo lijepiti rak, ljudske 
suze 1 ta očekivanja da on može promijeniti Božiju Volju. A 
s time se nije igrati. Sjeća se on kako je bijela ciganka Rora - 
Eleonora iz menze u Fabrici poliuretana godinama ogledala 
radnicima u kahvu, pogađala im sudbinu i nagovarala ih da 
utisnu želju u telvu — ovim prstom da zaželiš koga bi da 
povališ, onim prstom da zaželiš regres ove hefte - pa su je 
na kraju karijere našli sa glavom u usranoj klozetskoj šolji, 
je gatala. Tako bi se i njemu moglo dogoditi da ga neko nađe 
u ćućavcu, sa glavom u ljekovitim bojama. Ima i on dvoje 
djece, 1 nije mu do rizika. Ovo je sad jagma da se preživi, 
a da se ne ogriješi ni od Boga, ni od ljude. Najvažnije je 
iščupat se iz ljekovitih slika, a posebno od pacijenata. Kako 
se riješiti Lebibe 1 Nurage, a ne ogriješiti dušu? 

- Znaš šta je Nuraga, halo, imam ja još pacijenata, a ne 
samo tvoju Lebibu! Kad bih svaki dan slušao kako mi je koji 
pacijent, halo, trebale bi mi slušalice, halo, a nisam ja uši 
našao na cesti. 

- Zvinziju, zvijuhuha, zvmbrlja — čulo se s onu stranu. 

- Ma, jašta se nek" radujem, drago mi je kad je svakom 
bolje. 

- Zvinziju, zvijuhuha, zvmbrlja. 

- Ali, brate, zovni me jednom u hefti, halo, ne moraš 
svaki dan. 

- Zvinziju, zvijuhuha, zvmbrlja. 

- Razumijem, razumijem... Strah te je da se Lebibi ne 
pogorša to što se poboljšalo. Ali, ta slika više nema ništa sa 
mnom. Ne mogu ja komandovati melecima, halo, nisam ja 
Bog, tobejarabi. Šta će bit, bit će, sa mnom i bez mene. 

- Zvinziju, zvijuhuha, zvmbrlja. 

-Ako će ti biti lakše, eto, kad si navalio, ti mene Zovi, da 
mi čuješ glas. ...Kao da sam ja Zejnil, pa pričam s muškinjem 
u telefon. 

Nuraga ga više nije uznemiravao. 

Mjesec dana poslije, a bio je to već prvi ili drugi dan ljeta, 
poštar Hajdar je na adresu Slavinovići do 101 donio jednu 
rozu kovertu. Bez riječi je Fuadi predao kovertu, vojnički je 
otpozdravio na svojoj državnoj šapki, i otišao. Fuadi bi sum- 
njivo, jer kada bi poštar Hajdar donosio opomenu Za struju, 
opomenu za telefon, ratnu invalidninu od trideset maraka, 
uvijek bi reci šta donosi. A sad je šutio. Fuada je zaključila 
kako je roza koverta važnija od svih opomena. Ostavit će 
kovertu ispod stolnjaka kojim je prekriven televizor, dok se 
Fikret ne vrati iz čaršije, jer on kao glava porodice treba da 
otvara nepoznate pošiljke, kakve u velevakta dođu na nji- 
hovu adresu. Čim je Fikret otvorio vrata, Fuada mu je us- 
plahireno rekla za dolazak poštara Hajdara, za kovertu i za 
šutnju. Fikret je u ratu naučen da ne paniči, jer svako ima 
svoj metak i svoj imetak. Prvo će oprati ruke safunom, pa 
obrisati ruke peškirom, pa sjesti, pa otpuhnuti, pa reći — daj 
dera tu kovertu. A u koverti slika sa pismom. 

Fikret je u prvi mah pomislio da fotografiju i pismo ura- 
mi, okači u dnevnoj sobi, da komšiluk vidi kako osjećajne 
poruke on dobija od svojih mušterija. A onda mu je kroz 
tijelo prošlo trnje krivnje za lažnu nadu u koju je utjerao ove 
nesretne ljude. I ovo nesretno dijete koje mu piše. Sklonio je 
sliku u seharu, gdje mu stoje tajne i slike cura sa kojima je 
prije Fuade ašikovao po Hemijskoj školi. 
A nemiri su mu ostali. Prevrtao se noću po krevetu, gledao 
u luster koji mu je ličio na karfiol, hodao je bos po terasi, 
zavijao bi na mjesec da iz njega izađu ti mravi što su se 
namravili... Vratio bi se u krevet, slušao Fuadu kako duboko 
diše i zavidio joj što sanja kisele paprike filovane kiselim 
kupusom. I on je nekada sanjao dimljenu kravu, prerezane 
kokošije vratove — sve domaćinski - brda brašna i ćumura u 
koja mu je ušuškana kuća. A sada san na oči ne miriše. Šta 
da uradi pa da okrene volan života - kao što volan okreće 
Sead Suadov na onim kolima što ih je dovezao iz Njemačke, 
pa u krivinama, po mahali, k'o u filmovima, po Americi? 
Fak-fak! — bila je nervozna riječ koju bi upotrebljavali um- 
jetnici iz grada kada bi htjeli za nešto reći da nije ukusno. 
Tako je rekla Veronika kada je u kolaču našla muhu. A ionje 
u svom životu našao muhu, a muha ista on, čupava, droger- 
ska, da bi se i muhina mati prepala svoga poroda. Fak-fak, 
muho! Od života si mi napravila muhu! A muhe u kolonama 
dolaze pred Galeriju Novi hram. Obraćaju mu se sa: dok- 
tore. On muhama objašnjava da nije doktor. Ali, muhe su 
uporne. Traže da im zaviri pod krila. Na ulici stoji Nuraga 
i plače. Pokaza mu rukom da neko spava. On je razumio da 
je Lebiba umrla. Traži da je oživi. On hoće do Nurage, ali 
muhe ne daju. Muhe traže lijeka. Traže mlijeka. Nisam ja 
krava, uzvikuje! Probija se prema Nuragi. Muhe hoće da ga 
ljube. On uzvikuje: Fak-fak! 

- Fakultet! — skoči iz kreveta. 

- Šta je?! — prestrašeno upita Fuada. 

- Fakultet. 

- Kakav fakultet? 

Već je svitalo. Ne vrijedi se vraćati u krevet ni-tam-ni-vam. 
Fuada pristavi kahvu. On založi vatru. Ona ga opet upita za 
taj fakultet. On reče da je fakultet volan. 

- Kakav, bolan, volan? 

- Sead Suadov ima svoj, a ja ću imati svoj. Upisat ću 
fakultet. 

- Sramota je. Toliki čovjek, možeš djed biti, a da upisuješ 
fakultet! — spika mu prigovori Fuada. 

- Fak-ultet! 

- Ne misliš valjda sa šćerkom ići na fakultet, da djete 
sramotiš, da se djetetu ismijavaju i u dijete moje prstom po- 
kazuju? 

- Mislim. Ići. A ko uperi jedan prst, ja ću mu dva prsta 
u dva oka staviti. 

- Od čega ćemo živjeti? Prihvati se kakvog posla. Stu- 
diranje je za djecu, nije za matore jarce. Kazat će svijet da si 
pobudalio. I onako nam je dosta sramote zbog te tvoje duge 
kose — činilo se da Fuada ne umije stati u nabrajanju dokaza 
protiv fakulteta. 

- Daj mi te makaze iz fijoke! — dreknu Vršanin. 

- Što će ti?! — upita s trepetom u glasu Fuada, shvativši 

da je možda ipak pregonila u brojenju, pa bi mogle radit" 
makaze, kao što su radile u Bikodžama, kod strine Šemsinice, 
kojoj su jezik zašivali u bolnici. 
Vršaninu bi mrsko čekati riječi da se izgovore, pa preskoči 
nerečenu priču, poskoči do makaza, 1 u jednom potezu, kao 
kad kolje kokoške, otfikari svoju dugu kosu. Mislio je da 
će Fuadi biti začepljena usta tim njegovim inatom, a ona, 
umjesto da ustukne, da se prepadne, ona se k'o mahnita 
raskočoperi i udari još jače: 

- E, sad si, vala, normalan! K'o pravi čovjek! Mani se 
fakulteta 1 tih budalaština. Vrijeme je da se živi ljudski, k'o 
i svako. 

- Gledaj ti pridase! — odbrusi Vršanin, ode u zahod 
dotjerivati otfikarenu frizuru, brijati se kabašom 1 dezinfici- 
rati rakijom, a Fuada uze onaj njegov otfikareni rep i brže 
bolje ubaci u vatru, plašeći se da bi joj se ćojk mogao pre- 
domisliti pa kosu na kosu zalijepiti tutkalom. 

Nije prošao ni mjesec, a on je ostvario viziju koja mu je 
nadošla u snu. Fuada je imala kad promisliti, pa se pre- 
domislila. Preračunala je da je ljudskije kad joj muž ide s 
torbom na fakultet, nego kad nosa dugu kosu po mahali. 
Na adresama Slavinovići do 101 nikad nije bilo drogera i 
padavičara, sve su to bila solidna radnička djeca, o-sebi-pri- 
-sebi, koje je neimaština odgojila. Ako je i bilo slučajeva da 
nekog uzme rakija, taj bi razbijao flaše, tukao ženu nogama 
i rukama, djecu istjerivao na snijeg, pa bi djeca prespavala u 
komšiluku, ali niko nije puštao dugu kosu i pravio budalu od 
sebe. Zato je Fuadi bilo ponajteže deverati sa padavičarskim 
imidžom svoga muža, slušati podbadanja iz komšiluka — 
,Bogme, pričaju ljudi da ti se Fikro zaposlio na neuropsihi- 
jatriji, vidjeli ga gore nekoliko puta!"" - kao da je njen Fikro 
šizonja koji gologuz trči cestom i prepada narod. A svi znaju 
koliki je on domaćin! Prvi u mahali ćumur za zimu Zbavi, 
prvi ljetinu sredi, prvi kokoške pokolje, a nigdje ne radi i 
nikome ni marke nije dužan. Pred kućom je uvijek kamara 
šljunka, da se vidi kako se ima, radi i gradi. Lako je izigra- 
vati gospodu na kredit! Njen Fikro bez ikakvih prihoda kuću 
vuče, kao splav na Drini, i u kući nikad ništa ne fali. A oni 
njoj tako — da je Fikro dobio posao u ludnici, biva, rastavio 
se s pameću! E, zato joj je drago što sad nemaju šta reći, kad 
ujutro vide njenog Fikru kako s torbicom ode u čaršiju. Pa 
ti, Begzada, sad kontaj, je li moj Fikro postao inspektor, ili 

je postao direktor, čim s ostalim svijetom odlazi na posao! A 
dok se skontaš, Begzada, Fikro će postati profesor, da djecu 
po školi uči istoriju, od Kulina bana, do našijeh dana. Pa 
ćemo 1 mi biti nivo, da kredit dignemo, da televizor na kredit 
kupimo, pa da i mi o svom kreditu pred komšijama pričamo. 
Tako je Fuada studiranje svoga muža prihvatila kao porodično 
očišćenje od sramote koja im je tih nekoliko godina zaskočila 
život, u vidu njegovog padavičarskog imidža, ljekovitih slika 
i prikazivanja sve te sramote po novinama i televiziji. Baška 
joj je godilo što 1 oni opet liče na pravu porodicu, jer iz svih 
pravih porodica muž ujutro negdje odlazi, dotjeran i smjeran. 
Kao kad su pravili kuću, pa je ručno miješala beton, tako je 
i Fikrino studiranje prihvatila kao porodični plan i program. 
Nije pravila razlike između svoje dvoje studenata, kćerke i 
muža, obome je ujutro umotavala jednaku užinu, jal zvrk 
pite, jal gurabiju, jal jabuku, da se prezalogaje između pre- 
davanja. Mozak je to! Onda bi gledala za njima, dok ne za- 
maknu iza hrasta, nekako ushićena što ispraća dvoje budućih 
profesora. Doduše, šćerka je bila godinu ispred babe, pa bi 
mu u šali reci da na fakultetu ne važe kućna pravila, već je 
gazda ko ima više položenih ispita u indeksu. 

- Jedino ti pazi da te babo ne prestigne, jer babo nema 
pametnija posla nego da uči. 
Tako je i bilo. Fikret Jahić je diplomirao u roku, nekoliko 
mjeseci prije svoje šćerke, on kao profesor historije, ona kao 
profesorica bosanskog jezika i književnosti. U tim godinama 
studiranja nikad nije osjetio teret svoje pete decenije, niti su 
njegove kolege osjetile da im može biti otac. Takvo što nije 
osjetio ni studentski aktivista Rijad Zirdum, kada je računao 
da bi se od misterioznog slikara mogao ogrebati jedan džoint 
ili zeljanicu od trave. Fikret je majstorisao Život, u svim 
varijantama, prirodnim postupkom dokazivao kako se Živi 
od nafake a ne od para. Ponekad bi još naslikao koju običnu 

sliku, po motivima sa bombonjere ili starog kalendara, za 
potrebe raznih sindikata koji ispraćaju ljude u penziju ili 
slikom čestitaju rođenje djeteta radnom kolegi. Ali, jedna 
ili dvije slike mjesečno, prodate po mršavim cijenama, nisu 
dovoljne da zatvore sve račune u kući gdje dvoje studira, 
gdje se treće sprema na fakultet, a život teče nesmetano, kao 
da mu pare ništa ne znače. Nema dunjalučkog objašnjenja 
tom životnom hekleraju Fikreta Vršanina, koji je bio pri- 
moran dokazati kako se može svukud stići 1 (nako, samo s 
nafakom. A ta se nafaka, znao je, čuva, bolje nego što bi se 
pare trebale čuvati. Parama ne možeš kupiti nafaku, a u jag- 
mi za parama je možeš izgubiti! U to je ime on sebe sačuvao 
od grijeha, čim je razumio da njegove ljekovite slike ulaze u 
Allahov suverenitet i ingerencije. Zato ga je Allah nagradio 
pravim putem - pa sad, kao profesor, sjedi na svojim basam- 
kama i rahat gleda u šta hoće. I dok je sjedio tako, jednog od 
tih dana, zagledao ka nebu i tražio uputu, pred kućom mu se 
zaustavi auto, crven k'o furija. 

- Selam alejkum, doktore! Sjećaš se ti mene? — upita ga 
rumeni vozač crvenog auta, dok je izlazio 1 iznosio nekakve 
kese. 

- Alejkumu selam! Može biti, a može i ne biti da te se 
sjećam. 

- Ovo je moja žena, a ovo je moj jaran — pokaza mu ru- 
meni na rumenu ženu i na žutog, ufitiljenog muškarca. 
Rumeni spusti Fikretu pred noge kese iz koji su virili so- 
kovi, keksovi, čokolade. Gledao ga je u oči, prateći da li će 
Fikret očima uzajfiti prema toj hediji, a Fikret ga je šicao u 
po čela, kao da tu nema nikakvih kesa s ponudama. 

- Nemoj nimet metati đe se nogama hoda — reče mu Fi- 
kret. 

- Ovo je za tebe, zahvala, da u veselju pojedeš i popiješ. 
A ti sad meći gdje hoćeš. 

- Ja neću ništa bez halala, pa te molim da te kese vratiš. 

- Halal je! Halal je! Pa ne bih donio da nije halal! — reče 
rumeni i okrenu se prema ženi i jaranu, koji promrdaše gla- 
vama i obrvama da uvjere slikara Vršanina da je sve halal. 

- Ko zna da je halal? 

- Evo, žena u mene! Ona je svjedok! Ja ti nju nisam 
mogao kurisavat ni pola minute. Čim se digne, odmah 
spadne. A kako si nam ti dao ljekovitu sliku, mi se žegamo 
svaki dan po devetnaest minuta. Nekad i dvaput. Evo, Mari- 
zela, reci ti, slobodno! 

- Jeste, doktore, ja sam mislila da mu je crk'o za sva 
vremena, a vi ste ga digli iz mrtvih, bolje neg' ikakva žena 
što bi ga digla! 

Fikretu udari na mušku čast ova konstatacija da je on dizao 
ono što žene dižu. Huja ga spiri. Udari mu krv u lice. Ali se 
prisjeti da je on sad profesor i da se mora pedagoški ponašati. 

- Gospođo, nisam ja digao u vašeg muža, već su to 
učinili magični magneti, koji sa ljekovite slike djeluju na 
željezo u krvi — prihvati se Fikret lafine, samo da se iščupa 
iz te neugodne optužbe da diže muške organe. 

- E mi smo ti sad doveli ovog mog jarana — upade ru- 
meni — što ima iste probleme kakve sam i ja imao. On bi 
htio da mu malo popraviš onu stvar, da opet može kurisavat. 
Ako imaš neki recept, bilo bi dobro i da mu onu stvar malo 
produžiš i podebljaš. Dušo, nama ne trebaju novi kapaciteti, 
je li tako? — obrati se rumeni ženi. 

- Ne trebaju, ma kaaaaakvi, i ovaj mi kapacitet na usta 
izlazi! — reče plavokosa rumenka i zakikota se. 

- Ja sam bogat čovjek — iskorači ufitiljeni žujan — i sve 
bih dao kad biste mi penis popravili. - Vreću para ću vam 
dati. ...Samo ga dignite. ...Molim vas. 

Fikret ugleda sebe kako razvlači žutu, ubuđalu glistu od 
ovog žujana, kako je mjeri šnajderskim metrom, a žujan mu 

pare zadijeva u njedra, kao da je on Zejnil obučen u ženske 
haljine. Jer, šta ima normalan čovjek raditi s tim stvarima, 
ako nije mahnit, nastran, gadan?! On je profesor historije, a 
ne mudolog! Toliko ga je povrijedila slika žujanove gliste u 
njegovim rukama, da nije znao na koga bi se prvo istres'o, 
ili na ovu delegaciju koja je došla po oživljenje žujanovog 
pipka, ili bi sam sebe išamarao, što se uopće doveo u tu 
situaciju da neko njega smatra dizačem i produživačem tih 
stvari. 

- Zejnil je za to ekspert — izleti mu iz usta, a da ni trena 
nije promislio šta će reći. 

- Meni ne treba bolji od vas! Sudeći po mom prijatelju, 
vi ste ekspert za dizanje mrtvaca — reče žujan, a Fikretu se 
to učini kao da ga neko nokautiranog još jednom nokautira. 
Fikret se u tom času sjeti da nije grijeh slagati kad se tom 
laži brani neki častan cilj, kakav je ovaj da se iskobelja od 
ovih ljudi i od tog grijeha sa ljekovitim slikama. 

- Elhamdulilah! — opet izleti Fikret, ushićen što je našao 
rješenje. 

- Elhamdulilah! — ponoviše sve troje u glas, mrdajući 
potvrdno glavama 1 računajući da je zahvala Allahu neka 
šifra kojom misteriozni slikar pristaje na posao. 

- Elhamdulilal, pa ima ljudi koji me mogu naslijediti. 
Ja sam izgubio svoje magične moći. Naograjsao sam. To- 
liko sam naograjsao da se i meni sve slabije diže, da prosti 
gospođa. 

- A Zejnil? — upita rastuženi žujan, tražeći slamsku spa- 
sa. 

- On je iza onog brda, u kući duginih boja, pa otiđite 
njemu. I ponesite ove kese. 

XIX 


- Babo, isp'o si u novinama!— viknu s kućnog praga Fi- 
kretova šćerka što je profesorica. 

Utihnu jeka drvenih pucija po slavinovićkim brdima. Fikret 
odloži sjekiru, odgurnu nogom izrezane cjepanice 1 proviri 
prema kućnim vratima. 

- Da to nisu kakve stare novine? — upita u strahu ka- 

kav osjećaju izliječeni narkomani prema susretu sa starim 
društvom. 
Šta on ima opet ispadati u novinama, kad već godinama 
živi pošten život?! Umjesto jedne kolegice što je slomila 
nogu, privremeno je primljen da predaje u osnovnoj školi 
u Greškama. Ujutro porani, košulju obuče, sako, obavezno, 
tašna, obavezno, ako je oblačno i kišobran, obavezno, niko 
ne bi rekao da je lično on nekada zjale prodavao po tele- 
Viziji 1 liječio narod pupahavom. Ljudi se začas naviknu na 
novo stanje, tako da se malo ko sjeća onog Fikre što je prije 
bio. A što se, vala, i ne bi navikavali, kad tog starog Fikre 
svakako nema? Ovaj novi Fikro je prioritet. Profesor, škola, 
olovka, kreda, dobar dan, kolega, izvolite, neskafa, dopuna 
za mobilni, golf dvojka, apropo, apriori, morski plodovi za 
večeru...Otkud sad odjednom da ispada u novinama? 

- Kadašnje su novine? — još jednom upita šćerku. 

- Otkud ja znam! Zvao Fatmir i rekao da kupiš novine 
jer si isp'o u novinama. 

Zbunjen ovim neočekivanim haberom, Fikret na panj metnu 
crjepku, ošinu je vrlo, a ona se rastroluti na tri strane avlije. 
Ošinu 1 sljedeću. I još jednu. A onda mu crvi proradiše — 
dokle da se sam pred sobom pravi kako ga ne zanima to što 
ga zanima, kad bi sad najrađe, ovako u rudarskim čizmama, 


158 Fatmir Alispahić 


potrčao do najbliže trafike. Da zovne Fatmira, da upita, da 
mu on kaže o čemu se radi, ispast će da ga zanima, nije ništa 
dobio, jer opet će htjeti svojim očima vidjeti svoje ime u 
novinama, tako da mu nema druge nego baciti se u potjeru 
za tim novinama u kojima je isp'o. Nabrzinu se presvukao, 
krenuo niz basamke, ali se u zadnji čas sjetio da kao profe- 
sor ne treba nikud ići bez tašne, pa se vratio po tašnu, da ta 
njegova žurba dobije zvanični karakter. Ovako, kad žuri - to 
profesor žuri, da djeca ne ostanu bez znanja, da ih ne vaspita 
ulica, da ih slova iz profesorske tašne na pravi put upute. U 
tašni je ostala i jedna fafaronka, iza sijela u školskoj zbor- 
nici, a i ta fafaronka sad žuri, u tašni koja ima funkciju rota- 
cionog svjetla na Fikrinoj profesorskoj pojavi, za koju niko 
ne bi rekao da hiti ka kiosku s novinama. 

- Murisa, sine, jesam li isp'o?! — upita Fikro kroz 
prozorče kioska Mensurovu ŠĆćI, što radi na prodaji novina i 
dopuna za mobitele. 

- Nisi vala, ima i godina — odgovori Murisa i otra ruka- 
vom sline, k'o i brat joj Muris što sline otire kako stigne, jal 
od rukav, jal od sudžuku. 

- Pa jesi li se muzevirila jutros? 

- Jesam, ali tebe nisam nigdje vidjela. Jedino nisam u 
posmrtnice gledala, a tamo garant nisi 1sp'o. 

- De ti nama pristavi jedan čaj — reče Fikro i uđe u trafi- 
ku, sjede na šamrlicu i zajmi prelistavati jedne po jedne no- 
vine. 

Čaj se napravio, odsrkao, pospremio, dolazio je na prozorče 
Murisin momak, nekakav gubav, a i ona je slinava pa se 
našli, pričali su nešto u šiframa, on će ponijeti keksa i soka, a 
ona će negdje doći i sa sobom iz kioska ponijeti nekakve gu- 
mice, Virila je kroz prozorče u kiosk 1 gospođa Ana, a glava 
joj golema k'o vreća cimenta, zaklonila svjetlost pa se nije 
moglo čitati, utom je došao i mali Mure da mu Murisa dadne 

jednu marku da kupi sendvič sa hrenovkom, sve je ukupno 
trajalo pola sata, a Fikret ne nađe sebe u novinama. Krenut 
će još jednom, odastraga, od čitulja... 


Počivao u žmiru 


Jevrem Jevrić Gospoda 
GRADONAČELNIK 


Raja iz Jakeša 


19029-11 


Danas se navršava sedam dana otkako je preselila na 
ahiret naša draga supruga i majka 


LEBIBA DRINO, rođ. FOČAK 


Neka Ti Dragi Allah podari lijepi dženet i vječni rahmet 
plemenitoj duši. 
bit 


Zahvalni smo Fikretu Vršaninu što je našoj voljenoj naj 


Lebibi olakšao bolesničke dane. 


Njeni: suprug Nuraga i sin Elmedin Tv 


363-Imo 


Sjećanje na 


mamu Fatu i tatu Muju od Doboja 


Sinovi: Huso i Haso 


19041-1141 


) 

O glumcima u romanu 


Jedini samosvjesni glumci u romanu su članovi porodice 
Mehmedović iz okoline Tuzle. Angažirani su po pozivu i sa 
objašnjenjem da će na jednoj fotografiji glumiti Nuragu, Le- 
bibu i Elmedina. Upoznati su sa sižeom romana ,,Zatočenik 
slike", u kojem se njihova glumačka fotografija pojavljuje 
kao poruka ljekovitom slikaru da je Lebiba prizdravila, i da 
su sve troje sretni i zadovoljni. Priča o Lebibi je smještena 
u životni i poslovni prostor porodice Mehmedović, koja u 
stvarnosti posjeduje ,,salon polovne robe" 1 kuću u izgradnji 
iznad ,,salona". Glava porodice, Fehro Mehmedović, pre- 
dratni vozač kamiona na interkontinentalnim relacijama, 
jaran je sa Fatmirom Alispahićem, koji kod njega kupuje 
germanske i tehničke starine. 


Pisac sa tumačima glavnih uloga, 
Raskom i Fehrom 

- Majka mu stara, puno je dvadeset maraka za ovaj 
gramofon. 

- Jučer mi je čovjek davao deset, a nisam dao. 

- Ja ti imam konkretnu punudu. Ti meni daj gramofon 
za deset maraka, a ja ću te metnuti da budeš mit 1 legenda. 

- Ajhs! 

- Čuo si za lektiru? A jesi li ikad čuo da u lektiri imaju 
glumci? Glumci su samo u pozorištu, u kinu, na televiziji. E, 
ja pravim prvu knjigu sa glumcima, a ti možeš postati prvi 
glumac u knjizi, otkad je svijeta, vijeka, glume 1 lektire. 
Tako je postignut dogovor o sniženju cijene gramofona, 
čime je porodica Fehre Mehmedovića ponijela historijsku 
čast useljavanja glume u umjetničku književnost. Fehri je 
posebno drago što je glumom u romanu sa svojom ženom 
Raskom mogao podržati — ,,našeg umjetnika Estradu" - kako 
on zove Fikreta Jahića Vršanina. 


O pravoj Lebibi 


U Tuzli je umrla žena koja je u ljekovitoj slici Fikreta 
Vršanina vidjela posljednju nadu u izlječenje. Sindikalna 
organizacija firme u kojoj je bila zaposlena, kontaktirala 
je Fatmira Alispahića s molbom da ih poveže sa slikarom 
Vršaninom, kako bi svojoj oboljeloj kolegici kupili jednu 
ljekovitu sliku. Dogodilo se to nakon emisije na FTV o 
ljekovitom slikaru, koju kao saradnik na scenariju potpisuje 
F. Alispahić. Suprug ove žene će nedugo potom slučajno, na 
ulici, susresti Fikreta Vršanina, prići mu, predstaviti se i ka- 
zati kako i on sa svojom oboljelom ženom ujutro i uveče po 
devetnaest minuta gleda u sliku, i kako se njegova žena već 
osjeća bolje. U tom stvarnosnom spoju kreacije i tragedije, 
zafrkancije i bola, onoga što nije i onoga što jeste, zalegla se 
ideja o pisanju ove priče. 

O autoru stripa Fadilu Jahiću 


Fikret Jahić i Fadil Jahić su 
komšije, 1 rođaci, 1 slikari, 
i prijatelji. Fadil je jači na 
crtežu od Fikreta 1 mekši 
na duši od mnogih drugih 
crtača kojima je moglo biti 
ponuđeno da ,,tablama stri- 
pa'" doprinesu mixmedi- 
jalnom projektu romana 
,Zatočenik slike". Fadil je 
rado prihvatio da bude au- 
tor stripa u prvom romanu 
koji jedno poglavlje, ono o 
snovima glavnog junaka, 
donosi u mediju stripa. 


DODATAK OD DODATKA \ 
Urednik fotografije Damir 
Šehović i junak priče Fikret 
Vršanin na snimanju Fadila 

Jahića za Specijalni dodatak 

O autoru frizure 


Hajrudin Dino Pekarić je jedan od najpoznatijih jugoslov- 
enskih frizera i autor prvog udžbenika za frizere na pros- 
toru bivše Jugoslavije. Njegov ,,Stručni priručnik za ob- 
razovanje ženskih frizera"" (Ljubljana, 1973.) prodat je u 
5.000 primjeraka, a priručnik ,,Frizer, kozmetičar, vlasu- 
ljar'" (,,Svjetlost", Sa 1983.) je doživio sedam izdanja 

; u ukupnom tiražu od 20.000 
primjeraka. Autor je i nekoliko 
religijskih knjiga, kao što su 
Sljedbenici knjige'" (2003.) 1 
Isus / Isa (a.s.) u kršćanstvu 1 
islamu"! (2005.). Autor je još 
osam knjiga u rukopisu. Visoko 
stručno obrazovanje sticao je u 
Ljubljani, Darmstadtu 1 Heidel- 
! bergu. Proputovao je Evropu, 
Afriku i Aziju. Kao osebujan 
stvaralac bio je tema emisije 
UKW događaj" na Federalnoj 
televiziji, reditelja Dž. Šabića 
i scenariste F. Alispahića, u 
kojoj se nešto prije pojavio i Fikret Vršanin. Prilikom sni- 
manja emisije o Pekariću, napravljeno je nekoliko kadrova 
u njegovom frizerskom salonu, gdje je na konkretnom ma- 
terijalu, na kosi Fikreta Vršanina, maestro Pekarić pokazao 
svoja zanatska umijeća. Ovaj događaj je bio podsticaj za 
nastajanje novinske priče o pravljenju ljubičaste frizure sa 
kojom će slikar Vršanin doći na izložbu slika u Sarajevo, da 
bi se sve to, uz snimke iz emisije, ukomponiralo u roman 
,Zatočenik slike"'. 

O zidaru koji je mokrio krv pa više ne mokri 


Pored glazbenog menadžera, apsolutna zvijezda dvije tele- 
vizijske emisije o ljekovitom slikaru, na FTV i na RTL, je 
slobodni zidar Muhamed Džananović zvani Đony, koji tvrdi 
da je mokrio krv, a nakon gledanja u ljekovite slike više ne 
mokri krv. Đony je u toku rata radio na poslovima dizanja 
rampe u kasarni iz koje je Fikret Vršanin odlazio na borbene 
zadatke. Poslije rata je honorarno uposlen na održavanju 
mezarja u Međašu, gdje kosi travu i sadi cvijeće. Honorar- 
no radi i kao placar i redar na čuvenoj pijaci u Tojšićima 
pored Kalesije, koja se održava svake subote, a po zvucima 
violine, po blatu i kafanama u drvenim kolibama, podsjeća 
na Divlji zapad. Fatmir Alispahić i Fikret Vršanin počesto 
dođu na kahvu u Tojšiće. Tako je bilo i kada je ugovoreno da 
Muhamed Džananović zvani Đony za televizijske programe 
,propiša krv". U ovoj knjizi Đony je angažiran kao šef 
marketinga, a posebno se istakao kod ličnog i svojeručnog 
reklamiranja erotskog masažera ,,Chun-Chuni"'. 


Profesor Vršanin je zijaretio slobodnog zidara Đonyija iz Tojšića i upoznao 
ga sa snimanjem knjige u kojoj će on biti izliječen od mokrenja krvi 

O, TV Tuzlarijama" i ,UKW događaju" 


Fatmir Alispahić je pokretač i autor prve tuzlanske tele- 
vizijske emisije, pod naslovom ,,T'V Tuzlarije"', što je ujedno 
naslov 1 njegove kolumne koju j Je u ukoliko u novina spota 
vljivao 80-tih 1 90-tih v | 

godina. I na televiziji 
(prva tuzlanska tv kuća 
,,FS-3"%) 1 u novinama 
, Tuzlarije'" su se bavile 
(ne)običnim ljudima 1 
pojavama u Tuzli, za 
koje uglavnom zna cijeli 
grad, ali su ,,nedostojne" 
medijske = prezentacije. 
Prvi ciklus ,,TV Tuzlari- Te 
ja" je 1991. godine ob- Džemal Šabić i Fatmir Alispahić na 
radio dvadesetak ličnosti _ "jedne opioie PO dozadija 
1 pojava (Joldo SŠinter, 


Jasmin Imamović, Šekib Kalaba, Romi u centru Tuzle, tu- 
zlanski narkomani, 1 sl.). Na tom tragu je otpočela sarad- 
nja Džemala Šabića i Fatmira Alispahića u emisiji ,, UKW 
događaj'" početkom 2000-tih, kada je takođe obrađeno 
dvadesetak portreta sa tuzlanskog područja. U istom periodu 
su izumljene ljekovite slike Fikreta Vršanina. 


,,TV Tuzlarije"" iz 1991. godine 

O pojavi Omera Pobrića u Galeriji Novi hram 


I u samoj literarnoj fikciji, 
a pogotovo u realnosti, 
izgleda čudno da Omer 
Pobrić (1945-2010), do- 
ajen sevdalinke i jedan 
od najvećih majstora har- 
monike u bivšoj Jugoslavi- 
ji, otvara jednu izložbu 
umjetničkih slika u Galeriji 


I i Omer Pobrić i Fikret Ješanij su postali 
Novi hram. To se i dogo- veliki prijatelji i bliski saradnici nakon 
dilo, kao još jedan oblik otvaranja izložbe u Galeriji Novi hram. 


očuđavanja narodnj ačke U Fikretovom ljekovitom ateljeu, 


s : ; 18.j 2006. 
likovne pojave Fikreta Slika 


Vršanina, a što je Omer Pobrić učinio u ime prijateljstva sa 
Fatmirom Alispahićem, sa kojim je tih godina pokrenuo In- 
stitut sevdaha. 


O misterioznoj sarajevskoj tetki bez portfelja 


Medijski uspon Fikreta Vršanina išao je preko revijalnih 
časopisa ,,Ljiljan'' 1 ,,Walter'', preko dnevnih ,,Jutarnjih no- 
vina"', što je utralo put za emisiju ,, UKW događaj", koja 
je desetak puta reprizirana na FTV. No, sve to bi ostalo na 
razini neprovjerene glasine da se nije dogodila izložba u 
Galeriji Novi hram, koja je i u najavi, i u potonjim prikazi- 
ma, maksimalno medijski napumpana. A isključivu zaslugu 
za organiziranje ove izložbe imala je jedna sposobna sa- 
rajevska gospođa, koja poznaje sve poznate ljude, a svoje 
lobističke ambulante ima u sljedećim centrima: Istanbul, 
Izmir, Skopje, Ohrid, Beograd, Maribor, Ljubljana, Du- 

brovnik, Zagreb, Trst, Rijeka, Split. Ljetuje na Brijunima. 
Njena ključna uloga u romanu je, iz bezbjednosnih razloga, 
obilježena samo jednom rečenicom: 

,.U koloni poznatih je paradirala 1 Zeliha Čerkez, sa šeširom 
i muštiklom, tetka bez portfelja u familiji vahabijskog kome- 
sara Fatmira, koja je svojim vezama sa Mosadom i Hama- 
som sredila izložbu amateru Fikretu Vršaninu u reprezenta- 
tivnoj Galeriji Novi hram." 


O tehničkoj urednici 


Adela Bajrić je 2000. godine od Poslovne |} 
zajednice izdavača i knjižara BiH dobila 
priznanje ,,Najbolji tehnički urednik u Bosni 
i Hercegovini za 1999. godinu" za tehničko P" 
uređenje knjige Fatmira Alispahića ,,Narodno 
pozorište Tuzla 1949-1999"., Tehnički je ure- 
dila bezmalo sve Alispahićeve knjige, kao i 
stotine drugih knjiga, časopisa, publikacija. 
Idejni je kreator na desetine grafičkih i dizaj- GE ju Bajrić 
nerskih rješenja. Posljednjih godina Ad- Serapo 
ela Bajrić povremeno boravi u Danskoj gdje Šertalačkoj u 
ašikuje sa danskim kraljevićem Hamletom. Kopenhagenu 


O mentoru za pitanja života i smrti u romanu 


U impresumu se pod zvanjem ,,mentor za pitanja života i 
smrti"! pojavljuje grof, izumitelj i autolimar Enes Spahić. 
Bogato životno iskustvo počeo je sticati još davne 1967. 
godine kada je sjekirom prepolovio novog ,,Opel Rekorda 
1.7%, nakon što se porječkao sa svojom mamom, koja je dala 
pola novaca za auto. Mama ga je samo pitala: ,,A koji je moj 
dio?"', nakon čega je grof Enes odlučio da će čitav život sas- 

tavljati prepolovljene automobile, a što je ostvario u auto- 
limarskom zvanju. S obzirom na prirodni autoritet koji je 
stican u bezbrojnim dramatičnim situacijama, grof Spahić je 
bio prvi čitalac romana ,,Zatočenik slike"'. 


Zbrai RE, 


Grof u ambijentu kamina i kamin u ambijentu grofa 


Momentalno je prihvaćen njegov prijedlog da se Fikre- 
tov amidžić Šemso — ,,koji je ubio već jednom nekakvog 
čovjeka, pa ima iskustva u tim stvarima"! - ne imenuje kao 
Šemso, jer je nezgodno zbog komšiluka i familije da se taj 
belaj imentuje, već da mu se u romanu nadjene drugo ime, 
Šaban, recimo, kako se ne bi znalo da je Šemso Šemso. 


O autoru romana koji i u romanu i u stvarnosti 
izdaje potvrde o smrti 


U poglavlju VII, kad Lebiba zamišlja tok događaja nakon 
njene smrti, stoji rečenica: , Onda će Nuraga otići u općinu, 
kod onog Fatmira, što izdaje potvrde o smrti, kao što je i 
ona išla sa Sadetom za njenu mater, da dobije muhur da je 
mrtva." 

A u predgovoru za knjigu Fatmira Alispahića ,,Godišnjak 
2009" akademik Muhamed Filipović preporučuje čitateljima 
da knjigu počnu čitati od 30. stranice, te piše: 
- Pogledajte te zatvoreni- 
čke fotografije i na nji- 
ma pronađite  Fatmira 
Alispahića! Jedan od naših 
najpoznatijih = intelektua- 
| laca, u tuzlanskoj admi- 
nistraciji, kod načelnika 
Jasmina Imamovića, nije 
.-- zaposlen kao intelektualac 
_ — već kao izdavač potvrda 
o smrti! To je konkretna 
cijena njegove slobode 
x'. mišljenja i konkretan dokaz 
! njegove neovisnosti. Jer da 
u ma kakvoj fotelji! Toliki 
bezimeni i nepismeni sjede 
u foteljama, dok Fatmir Alispahić čuči na podu. U rodnoj 
Tuzli! Paradoks je veći kad se zna da je Fatmir Alispahić 
o Tuzli ostavio brojne pisane spomenike, brojne monogra- 
fije, jedan je od njenih najznačajnijih autora, a umjesto da 
njegova stručnost bude cijenjena kako i priliči, on je izdavač 
— potvrda o smrti! Onaj ko je mislio da se magistar knjiže- 
vnohistorijskih nauka Fatmir Alispahić može uhapsiti 1 stje- 
rati u mjeru tuzlanskog mrtvozornika i izdavača potvrda o 
smrti, prevario se — u gluposti 1 oboljelosti! Jer duh ide dalje, 
a zloba ne ide. (...) 


Zatočenik slike 173 


U pripremi 
Firbadija 


Mixmedijalni roman o mostarskoj ljepotici Firbadiji, koja 
se u jeku Drugog svjetskog rata udala za italijanskog oficira 
u Mostaru 1 odselila u italijanski grad Forli — gdje je ubrzo 
umrla od tifusa — ali se nedugo potom pojavljuje u Fran- 
cuskoj, kao manekenka, pod imenom Nina Daer, a potom 
i kao baronica i nasljednica velikog bogatstva svog pokoj- 
nog muža, čuvenog barona kojega su zvali ,,Hitlerov kralj 
čelika"... 

Zatočenik simulakruma 


Roman Fatmira Alispahića ,,Zatočenik slike'" nema par- 
ca u našim književnostima. U romanu se u narativnu i 
dramaturšku strukturu funkcionalno, kao autohtoni mediji, 
uklapaju strip, televizija, radio, fotografija, novinski fak- 
simil, čitulja, plakat, slikarsko platno, dok na žanrovskim 
razinama u pripovjedački prostor ulaze likovna kritika, no- 
vinski tekst, esej, (auto)biografija, pa čak i jedna pjesma. 
Fatmir Alispahić je očito težio iznalaženju pogodnog mode- 
la za iskazivanje artističkih mogućnosti u savremenoj prozi, 
u vremenu tehnoestetike, u kojemu umjetnik 1 stvara 1 or- 
ganizira medijski poredak unutar umjetničkog teksta. Zbog 
toga se roman ,,Zatočenik slike"! već u startu nameće kao 
ogledni primjer u izučavanju medijalnih 1 interžanrovskih 
mogućnosti savremene proze, koja je odveć olabavila korice 
knjige kao granicu komunikacije između medija. 

Pisac s pravom svoj roman definira kao miksmedijalni ro- 
man, budući da se u njemu mediji pojavljuju ravnopravno 
i autonomno, te ih ne možemo podvesti pod dosadašnje 
teorijske formulacije o multimedijalnosti i intermedijal- 
nosti, koje su, ili podrazumijevale neknjiževno, najčešće 
kompjutersko iskazivanje multimedije, ili pak preuzimanje 
određenih medijalnih osobina jednog u drugom mediju. 

Da bi postmoderne teorijske pretpostavke o rušenju medi- 
jalnih i žanrovskih granica oživio kroz prozni tekst, Fatmir 
Alispahić je morao pronaći priču koja mu nudi faktografski 
predtekst, od novinskih faksimila, do televizijskog 1 radij- 
skog materijala, koji će biti polazište za fikcionalno dopisi- 
vanje 1 domaštavanje. A priču je pronašao u svome prijatelju 
Fikretu Jahiću Vršaninu, demobiliziranom borcu koji, kao 
svestrani talent, iza rata počinje slikati, da bi se proslavio kao 

slikar ljekovitih slika. O njemu pišu novine, snimaju se tv 
emisije, a centralni događaj je izložba u renomiranoj Galeriji 
Novi hram u Sarajevu. Na ovaj stvarnosni materijal, dopisi- 
van urnebesno duhovitim fikcionalnim momentima, nado- 
vezuje se jedna paralelna priča o čovjeku koji traži ljekovitu 
sliku za svoju teško oboljelu ženu. U međuvremenu Vršanin 
je već postao simulakrum, hiperrealni proizvod, (s)lik koji je 
stvarniji od stvarnosti, realniji od realnosti, pa se kao takav 
oteo sebi samome i svojim kreatorima, te počeo da živi po 
zakonitostima medijskog tržišta i potreba. Pravi Fikret Jahić 
Vršanin razaznaje da je uvučen u sliku u kojoj ne želi biti, 
jer je u toj slici on zarobljenik svoga simulakruma. On je 
nespreman da nosi teret spoznaje da su njegove ljekovite 
slike ostale jedina nada za Lebibu Nuraginu. Na površinu 
izbijaju faustovske karakteristike priče o slikaru koji je u 
ime egzistencije, tržišta i afirmacije, pristao na marketinšku 
maštariju o ljekovitim slikama i čudotvornim izlječenjima, 
da bi spoznao kako taj simulakrum izjeda i na kušnju stavlja 
njegovo vjersko i moralno biće. Vršanin odlučuje da se kloni 
onoga što su Božije ingerencije. Ali, priča se tu ne završava, 
jer je Vršanin više i ne može zaustaviti, priča ide dalje, po 
zakonitostima koje joj je zadao Vršanin dok je vjerovao da 
kontrolira sliku koju stvara. 

Moralna i vjerska poruka i poduka ne tiče se samo unutarnjeg 
svijeta romana, već i njegovog vanjskog života, budući da 
su autor i glavni lik živi i zdravi, samosvjesni u namjeri da 
se umjetničkim sredstvima ispriča priča o stvaranju lika koji 
se oteo kontroli, postavši kao umjetnički produkt, gospodar 
svojih stvaralaca. Otpor protiv tog ,,matrixa"', otpor je protiv 
medijskog Mefistofelesa, života u simulakrumu, u grijehu i 
ropstvu - a za dobro nedodirljivosti Božijih Određenja. 


Zadar, prosinca 2010. Prof. dr. Pavo Živković 

Mixmedijalni iskorak romaneskne umjetnosti 


Zatočenik slike" je apsolutni novum u umjetnosti romana. 
To nije teško dokazati. Da li smo čitali, vidjeli, čuli za ro- 
man u kojem se paradigmatično i simbiotički prepliću strip 
i televizija? A tek one druge medijalne i žanrovske vrste 
koje Alispahić uvrštava u priču o zatočeniku slike? I što 
je najvažnije, svi ti mediji i žanrovi koji se pojavljuju u 
Zatočeniku slike'"? imaju suvereno dramaturško i logičko 
opravdanje zašto su tu! Podrazumijevamo da likovi koji u 
priči gledaju tv emisiju vide tv slike, pa zašto te slike ne bi 
vidjeli 1 sami čitaoci? Ili, gospođa pred galerijom razgleda 
katalog, čita likovnu kritiku, pa zašto je ne bismo pročitali 
i mi? Prirodno je da čovjek svoja sjećanja sanja u obrisima, 
kao u stripu, recimo. Tako je i sa svim drugim mixmedi- 
jalnim karakteristikama ,,Zatočenika slike". Alispahić nije 
upao u zamku larpurlartizma, već je realnom dramaturškom 
potrebom opravdao involviranje novih medija i žanrova u 
prozni tekst. 

Zatočenik slike"! predstavlja novi iskorak u recentnoj ro- 
manesknoj bosanskohercegovačkoj umjetnosti i po tome što 
utilitarnost medija u priči nije egzibicionistička platforma 
za gradnju priče nego je svrsishodan parametar u razvija- 
nju radnje. Kada glavnom akteru na izložbu dolaze poznate 
persone iz javnog života, njihov ulazak prate kamere, bli- 
canje fotoparata i sva ostala papazjanijska čuda savremene 
tehnologije, tako da se taj realitet performira u imaginarno 
a dokumentarizam koji je zabilježen kroz objektiv trans- 
formira u irealno. Konstruirajući takvu dramaturšku ravan, 
Alispahić bizarno pretvara u opće stanje duha pokazujući 
kako je malo dovoljno da ljudi postanu objekti manipulacije. 
Alispahić je možda prvi prepoznao smrt čitaoca, koja je 

očekivana nakon one čuvene Barthesove ,,smrti autora", 
budući da čitaoca danas oblikuju mediji i da piščev jezik 
mora biti prilagođen tehničkoj i senzitivnoj organizaciji tren- 
dovske medijske kulture. Otuda Alispahićeva dramaturška i 
jezička organizacija — filmska, napeta, jezgrovita, duhovita, 
ali i sama organizacija knjige — koja umnogome podsjeća 
na organizaciju DVD-ija, u cijelosti proizilazi iz savremene 
medijske estetike 1 osjećajnosti. Naime, uz sve novume u 
proznom tekstu, Alispahić je inovirao i organizaciju knjige, 
time što je ubacio tri sadržaja, dosad svojstvena filmovima, 
poglavlja ,,Marketing, reklame, oglasi" 1 ,,Specijalni doda- 
ci", te promotivnu maketu ,,Book trailer". 

Marketing" ne samo da podražava refleks kojeg imamo 
kada se usred emitiranja filma pojavljuju reklame, već se 
i prirodom iskreiranih reklama objedinjuje psihosocijalni 
svijet priče. U ,,Specijalne dodatke"! Alispahić je smjestio 
desetak dokumentarističkih simpatičnih činjenica kojima 
se pojašnjavaju momenti iz i oko knjige, a u ,,Book trai- 
leru' je dao najavu romana u maniru najava za filmove. Ovi 
sadržaji su očekivani u odnosu na mixmedijalne mogućnosti 
,Zatočenika slike"', a pogotovo ,,Book trailer" koji uključuje 
sadržaje stripa, fotografije, televizijskih isječaka, uz oficijal- 
nu najavu sadržaja i karaktera romana. Kad se zna da će po- 
javu knjige na internetu pratiti pravi video-trailer, kakav se 
daje za najavu novih filmova, onda je nedvojbeno da se naša 
kulturna zbilja po prvi put susreće sa ovakvim proizvodom. 
Nećemo ulaziti u procjenu koliko su domaća 1 regionalna 
književnokritička percepcija spremne za jedan ovakav mix- 
medijalni iskorak romaneskne umjetnosti, koji je kao malo 
šta dosad na tragu postmodernih i poststrukturalističkih 
teorija (naročito, Derridina dekonstruktivna praksa decen- 
triranja subjekta i Baudrillardova teorija o konstituiranju 
masmedijskih simulakruma). 

Iz reakcije na pojavu ,,Zatočenika slike" će se moći pročitati 
intelektualno poštenje i akademska zrelost aktualnih tumača 
teorijskih 1 književnih trendova. 

Još nekoliko riječi o piscu i njegovim prethodnim kreativnim 
afinitetima da oneobičava žanrovske i estetske navike. U 
knjizi pjesama ,,Rodoslov"! (1990.), za koju je 1989. dobio 
nagradu ,,Mak Dizdar", Fatmir Alispahić preko zaokružene 
fabule 1 likova, koji se sele iz pjesme u pjesmu, filmuje svijet 
bosanskih snova i mahalske atrakcije. Narativna nit između 
pjesama, koja se proteže preko glavnih likova u knjizi 
poezije, obojenoj filmskim simbolima 1 trendovima — bilo 
je i ostalo nešto novo u našoj poeziji. Alispahić će putem 
mozaične dramaturške strukture složiti svoj pozorišni prvi- 
jenac ,, Čekajući Baltazara" (1994., NP Tuzla x TVBiH), u 
kojoj dva lica proizvode niz različitih predstava u funkciji 
radnje. Alispahićeve kolumne, naročito one u ,,Walteru" 
(2001.-2005.), počinjale bi izmaštanim, literarnim uvodima, 
da bi ta književna situacija poslužila kao ogled za politički 
komentar. Alispahić je kroz ove kolumne prvi u naše jezičke 
igrarije uveo navodnu englesku transliteraciju bosanskih 
riječi. Na planu publicistike, pak, Fatmir Alispahić je ino- 
virao ili osvježio nekoliko žanrova. Njegova monografija 
, Narodno pozorište Tuzla 1949.-1999." dobila je Godišnju 
nagradu Zajednice poslovnih izdavača i knjižara BiH, i 
uistinu teško je pronaći sličan uređivački koncept, budući 
da je pedesetogodišnja povijest tuzlanskog teatra ispričana 
kroz mnoštvo zapisa, dokumenata, ilustracija, fotografija. 
U knjizi ,,Ljetopis 2005" Alispahić je nakon više od jednog 
stoljeća obnovio 1 osvježio žanr ljetopisa, pokazavši kako 
je moguće autorsko čitanje kalendara. Na kraju, , Godišnjak 
2009" je prvi autorski godišnjak u našoj publicistici, a obu- 
hvata stotinjak sadržaja u kojima je tokom 2009. sudjelovao 
ili ih je kreirao Fatmir Alispahić. Sve ovo smo naveli da 

ukažemo kako mixmedijalni roman ,,Zatočenik slike" nije 
izuzetak u Alispahićevoj književnoj i publicističkoj po- 
etici, već je više kruna jednog nastojanja da se savremeni 
teoretski trendovi očitaju u kreativnoj praksi. Tome, nara- 
vno, treba dodati činjenicu da je Fatmir Alispahić magis- 
tar književnohistorijskih nauka koji je još u toku postdip- 
lomskog studija iskazao interesovanje za intermedijalne i 
interžanrovske relacije 1 njihove hibride, pa je u tom smislu 
vrijedno pomenuti dva njegova objavljena rada: ,,Između lit- 
erature i žurnalizma: Žanrovski status i poetičke osobenosti 
kolumnističkih tekstova bh književnika" (2004.) 1 ,,Inter- 
medijalnost u prozi Karima Zaimovića" (2005.). 

Analiza idejne fakture ,,Zatočenika slike"! bi zahtijevala više 
prostora, budući da se kroz jednu priču prelamaju mnogo- 
struki vjerski i moralni izazovi, povijesna i tragična iskust- 
va, tranzicijska vremena otuđenosti i otkačenosti, sumnjivih 
i poremećenih vrijednosti, u kojima na talasima medijske 
moći i životnih inercija žive likovi koji najčešće nisu svjesni 
da su uvučeni u ulogu koju nisu birali. Napose, u skladu 
sa učenjem o decentriranim značenjima, i ovaj roman će 
biti čitan u ovisnosti od čitaočevih životnih i kulturalnih 
iskustava. 


Sarajevo, decembar 2010. Indira Kučuk Sorguč 

Ovo je znak da je roman zaršen 


Osvanula je nedjelja, 12. 12. 2010. godine, dan pun jedinica, 
dvojki i minusa. Fatmir već mjesec dana džidža ovaj roman, 
dokundisalo i njemu i romanu. Ipak... Mogao je one foto- 
grafije zamijeniti sa ovim, pa je poranio da to uradi. Otključa 
bravu svog Forda Escorta karavana (iz 1992., motor 1.3, 
potrošnja četiri litre na otvorenom), a vrata okovana ledom. 
Galantno 1 ekstravagantno povuče šteku, a šteka mu ostane 
u rukama. Ostadoše vrata ćelava, k'o 1 vlasnik auta. Kroz 
gepek je ušao u auto, i otvorio vozačka vrata. Šta da se radi? 


Grof montira bravu na vratima romana 
- Grofe, jesi li okahvenisao? 
- Kahvenišem. 
- Htio bih da najavim jednu zvaničnu posjetu. U Forda 
mi pukla šteka. 

Sat vremena poslije, Fatmir je ložio vatru u grofovoj 
zatočenoj radionici, dok je grof Enes Spahić zagledao kako 
da opravi puknutu šteku. Na radiju je Šaban Šaulić pjevao 
pjesmu: ,,Hajde mala da pravimo lom". Grof Enes je začas 
izumio rješenje: šteku koja je u kontri, na zadnjim desnim 
vratima, prebacit će naprijed, a ovu od naprijed, prebacit će 
nazad, jer tu nazad svakako sjedi Darisova sjedalica. 

- A koja te nevolja natjera da izlaziš jutros? — upita grof 
Enes. 

- Ma znaš onaj roman gdje si ti mentor... Mislio sam još 
neke fotografije da izburgijam. 

- Poslušaj ti mene... Ovaj kvar... Ovo je znak da je ro- 
man završen. 

